7 , 999 രൂപയ്ക്ക് മൈക്രോമാക്സ് കാൻവാസ് മെഗാ 2 സ്മാർട്ട്ഫോണുമായി മൈക്രോമാക്സ് രംഗത്ത് . കുറഞ്ഞ വിലയ്ക്ക് ലഭ്യമാകുന്ന ഫ്ലാബ്ലെറ്റ് സൈസ് സ്മാർട്ട്ഫോൺ എന്നതാണ് സ്മാർട്ട്ഫോൺ പ്രേമികളെ ആകർഷിക്കുന്ന കാൻവാസ് മെഗാ 2വിൻറെ പ്രധാന പ്രത്യേകത . 6 ഇഞ്ച് വലിപ്പമുള്ളതാണ് മെഗ 2വിൻറെ സ്ക്രീൻ ഡിസ്പ്ലേ 540x960 പിക്സൽ റെസല്യൂഷനാണ് . 1 ജിബി റാം ആണ് കാൻവാസ് മെഗാ 2 ൻറെ ശേഷി ഇതിന് അനുസൃതമായ 1.3ജിഗാ ഹെർട്സ് വേഗത നൽകുന്ന ഒരു ക്വാഡ് കോർ പ്രോസസറാണ് മെഗാ 2വിന് മൈക്രോമാക്സ് നൽകിയിരിക്കുന്നത് . 4ജി സപ്പോർട്ട് ചെയ്യുന്ന മെഗാ 2 വൈഫൈ , ബ്ലൂടൂത്ത് , മൈക്രോ യുഎസ്ബി , ജിപിആർഎസ് / എഡ്ജ് , ജിപിഎസ് , 3 ജി എന്നീ കണക്റ്റിവിറ്റി സൌകര്യങ്ങളും ലഭ്യമാക്കുന്നുണ്ട് . എൽഇഡി ഫ്ളാഷോട് കൂടിയ എട്ടു മെഗാപിക്സൽ ശേഷിയുള്ള റിയർ ഓട്ടോഫോക്കസ് ക്യാമറയും 5 മെഗാപിക്സൽ വ്യക്തത നൽകുന്ന മുൻക്യാമറയുമാണ് ഈ ഫോണിലുള്ളത് . ആൻഡ്രോയ്ഡ് 5.0 ലോലിപോപ്പ് ഒഎസിൽ പ്രവർത്തിക്കുന്ന കാൻവാസ് മെഗാ 2 ഹാൻഡ്സെറ്റിൽ ഇരട്ട സിമ്മുകൾ പ്രവർത്തിപ്പിക്കാം , എന്നാൽ പ്രധാന സിമ്മിൽ മാത്രമായിരിക്കും 4 ജി ഉപയോഗിക്കാൻ സാധിക്കുക . 3000എംഎഎച്ചാണ് ഫോണിൻറെ ബാറ്ററി ശേഷി .


സീനിയർ ക്രിക്കറ്റ് താരം യുവരാജ് സിംഗിൻറെ ഭാവിയെ ചൊല്ലി പുതിയ ആശങ്ക . ബെംഗലുരുവിലെ നാഷണൽ ക്രിക്കറ്റ് അക്കാദമിയിൽ നടന്ന ഫിറ്റ്നസ് പരിശോധനയിൽ യുവി പരാജയപ്പെട്ടു . ഇതോടെ മധ്യനിരതാരം ദേശീയ ടീമിൽ തിരിച്ചെത്താനുള്ള സാധ്യത മങ്ങി . യോയോ ടെസ്റ്റിൽ വിജയിക്കുന്ന താരങ്ങൾക്ക് മാത്രമാണ് ബിസിസിഐ ടീമിൽ ഇടം നൽകുന്നത് . ഫിറ്റ്നസ് തെളിയാക്കാൻ നേടേണ്ടിയിരുന്ന 16.1 മാർക്ക് യുവിക്ക് നേരിയ വ്യത്യസത്തിൽ നഷ്ടമായി . യുവരാജിനൊപ്പം സുരേഷ് റെയ്നയും ടെസ്റ്റിൽ പരാജയപ്പെട്ടിരുന്നു . അതേസമയം രവിചന്ദ്ര അശ്വിൻ . ചേതേശ്വർ പൂജാര എന്നിവർ വിജയിച്ചു . ഫിറ്റ്നസ് തെളിയിക്കാൻ യുവരാജിന് ബിസിസിഐ അവസാന അവസരം നൽകുമെന്നാണ് വിലയിരുത്തപ്പെടുന്നത് . എന്നാൽ ആഭ്യന്തര ക്രിക്കറ്റിൽ യുവരാജ് പഞ്ചാബിനായി കളിക്കും .


മീടു ക്യാമ്പയിനെ തുടർന്ന് അമേരിക്കൻ ധനകാര്യ രംഗത്ത് സ്ത്രീകൾക്ക് അവസര നഷ്ടമുണ്ടാകുന്നു . പെൻസ് ഇഫക്ട് എന്ന പേരിൽ അറിയപ്പെടുന്ന മീടു ക്യാമ്പയിനോടുളള ഭയമാണ് അമേരിക്കൻ ധനകാര്യ മേഖലയെ ഇപ്പോൾ പിടികൂടിയിരിക്കുന്നത് . അമേരിക്കൻ വൈസ് പ്രസിഡൻറ് മൈക്ക് പെൻസിൻറെ പരാമർശമാണ് അന്താരാഷ്ട്ര ധനകാര്യ സംവിധാനത്തിൻറെ തലസ്ഥാനമായ വാൾ സ്ട്രീറ്റിനെയും അമേരിക്കൻ ധനകാര്യ മേഖലയേയും പിടിച്ചു കുലുക്കുന്നത് . ' ഭാര്യ അല്ലാതെ മറ്റ് സ്ത്രീകളോടൊപ്പം ഞാൻ ഇപ്പോൾ ഒറ്റയ്ക്ക് അത്താഴം കഴിക്കാറില്ല ' യെന്നാണ് മൈക്ക് പെൻസ് മീടു ക്യാമ്പയിനെ സംബന്ധിച്ച് പ്രതികരിച്ചത് . പെൻസിൻറെ പരാമർശം വാൾ സ്ട്രീറ്റ് ഏറ്റെടുത്തതോടെ അമേരിക്കൻ ധനകാര്യ മേഖലയിൽ സ്ത്രീകളോട് അവഗണന വ്യാപകമായതായി അന്താരാഷ്ട്ര മാധ്യമമായ ബ്ലൂബെർഗ് റിപ്പോർട്ട് ചെയ്യുന്നു . സഹപ്രവർത്തകരായ സ്ത്രീകളോടൊപ്പം അത്താഴം കഴിക്കുന്നത് ഒഴിവാക്കുക , വിമാനയാത്രകളിൽ സ്ത്രീകളോടൊപ്പം ചെലവിടുന്നത് ഒഴിവാക്കുക , ഒറ്റയ്ക്ക് - ഒറ്റയ്ക്കുളള യോഗങ്ങൾ ഒഴിവാക്കുക , ഹോട്ടൽ ബുക്ക് ചെയ്യുമ്പോൾ അടുത്ത മുറികൾ എടുക്കാതിരിക്കുക തുടങ്ങിയ സമീപനമാണ് ഇന്ന് വാൾ സ്ട്രീറ്റുമായി ബന്ധപ്പെട്ട് പ്രവർത്തിക്കുന്ന മിക്ക ബിസിനസ് എക്സിക്യൂട്ടിവുകളും സ്വീകരിക്കുന്ന നിലപാട് . ഇതോടെ , സ്ത്രീകൾക്ക് ധനകാര്യ രംഗത്ത് വലിയ അവഗണന നേരിട്ടുതുടങ്ങി . ബ്ലൂബെർഗ് ഇത് സംബന്ധിച്ച് വാൾസ്ട്രീറ്റിലെ 30 സീനിയർ എക്സിക്യൂട്ടീവുകളുമായി അഭിമുഖം നടത്തി . മോർഗൻ സ്റ്റാൻലിയുടെ മുൻ മാനേജിംഗ് ഡയറക്ടറായിരുന്ന ഡേവിഡ് ബഹൻസെൻ പ്രതികരിച്ചത് ഈ വിധമാണ് . ' മീടു ക്യാമ്പയിൻ ശക്തമായി തുടരുന്നത് പലർക്കും മുട്ടത്തോടിന് മുകളിലൂടെ നടക്കുന്നതിൻറെ തോന്നൽ ഉളവാക്കുവെന്നാണ് ' . സാമൂഹികമായ മാന്യതയും നിയമ നടപടികളെ സംബന്ധിച്ച പേടിയുമാണ് പലരെയും ഇത്തരം ജാഗ്രത മാർഗ്ഗങ്ങൾ സ്വീകരിക്കാൻ പ്രേരിപ്പിക്കുന്നതെന്ന് എക്സിക്യൂട്ടീവുകൾ അഭിപ്രായപ്പെട്ടു . ഹോളിവുഡിനെയും സിലിക്കൻ വാലിയെയും പിടിച്ചുകുലുക്കിയ മീടു ക്യാമ്പയിൻ വാൾ സ്ട്രീറ്റിനെയും പ്രതിസന്ധിയിലാക്കുമോ എന്ന ഭയത്തിലാണിപ്പോൾ ആഗോള സാമ്പത്തിക രംഗം . പുരുഷന്മാരുടെ ആധിപത്യം കൂടുതലായ വാൾസ്ട്രീറ്റിൽ മീടു ആരോപണങ്ങളുയർന്നാൽ അത് ധനകാര്യ മേഖലയ്ക്ക് വലിയ ഭീഷണിയാവുമെന്നും അന്താരാഷ്ട്ര മാധ്യമങ്ങൾ പറയുന്നു . ' ഇത് തങ്ങളുടെ തൊഴിൽ ജീവിതത്തെ ബാധിക്കുന്നതിനാൽ ഇത് കൈകാര്യം ചെയ്യുന്നതെങ്ങനെയെന്ന് ചിന്തിക്കാൻ സ്ത്രീകൾ ശ്രമിക്കുന്നു ' എന്നാണ് ഫിനാൻഷ്യൽ വുമൺസ് അസോസിയേഷൻ പ്രസിഡൻറ് കാരൻ എലിൻസ്കി അഭിപ്രായപ്പെട്ടത് . ' സ്ത്രികൾക്ക് ഇതൊരു വലിയ നഷ്ടമാണെന്നും ' വെൽസ് ഫാർഗോ ആൻഡ് കമ്പനി സീനിയർ വൈസ് പ്രസിഡൻറ് കൂടിയായ അവർ പറയുന്നു . ഫോർഡ് ഹാരിസൺ കമ്പനിയുടെ എംപ്ലോയിമെൻറ് അറ്റോർണിയായ സ്റ്റീഫൻ സ്വീൻജ് പറയുന്നത് . സത്രീകളെ ഇത്തരം ന്യായങ്ങൾ ഉന്നയിച്ച് തൊഴിൽ രംഗത്ത് നിന്ന് മാറ്റി നിർത്തുന്നത് ലിംഗ വിവേചനമാണെന്നാണ് . അമേരിക്കൻ വാൾ സട്രീറ്റിനെ പിടിമുറുക്കിയിരിക്കുന്ന പുതിയ പ്രതിസന്ധിയായ പെൻസ് എഫക്ടിനെ ജാഗ്രതയോടെയാണ് യുഎസ് ധനകാര്യ മേഖല വീക്ഷിക്കുന്നത് .


കേരളം അഭിമുഖീകരിക്കുന്ന ഗുരുതര സാമ്പത്തിക പ്രതിസന്ധിയിൽനിന്നു കരയേറാനുള്ള മാർഗങ്ങൾ നിർദേശിച്ചും , വികസനം , ക്ഷേമം , പരിസ്ഥിതി , സംരക്ഷണം എന്നിവയ്ക്ക് ഊന്നൽ നൽകിയും , പിണറായി സർക്കാറിന്റെ ആദ്യ ബജറ്റ് ധനമന്ത്രി ഡോ . തോമസ് ഐസക് നിയമസഭയിൽ അവതരിപ്പിച്ചു . 2008ലേതിനേക്കാൾ ഗുരുതര സാമ്പത്തിക പ്രതിസന്ധിയാണു നിലവിലുള്ളതെന്നു ബജറ്റ് പ്രസംഗത്തിൽ തോമസ് ഐസക് ചൂണ്ടിക്കാട്ടി . ഇതു മറികടക്കുന്നതിന് 12000 കോടി രൂപയുടെ മാന്ദ്യ വിരുദ്ധ പാക്കെജ് ബജറ്റിൽ പ്രഖ്യാപിച്ചു . നികുതി വരുമാനം വർധിപ്പിക്കുന്നതിനുള്ള നിർദേശങ്ങളും ബജറ്റ് മുന്നോട്ടുവയ്ക്കുന്നു . 12000 കോടിയുടെ മാന്ദ്യ വിരുദ്ധ പാക്കെജും ഭൂമി ഏറ്റെടുക്കുന്നതിനുള്ള 8000 കോടി രൂപയുമടക്കം 20000 കോടി രൂപയുടെ സമഗ്ര പാക്കെജാണു ഡോ . ഐസക് തയാറാക്കിയിരിക്കുന്നത് . കേരള ഇൻഫ്രാസ്ട്രക്ചർ ഇൻവെസ്റ്റ്മെന്റ് ഫണ്ട് ബോർഡ് ( കിഫ്ബി ) വഴി ബജറ്റിനു പുറത്തു ധനസമാഹരണം നടത്തും . മോട്ടോർ വാഹന നികുതിയുടെ ഒരു വിഹിതം കിഫ്ബിക്കു ലഭിക്കുന്നതിനു നിയമ നിർമാണം നടത്തും . പെട്രോൾ സെസ്സും ഇതിലേക്കു ചേർക്കും . കഴിഞ്ഞ ഇടതു സർക്കാർ ആരംഭിച്ച പദ്ധതികളുടെ തുടർച്ചയെന്ന രീതിയിലായിരുന്നു ഒട്ടുമിക്ക ബജറ്റ് പ്രഖ്യാപനങ്ങളും . എല്ലാ സാമൂഹ്യ ക്ഷേമ പെൻഷനുകളും 1000 രൂപയാക്കി ഉയർത്തി . 1000 കോടി രൂപയാണ് ഇതിനായി ബജറ്റിൽ അധിക വിലയിരുത്തലുള്ളത് . പെൻഷൻ കുടിശികകൾ ഓണത്തിനു മുൻപു കൊടുത്തുതീർക്കും . തൊഴിലുറപ്പു പദ്ധതിയിൽപ്പെട്ടവർക്കു പെൻഷൻ നൽകും . എല്ലാ രോഗങ്ങൾക്കും സർക്കാർ ആശുപത്രികളിൽ സൌജന്യ ചികിത്സയെന്ന ശ്രദ്ധേയ നിർദേശം ബജറ്റിലുണ്ട് . ആർഎസ്ബിവൈ പദ്ധതി വ്യാപിപ്പിക്കും . ക്യാൻസർ , ഹൃദ്രോഗം , പക്ഷാഘാതം , കരൾ , വൃക്ക രോഗങ്ങൾ , തലച്ചോറിലെ ട്യൂമർ തുടങ്ങിയ മാരക രോഗങ്ങൾക്ക് സൌജന്യ ചികിത്സ നൽകും . 1000 കോടിയുടെ ഇൻഷ്വറൻസ് പദ്ധതിയും ബജറ്റിൽ വിഭാവനം ചെയ്യുന്നു . കാർഷിക മേഖലയ്ക്ക് 600 കോടി രൂപയാണു ബജറ്റ് നൽകുന്നത് . പച്ചക്കറി സ്വയംപര്യാപ്തതയ്ക്കായി ഒരു ജനകീയ ക്യാംപെയിൻ ബജറ്റിൽ പറയുന്നു . നെൽവയൽ നികത്തുന്നതിനു കഴിഞ്ഞ സർക്കാർ കൊണ്ടുവന്ന വ്യവസ്ഥകൾ റദ്ദാക്കും . റബർ വിലസ്ഥിരതാ ഫണ്ടിനും നെല്ല് സംഭരണത്തിനുമായി യഥാക്രമം 500 കോടി , 385 കോടി വീതം അനുവദിച്ചു . ആരോഗ്യ മേഖല ശക്തിപ്പെടുത്തുന്നതിനായി മെഡിക്കൽ കോളജുകൾ , ജില്ലാ ആശുപത്രികൾ , ജനറൽ ആശുപത്രികൾ , താലൂക്ക് ആശുപത്രികൾ എന്നിവയുടെ നവീകരണത്തിന് 1000 കോടി നീക്കിവച്ചു . മാന്ദ്യ വിരുദ്ധ പാക്കെജിൽനിന്നാകും ഈ തുക അനുവദിക്കുക . അധിക വിഭവ സമാഹരണത്തിന്റെ ഭാഗമായി പാക്കറ്റ് ആട്ട , മൈദ , സൂചി , റവ , ബസ്മതി അരി , വെളിച്ചെണ്ണ എന്നിവയ്ക്ക് അഞ്ചു ശതമാനം നികുതി വർധിപ്പിച്ചു . ബർഗർ , പിസ , ടാക്കോസ് , ഡോനട്സ് , സാൻഡ്വിച് , ബർഗർ - പാറ്റി , പാസ്ത തുടങ്ങിയവയ 14.5 ശതമാനം നികുതി ഏർപ്പെടുത്തിയതിനാൽ ഇവയുടെ വില കൂടും . തുണിയുടെ മേൽ കഴിഞ്ഞ സർക്കാർ ഏർപ്പെടുത്തിയ ഒരു ശതമാനം നികുതി രണ്ടിലേക്ക് ഉയർത്തി . കുടുംബാംഗങ്ങൾ തമ്മിലുള്ള ഭാഗപത്രം , ഒഴിമുറി , ദാനം , ധനനിശ്ചയം എന്നീ ആധാരങ്ങളുടെ മുദ്രവില മൂന്നു ശതമാനമാക്കി വർധിപ്പിച്ചു . വിലയാധാരങ്ങൾക്ക് നിലവിലുള്ള ആറു ശതമാനം മുദ്രവില എട്ടു ശതമാനമാക്കും . ചരക്കു വാഹനങ്ങളുടെ നികുതിയും സ്റ്റേജ് മാനദണ്ഡത്തിൽ പരിഷ്കരിച്ചിട്ടുണ്ട് .


ബോളിവുഡ് നടൻ നാനാ പടേക്കർ മാന്യനല്ല , എന്നാൽ തനുശ്രീയോട് മോശമായി പെരുമാറുമെന്ന് കരുതുന്നില്ലെന്ന് മഹാരാഷ്ട്ര നവനിർമാൺ സേന തലവൻ രാജ് താക്കറെ . അയാൾ മാന്യനല്ലെന്ന് എനിക്ക് അറിയാം , ഭ്രാന്തമായ കാര്യങ്ങൾ അയാൾ ചെയ്യാറുമുണ്ട് . എന്നാൽ ഇത് അയാൾ ചെയ്യില്ലെന്നാണ് കരുതുന്നതെന്ന് രാജ് താക്കറെ വിശദമാക്കുന്നു . നാനാ പടേക്കറിനെതിരായി തനുശ്രീ ദത്ത ഉന്നയിച്ച മീടൂ വിവാദത്തിലാണ് രാജ് താക്കറെയുടെ പ്രതികരണം . കോടതി അക്കാര്യം പരിഗണിക്കട്ടെയെന്നും മാധ്യമങ്ങൾ മീ ടൂവിനെ പിന്നാലെ പോകണ്ട ആവശ്യമുണ്ടോയെന്നും അദ്ദേഹം ചോദിച്ചു . മീ ടൂ എന്നത് വളരെ ഗൌരവമുള്ള വിഷയമാണ് . അതിനെക്കുറിച്ച് സമൂഹമാധ്യമങ്ങളിൽ ചർച്ച നടത്തുന്നത് ശരിയല്ലെന്നും രാജ് താക്കറെ പറഞ്ഞു . സ്ത്രീകൾക്കു നേരായ ഏതു തരം ആക്രമണങ്ങളിലും സഹായം തേടി നവനിർമാൺ സേനയെ സമീപിക്കാമെന്നും അദ്ദേഹം പറഞ്ഞു . അടിച്ചമർത്തലിന് എതിരെ സ്ത്രീകൾ ശബ്ദം ഉയർത്തണമെന്നും അദ്ദേഹം പറഞ്ഞു . എന്നാൽ ഇത്തരം വെളിപ്പെടത്തലുകൾ നടത്തേണ്ടത് പത്ത് വർഷം കഴിഞ്ഞല്ല സംഭവം നടക്കുമ്പോൾ തന്നെയാണെന്നും രാജ് താക്കറെ പറഞ്ഞു . പെട്രോൾ വില വർധന , രൂപയുടെ തകർച്ച . തൊഴിലില്ലായ്മ എന്നീ പ്രശ്നങ്ങളെ മറക്കാനുള്ള പഴുതായാണ് മീടൂ നിലവിൽ ഉപയോഗിക്കപ്പെടുന്നതെന്ന് രാജ് താക്കറെ ആരോപിച്ചു . ഈ പ്രശ്നങ്ങളൊന്നും നിലവിൽ ആരും ചർച്ച ചെയ്യുന്നില്ലെന്നും രാജ് താക്കറെ പറഞ്ഞു . സ്ത്രീകളോട് മോശം പെരുമാറ്റം നടത്തുന്നവർക്ക് കൃത്യമായ പാഠം പഠിപ്പിക്കുവെന്നും അദ്ദേഹം പറഞ്ഞു .


പൊതുമേഖലാ ടെലികോം സ്ഥാപനമായ ബിഎസ്എൻഎൽ പ്രത്യേക ഐപിഎൽ ഓഫറുകൾ പ്രഖ്യാപിച്ചു . 258 രൂപയ്ക്ക് 153 ജിബി ഡാറ്റയാണ് പ്രഖ്യാപിച്ചത് . 51 ദിവസമാണ് ഇതിന്റെ കാലാവധി . ഐപിഎൽ മത്സരങ്ങൾ തുടങ്ങിയ ഇന്ന് തന്നെയാണ് പുതിയ ഓഫർ പ്രഖ്യാപിച്ചത് . ”258 രൂപയ്ക്ക് പ്രീപെയ്ഡ് മൊബൈൽ ഉപയോക്താക്കൾക്ക് അൺലിമിറ്റഡ് ഡാറ്റയാണ് ( ദിനംപ്രതി 3ജിബി ) പ്രഖ്യാപിക്കുന്നത് . ഐപിഎൽ മത്സരങ്ങൾ നീണ്ടു നിൽക്കുന്ന 51 ദിവസമാണ് ഓഫർ ലഭ്യമാകുക . അത്കൊണ്ട് തന്നെ ഡാറ്റ ഉപയോഗിച്ച് എല്ലാ ഐപിഎൽ മത്സരങ്ങളും കാണാൻ സാധിക്കും’ , ബിഎസ്എൻഎൽ പ്രസ്താവനയിൽ അറിയിച്ചു . വിപണയിലെ തന്നെ ഏറ്റവും കുറഞ്ഞ വിലയ്ക്കാണ് ബിഎസ്എൻഎൽ ഡാറ്റ നൽകുന്നത് . എന്നാൽ ഇന്ത്യയിലുടനീളം 3ജി നെറ്റ്വർക്ക് മാത്രമാണ് ബിഎസ്എൻഎലിനുളളത് . അതേസമയം ജിയോ 4ജി സർവീസാണ് നൽകുന്നത് . ക്രിക്കറ്റ് സീസൺ മുന്നിൽ കണ്ട് ബുധനാഴ്ച്ച റിലയൻസ് ജിയോ പുതിയ ഓഫർ പ്രഖ്യാപിച്ചിരുന്നു . 251 രൂപയ്ക്ക് 102 ജിബി ഡാറ്റയാണ് പ്രഖ്യാപിച്ചത് . എയർടെലും ആകർഷകമായ ഓഫറാണ് പ്രഖ്യാപിച്ചത് . ടിവി ആപ് വഴി ഹോട്ട്സ്റ്റാർ ഉപയോഗിച്ചാൽ ഫ്രീയായി ഐപിഎൽ ലൈവ് സ്ട്രീമിംഗ് ലഭ്യമാകും .


ചന്ദ്രോപരിതലത്തിൽ പരിവേഷണ വാഹനം ഇറക്കി ചൈന . ഇതുവരെ മനുഷ്യസ്പർശം ഏൽക്കാത്ത ചന്ദ്രൻറെ ഇരുണ്ട മേഖലയിലാണ് ചൈനയുടെ ചാങ് ഇ - 4 എന്ന പേടകം ഇറങ്ങിയത് . ചൈനീസ് പ്രദേശിക സമയം 10.26നാണ് പരിവേഷണ വാഹനം ചന്ദ്രൻറെ മണ്ണിൽ തൊട്ടത് . ചന്ദ്രിനിലെ ദക്ഷിണധ്രുവത്തിലെ എയ്ത്കെൻ ബേസിനിലാണ് പരിവേഷണ വാഹനം ഗവേഷണം നടത്തുക . ചൈനീസ് നാഷണൽ സ്പൈസ് അഡ്മിനിസ്ട്രേഷൻ ( സിഎൻഎസ്എ ) യാണ് ഈ വാഹനം നിർമ്മിച്ചത് . വലിയ ഗർത്തങ്ങളും , കുഴികളും പർവ്വതങ്ങളും ഉള്ള ഈ പ്രദേശം റോവറിനു വെല്ലുവിളിയാകും എന്നാണ് ശാസ്ത്ര സമൂഹം പറയുന്നത് . എന്നാൽ ചന്ദ്രനിൽ ഒരു വിധം എല്ലാ ബഹിരാകാശ ശക്തികളും ഇതുവരെ പരിവേഷണം നടത്തിയെന്നതിനാൽ പുതിയ കണ്ടുപിടുത്തങ്ങൾക്ക് വേണ്ടിയാണ് ചൈന ഈ പ്രദേശത്ത് വാഹനം ഇറക്കിയത് . ചന്ദ്രന്റെ ഇരുണ്ടഭാഗങ്ങളുടെ ചിത്രം 60 വർഷം മുൻപു തന്നെ സോവിയറ്റ് യൂണിയൻ എടുത്തിട്ടുണ്ടെങ്കിലും ആ പ്രദേശങ്ങളിൽ പേടകമിറക്കാൻ ഒരു രാജ്യത്തിനും കഴിഞ്ഞിട്ടില്ല . ഇരുണ്ട ഭാഗത്തു നിന്നുള്ള സിഗ്നലുകൾ ലഭിക്കുകയാണു വെല്ലുവിളി . ഇതിനു പരിഹാരമായി ചൈന കഴിഞ്ഞ മേയിൽ ചന്ദ്രൻറെ ഭ്രമണപഥത്തിലേയ്ക്ക് ഉപഗ്രഹം വിക്ഷേപിച്ചിരുന്നു . ചന്ദ്രനിലെ ഉപരിതല സാംപിളുമായി തിരിച്ചെത്താൻ ശേഷിയുള്ള ചാങ് ഇ –5 റോക്കറ്റ് അടുത്ത വർഷം വിക്ഷേപിക്കാനാണു ചൈനയുടെ പരിപാടി .


രാജ്യത്തെ ഐഫോൺ ആരാധകരെ ഞെട്ടിപ്പിക്കാൻ വൻ ഓഫറുമായി ഫ്ളിപ്കാർട്ട് . മുപ്പതായിരം രൂപയ്ക്ക് മുകളിൽ വിലവരുന്ന ആപ്പിൾ ഐഫോൺ 6 16ജിബി ഫോണിനാണ് എക്സ്ചേഞ്ച് ഓഫറിലൂടെ ഫ്ളിപ്കാർട്ട് വെറും പതിനായിരം രൂപ വിലയിട്ടിരിക്കുന്നത് . തിരഞ്ഞെടുത്ത ബാങ്കുകളുടെ ക്രെഡിറ്റ് കാർഡുകൾ വഴി ഇടപാട് നടത്തുന്നവർക്ക് ഇതിന് പുറമേ 5 ശതമാനം ഡിസ്കൌണ്ടും വാഗ്ദാനം ചെയ്യുന്നുണ്ട് . എന്നാൽ ഏതെല്ലാം സ്മാർട്ഫോണുകളുമായി എക്സ്ചേഞ്ച് ചെയ്യാമെന്ന കാര്യവും ഫ്ളിപ്കാർട്ട് പറയുന്നുണ്ട് . ഐഫോൺ 6മായി എക്സ്ചേഞ്ച് ചെയ്യാവുന്ന തിരഞ്ഞെടുത്ത ഫോണുകളുടെ പട്ടിക ഫ്ളിപ്കാർട്ട് വെബ്സൈറ്റിൽ ലഭ്യമാണ് . ആപ്പിൾ ഇനി മെയ്ഡ് ഇൻ ഇന്ത്യ . . . ഐഫോണുകൾക്ക് രാജ്യത്ത് വില കുറഞ്ഞേക്കും . . . പരമാവധി 22,000 രൂപ വരെ മാത്രമേ നിങ്ങളുടെ പഴയ സ്മാർട്ഫോണിന് ലഭിക്കുകയുള്ളു . ഇതിലേറെ രസകരമായ കാര്യം ഏറ്റവും ഉയർന്ന എക്സ്ചേഞ്ച് തുക ലഭിക്കുന്നത് ഐഫോൺ 6നെക്കാൾ മുന്നിൽ നിൽക്കുന്ന ഐഫോൺ 6 എസിനാണെന്നതാണ് . ആപ്പിൾ ഐഫോൺ 6 എസ് നൽകി ആരെങ്കിലും ഐഫോൺ 6 സ്വന്തമാക്കുമോ എന്നത് ഒരു ചോദ്യമാണ് .


രാജ്യത്തെ ബാങ്കുകളോട് ഉപഭോക് താക്കളുടെ പാസ് ബുക്കുകളിൽ കൂടുതൽ വിവരങ്ങൾ കൂട്ടിച്ചേർക്കാൻ ആർബിഐ നിർദ്ദേശം . പൊതുമേഖല ബാങ്കുകൾ , സ്വകാര്യ ബാങ്കുകൾ , വിദേശ ബാങ്കുകളുടെ ഇന്ത്യയിലെ ശാഖകൾ എന്നിവക്കാണ് റിസർവ് ബാങ്ക് നിർദ്ദേശം നൽകിയിരിക്കുന്നത് . ഇതുസംബന്ധിച്ച വിവരങ്ങൾ ഉൾക്കൊള്ളുന്ന കേന്ദ്രബാങ്കി ൻറെ സർക്കുലർ ജൂൺ 22ന് പുറത്തിറങ്ങി . ബാങ്കുകൾ വഴി നടത്തുന്ന ഏതൊക്കെ ഇടപാടുകളാണ് പാസ് ബുക്കുകളിൽ രേഖപ്പെടുത്തേണ്ടതെന്ന് സർക്കുലറിൽ വ്യക് തമാക്കിയിട്ടുണ്ട് . ആർ . ജി . ടി . എസ് , എൻ . ഇ . എഫ് . ടി തുടങ്ങിയ സംവിധാനങ്ങളുപയോഗിച്ച് നടത്തുന്ന പണമിടപാടുകളുടെ വിവരങ്ങൾ പാസ് ബുക്കിൽ ഉൾപ്പെടുത്തണം . എതു ബാങ്കിലേക്കാണ് പണമയച്ചത് ആർക്കാണ് പണമയച്ചത് എന്നിങ്ങനെയുള്ള വിവരങ്ങളും ഉൾപ്പെടുത്തണം . ഇതിനൊപ്പം അക്കൌണ്ട് ഉടമ ബാങ്കിൽ നിന്ന് വായ് പയെടുത്തിട്ടുണ്ടെങ്കിൽ അതി ൻറെ വിശദ വിവരങ്ങളും ഇനി ഉൾക്കൊള്ളിക്കണം . വിവിധ ബാങ്ക് ഇടപാടുകൾക്ക് ചുമത്തുന്ന ചാർജുകളും വിവിധ ഫീസുകളും പിഴ , കമ്മീഷൻ എന്നീ രൂപങ്ങളിൽ ബാങ്കുകൾക്ക് നൽകുന്ന ചാർജുകളുടെ വിശദാംശങ്ങളും രേഖപ്പെടുത്തണം . എസ് , എ . ടി . എം സേവനങ്ങൾക്ക് ചുമത്തുന്ന ചാർജുകൾ എന്നിവയും രേഖപ്പെടുത്തണമെന്നും സർക്കുലറിൽ വ്യക്തമാക്കുന്നു .


റിലയൻസ് ജിയോ ഉപഭോക്താക്കളുടെ മുഴുവൻ വിവരങ്ങളും മറ്റൊരു സ്വകാര്യ വെബ്സൈറ്റിൽ പരസ്യപ്പെടുത്തിയതോടെ വലിയ ആശങ്കയാണ് ഇക്കാര്യത്തിലുള്ളത് . www . magicapk . com എന്ന വെബ്സൈറ്റാണ് ഈ വിവരങ്ങൾ പരസ്യപ്പെടുത്തിയത് . സംഭവം പുറത്തറിഞ്ഞതോടെ അണിയറക്കാർ ഈ വെബ്സൈറ്റ് പിൻവലിച്ച് അന്വേഷണ വഴികൾ അടച്ചു . സ്വന്തം വിശ്വാസ്യത തന്നെ അപകടാവസ്ഥയിലായ സാഹചര്യത്തിൽ റിലയൻസ് തന്നെ ഈ വിഷയത്തിൽ അന്വേഷണം ആരംഭിച്ചിട്ടുണ്ട് . ഫോൺഅരീന ( Fonearena . com ) വെബ്സൈറ്റ് പുറത്തുവിട്ട വാർത്ത പ്രകാരം ഇന്ത്യൻ എക്സ്പ്രസ് നടത്തിയ പരിശോധനയിലും ഇത് ഉപഭോക്താക്കളുടെ യഥാർത്ഥ വിവരങ്ങളാണെന്ന് വ്യക്തമായി . പേര് , നമ്പർ , ഇമെയിൽ ഐഡി , സിം ആക്ടിവേറ്റ് ചെയ്ത തീയ്യതി , ഉപഭോക്താവിന്റെ ലൊക്കേഷൻ എന്നിവ വളരെ കൃത്യമായാണ് വെബ്സൈറ്റ് പ്രദർശിപ്പിച്ചത് . ആധാർ നമ്പർ ഈ വെബ്സൈറ്റിൽ കണ്ടില്ല . എന്നാൽ വിവരങ്ങൾ ചോർന്നിട്ടും ജിയോയുടെ മാതൃസ്ഥാപനമായ റിലയൻസ് ഇന്റസ്ട്രീസ് ലിമിറ്റഡിന്റെ ഷെയർ മൂല്യത്തിൽ വൻ കുതിപ്പാണ് ഇന്നുണ്ടായത് . കഴിഞ്ഞ 52 ആഴ്ചയിലെ ഏറ്റവും ഉയർന്ന മൂല്യമാണ് ഇന്ന് രാവിലെ ബോംബെ സ്റ്റോക് എക്സ്ചേഞ്ചിൽ റിലയൻസിന്റെ ഷെയറുകൾക്ക് രേഖപ്പെടുത്തിയിരിക്കുന്നത് . 1492 രൂപയിൽ ഇന്ന് വിപണനം ആരംഭിച്ച ഷെയറുകൾ 10.30 ന് 1503 ൽ എത്തി . പിന്നീട് ഇവിടെ നിന്നും ഉയർന്ന് 52 ആഴ്ചയിലെ ഉയർന്ന വിലയായ 1508 ലും എത്തി . റിലയൻസ് വിവരങ്ങൾ ചോരുന്നത് ഏത് വിധത്തിൽ ബാധിക്കും ? റിലയൻസ് ജിയോ ഉപഭോക്താക്കളുടെ മുഴുവൻ വിവരങ്ങളും magicapk . com പുറത്തുവിട്ടിട്ടുണ്ട് . ഇക്കാര്യം പരിശോധിച്ചവർക്കെല്ലാം ജിയോ വിവരങ്ങൾ ചോർന്ന കാര്യം വ്യക്തമായി . ചില ഉപഭോക്താക്കളുടെ ആധാർ നമ്പറുൾപ്പടെ പേര് , നമ്പർ , ഇമെയിൽ ഐഡി , സിം ആക്ടിവേറ്റ് ചെയ്ത തീയ്യതി , ഉപഭോക്താവിന്റെ ലൊക്കേഷൻ എന്നിവ വെബ്സൈറ്റ് പുറത്തുവിട്ടിരുന്നു . രാജ്യത്താകമാനം കുറഞ്ഞ കാലയളവിനുള്ളിൽ 12 കോടി ഉപഭോക്താക്കളാണ് ജിയോയ്ക്ക് ഉണ്ടായത് . ഇവരുടെ എല്ലാം വിവരങ്ങൾ ചോർന്നതോടെ വളരെ ഗുരുതരമായ പ്രതിസന്ധിയാണ് ഉടലെടുത്തിരിക്കുന്നത് . എന്നാൽ മുഴുവൻ വിവരങ്ങളും നഷ്ടമായോ എന്ന കാര്യം ഇനിയും സ്ഥിരീകരിക്കപ്പെട്ടിട്ടില്ല . ജിയോ നമ്പറുകൾക്കായി ആധാർ നമ്പറും നൽകിയിട്ടുണ്ട് എന്നത് കൊണ്ട് തന്നെ ഏറ്റവും ഗൌരവമേറിയ വിഷയമായി ഇത് മാറി . പുറത്തുപോയ വിവരങ്ങൾ യഥാർത്ഥ വിവരങ്ങളല്ലെന്ന് പ്രാഥമികാന്വേഷണത്തിൽ തന്നെ വ്യക്തമായതായാണ് ജിയോ പുറത്തുവിട്ടിരിക്കുന്ന പ്രസ്താവന . ഇക്കാര്യത്തിൽ വളരെ ഗൌരവത്തോടെയുള്ള അന്വേഷണം ആരംഭിച്ചതായും ജിയോ പ്രതികരിച്ചു . “ഉപഭോക്താക്കളുടെ വിവരങ്ങൾ സുരക്ഷിതമാണ് . ഉയർന്ന സുരക്ഷിതത്വത്തിലാണ് ഇത് സൂക്ഷിച്ചിരിക്കുന്നത് . സർക്കാർ വകുപ്പുകളുമായി അത്യാവശ്യ ഘട്ടങ്ങളിൽ ആവശ്യമായ രേഖകൾ മാത്രമാണ് കൈമാറാറുള്ളത് . സർക്കാർ ഏജൻസികളെ ഇക്കാര്യം അറിയിച്ചിട്ടുണ്ട്” , എന്നും ജിയോ വക്താവ് അറിയിച്ചു . ആരാണ് വിവരങ്ങൾ പുറത്തുവിട്ടത് ? വിവരങ്ങൾ എല്ലാം ജിയോയുടെ കൈവശം സുരക്ഷിതമായി ഉണ്ടെന്നാണ് റിലയൻസ് ജിയോ വ്യക്തമാക്കിയിരിക്കുന്നത് . എങ്കിലും ഇതുവരെ വിവരങ്ങൾ നഷ്ടമായത് എങ്ങിനെയെന്ന് വ്യക്തമായിട്ടില്ല . ആദ്യത്തെ പരിശോധനയിൽ നഷ്ടപ്പെട്ടത് യഥാർത്ഥ വിവരങ്ങളാണെന്ന് കണ്ടെത്തിയിട്ടും ഉണ്ട് . ഗോഡാഡി ( Godaddy ) യിലാണ് magicapk . com രജിസ്റ്റർ ചെയ്തിരിക്കുന്നത് . ഇക്കഴിഞ്ഞ മെയ് മാസത്തിൽ രജിസ്റ്റർ ചെയ്ത വെബ്സൈറ്റ് ഇപ്പോൾ പിൻവലിക്കപ്പെട്ട നിലയിലാണ് . ഇതുവരെയും ആരും ഈ വിവരങ്ങൾ ചോർത്തിയതിന്റെ ഉത്തരവാദിത്വം ഏറ്റെടുത്ത് മുന്നോട്ട് വന്നിട്ടില്ല . ആധാർ വിവരങ്ങളും സമ്പൂർണ്ണമായി ചോർന്നോ ? ഭൂരിഭാഗം ജിയോ നമ്പറുകളും ആധാറുമായി ബന്ധിപ്പിച്ചത് കൊണ്ട് തന്നെ , ഈ വിവരങ്ങൾ നഷ്ടമാകുന്നത് ജിയോ ഉപഭോക്താക്കൾക്കും ശുഭകരമായ വാർത്തയല്ല . മൊബൈൽ നമ്പറുകൾ ഇമെയിൽ വിവരങ്ങൾ എന്നിവ ചോർന്നത് കൊണ്ട് തന്നെ ഇത് ഏത് വിധത്തിൽ വേണമെങ്കിലും ഉപയോഗിക്കാൻ സാധിക്കും . മറ്റ് മൊബൈൽ സേവന ദാതാക്കളും ആധാർ വിവരങ്ങൾ ഉപയോഗിച്ച് സേവനങ്ങൾ നൽകി തുടങ്ങിയതോടെ സർക്കാർ തന്നെ വിവരങ്ങൾ സുരക്ഷിതമായി നിലനിർത്തേണ്ട ഘട്ടമെത്തിയിരിക്കുകയാണ് . മുൻപും ആധാർ വിവരങ്ങൾ പൂർണ്ണമായും നഷ്ടപ്പെട്ടിട്ടുണ്ട് . നേരത്തേ ആക്ടിവിസ്റ്റുകൾ ഉയർത്തിയ പ്രധാന സംശയമാണ് ഇതോടെ സത്യമായിരിക്കുന്നത് . നിങ്ങളുടെ നിലവിലെ മൊബൈൽ നമ്പറുമായി ആധാർ ബന്ധിപ്പിച്ചിട്ടുണ്ടെങ്കിൽ വളരെ എളുപ്പത്തിൽ നിങ്ങൾക്ക് ഈ വിവരങ്ങൾ ലോക്ക് ചെയ്യാൻ സാധിക്കും . എന്നാൽ ബന്ധിപ്പിച്ചിട്ടില്ലെങ്കിൽ ഉടൻ തന്നെ അടുത്തുള്ള അക്ഷയ കേന്ദ്രത്തിൽ പോയി ഈ ഇപ്പോഴത്തെ നമ്പറും ആധാർ കാർഡും തമ്മിൽ ബന്ധിപ്പിക്കണം . നമ്പർ ബന്ധിപ്പിച്ചവർക്ക് HTTPS : / / www . resident . uidai . gov . in / biometric - lock എന്ന ലിങ്കിൽ പോയാൽ ആധാർ ലോക് ചെയ്യാൻ സാധിക്കും . യുഐഡിഎഐ വെബ്സൈറ്റ് ( UIDAI ) വഴിയും ആധാർ വിവരങ്ങൾ ലോക് ചെയ്യാൻ സാധിക്കും . സൈറ്റിൽ വലത് വശത്ത് ആധാർ സർവ്വീസ് എന്ന ടീബിന് കീഴിൽ ഇതിനുള്ള ഓപ്ഷൻ ഉണ്ട് . ഈ ടാബ് തുറന്നാൽ 12 അക്ക ആധാർ നമ്പർ നൽകാൻ വെബ്സൈറ്റിൽ ആവശ്യപ്പെടും . ആധാറിൽ ബന്ധിപ്പിച്ച മൊബൈൽ നമ്പറിലേക്ക് ഒറ്റത്തവണ പാസ്വേഡ് ലഭിക്കും . ഇത് നൽകിയ ശേഷം വെരിഫൈ ബട്ടണിൽ ക്ലിക് ചെയ്താൽ തുറന്ന് വരുന്ന ബോക്സിൽ ബയോമെട്രിക് വിവരങ്ങൾ ലോക് ചെയ്യാനുള്ള ഓപ്ഷൻ ഉണ്ട് . ബയോമെട്രിക് ലോക്കിംഗ് ഓപ്ഷന് നേരെയുള്ള ചെക് ബട്ടണിൽ ടിക് മാർക് രേഖപ്പെടുത്തിയ ശേഷം enable ബട്ടൺ കൂടി അമർത്തണം . ഒരിക്കൽ നിങ്ങൾ ബയോമെട്രിക് വിവരങ്ങൾ ലോക്ക് ചെയ്താൽ മറ്റൊരാൾക്കും ഈ വിവരങ്ങൾ കാണാൻ സാധിക്കില്ല . ലോക് ചെയ്താൽ പിന്നീട് മറ്റെന്തെങ്കിലും സേവനം ലഭിക്കണമെങ്കിൽ ആധാർ ബയോമെട്രിക് വിവരങ്ങൾ അൺലോക് ചെയ്യേണ്ടി വരും .


ആരാധകർ ആകാംക്ഷയോടെ കാത്തിരിക്കുകയാണ് വിജയ് നായകനാകുന്ന സർക്കാർ എന്ന സിനിമയ്ക്കായി . എ ആർ മുരുഗദോസിന്റെ സംവിധാനത്തിൽ ഒരുങ്ങുന്ന ചിത്രം സൂപ്പർഹിറ്റാകുമെന്നാണ് പ്രേക്ഷകർ കരുതുന്നത് . ചിത്രത്തിന്റെ പോസ്റ്റ് പ്രൊഡക്ഷൻ ജോലികൾ പുരോഗമിക്കുകയാണ് . ചിത്രത്തിൽ വിജയ്യുടെ റോളിനെ കുറിച്ച് സൂചനകൾ നൽകുകയാണ് എ ആർ മുരുഗദോസ് . ഗൂഗിൾ സിഇഒ സുന്ദർ പിച്ചൈയെ പോലുള്ള കഥാപാത്രമാണ് വിജയ്യുടെതെന്ന് എ ആർ മുരുഗദോസ് പറയുന്നത് . വിജയ്യുടെ കഥാപാത്രത്തിന്റെ പേരും സുന്ദർ എന്നുതന്നെയാണെന്നും എ ആർ മുരുഗദോസ് പറയുന്നു . അതേസമയം തമിഴിനു പുറമേ തെലുങ്കിലും ചിത്രം പ്രദർശനത്തിനെത്തിക്കും എന്നും റിപ്പോർട്ടുണ്ട് . തെലുങ്ക് ഡബ്ബിംഗ് ജോലികൾ ഉടൻ ആരംഭിക്കും . സർക്കാർ ഒരു പൊളിറ്റിക്കൽ ആക്ഷൻ ചിത്രമായിട്ടാണ് ഒരുക്കിയിരിക്കുന്നത് . ചിത്രം ദിപാവലിക്ക് ആയിരിക്കും പ്രദർശനത്തിന് എത്തുക . എ ആർ റഹ്മാനാണ് സംഗീതസംവിധാനം നിർവഹിക്കുന്നത് . വരലക്ഷ്മി ശരത്കുമാർ ആണ് പ്രധാന സ്ത്രീ കഥാപാത്രത്തെ അവതരിപ്പിക്കുന്നത് . തുപ്പാക്കി , കത്തി എന്ന ഹിറ്റ് ചിത്രങ്ങൾക്ക് ശേഷം എ ആർ മുരുഗദോസും വിജയ്യും ഒന്നിക്കുന്ന ചിത്രമാണ് എന്ന പ്രത്യേകതയുമുണ്ട് .


സിഡ്നിയിലും ടോസിലെ ഭാഗ്യം ഇന്ത്യയെ തുണച്ചപ്പോൾ ബാറ്റിംഗ് തെരഞ്ഞെടുക്കാൻ ക്യാപ്റ്റൻ വിരാട് കോലിക്ക് രണ്ടാമതൊന്ന് ആലോചിക്കേണ്ടിവന്നില്ല . കെ എൽ രാഹുലാണ് മായങ്കിനൊപ്പം ഇന്നിംഗ്സ് ഓപ്പൺ ചെയ്തത് . എന്നാൽ ഒരിക്കൽ കൂടി രാഹുൽ ( 9 ) തുടക്കത്തിലേ മടങ്ങി . 10 റൺസെ അപ്പോൾ ഇന്ത്യൻ സ്കോർ ബോർഡിലുണ്ടായിരുന്നുള്ളു . എന്നാൽ വൺഡൌണായി എത്തിയ പൂജാരക്കൊപ്പം ഇന്ത്യയ്ക്ക് മികച്ച അടിത്തറയിട്ട മായങ്ക് നഥാൻ ലിയോണിനെ സിക്സറടിക്കാനുള്ള ശ്രമത്തിൽ 77 റൺസെടുത്ത് പുറത്തായി . 126 / 2 എന്ന സ്കോറിൽ പൂജാരയ്ക്ക് കൂട്ടായി വിരാട് കോലി ക്രീസിലെത്തി . മികച്ച തുടക്കമിട്ട കോലിയെ ( 23 ) ലെഗ് സ്റ്റംപിന് പുറത്തുപോയൊരു പന്തിൽ ഹേസൽവുഡ് , ടിം പെയ്നിന്റെ കൈകകളിലെത്തിച്ചു . 180 റൺസായിരുന്നു അപ്പോൾ ഇന്ത്യൻ സ്കോർ . രഹാനെയും ( 18 ) നല്ല തുടക്കമിട്ടെങ്കിലും സ്റ്റാർക്കിന്റെ അതിവേഗ ബൌൺസറിൽ വീണു . പിന്നാലെ എത്തിയ ഹനുമാ വിഹാരിയിൽ പൂജാര മികച്ച പങ്കാളിയെ കണ്ടെത്തിയതോടെ ഇന്ത്യ സുരക്ഷിത തീരത്തേക്ക് നീങ്ങി . ഇതിനിടെ പരമ്പരയിലെ മൂന്നാമത്തെയും ടെസ്റ്റ് കരിയറിലെ പതിനെട്ടാമത്തെയും സെഞ്ചുറിയും പൂജാര സ്വന്തം പേരിൽ കുറിച്ചു . ഓസീസിനായി ഹേസൽവുഡ് രണ്ട് വിക്കറ്റെടുത്തു .


കൊച്ചി രാജ്യന്തര വിമാനത്താവളത്തിൽ നിന്നുള്ള ശീതകാല വിമാന സർവ്വീസുകളുടെ സമയവിവരപ്പട്ടിക നാളെ നിലവിൽ വരും . 2019 മാർച്ച് മാസം വരെ കാലാവധിയുളളതാണ് പട്ടിക . കൊച്ചിയിൽ നിന്ന് ആഭ്യന്തര സെക്ടറിൽ 21 നഗരങ്ങളിലേക്കും രാജ്യന്തര സെക്ടറിൽ 16 നഗരങ്ങളിലേക്കും നേരിട്ട് സർവ്വീസുകളുണ്ടാകും . ഗോവ , ഭുവനേശ്വർ , വിശാഖപട്ടണം , നാഗ്പൂർ , ലക്നൌ , ഗുവാഹത്തി എന്നിവടങ്ങളിലേക്ക് പുതിയ സർവ്വീസുകളുണ്ടാകും . ആഭ്യന്തര സെക്ടറിൽ ഏറ്റവും കൂടുതൽ സർവ്വീസുകളുണ്ടാകുക ബാംഗ്ലൂരിലേക്കാവും . നിലവിൽ കണക്ഷൻ സർവ്വീസുകൾ മാത്രമുണ്ടായിരുന്ന കൊൽക്കത്ത , ജയപൂർ എന്നിവടങ്ങളിലേക്ക് ഇനിമുതൽ നെടുമ്പാശേരിയിൽ നിന്ന് നേരിട്ട് സർവ്വീസുകളുണ്ടാകും . ആഴ്ച്ചയിൽ ആകെ 1,734 സർവ്വീസുകളാകും കൊച്ചിയിൽ നിന്നുണ്ടാകുക . പ്രതിദിനം ശരാശരി 124 ലാൻഡിങും 124 ടേക് ഓഫും . രാജ്യന്തര സെക്ടറിൽ മാലി , കുവൈത്ത് എന്നിവടങ്ങളിലേക്ക് ഇൻഡിഗോ പുതിയ സർവ്വീസുകൾ ആരംഭിക്കും . എയർ ഏഷ്യയുടെ പുതിയ ക്വാലലംപൂർ സർവ്വീസ് ജനുവരിയിൽ തുടങ്ങും .


ഓസ്ട്രേലിയൻ മണ്ണിൽ ചരിത്രം കുറിക്കാനിറങ്ങിയ ടീം ഇന്ത്യ മൂന്നാം ടെസ്റ്റിൽ വിജയം സ്വപ്നം കാണുകയാണ് . മെൽബൺ ക്രിക്കറ്റ് ടെസ്റ്റിൽ ഓസ്ട്രേയിലയുടെ ഒന്നാം ഇന്നിംഗ്സിൽ ആറ് വിക്കറ്റ് വീഴ്ത്തിയ ജസ്പ്രീത് ബൂമ്രയാണ് ഇന്ത്യൻ കുതിപ്പിന് പിന്നിലെ ശക്തി കേന്ദ്രം . ഓസീസ് ടീം 151 റൺസിന് ഓൾഔട്ട് ആയപ്പോൾ 33 റൺസ് വഴങ്ങിയാണ് ബുംറ ആറ് പേരെ കൂടാരത്തിലെത്തിച്ചത് . ഇതിൽ തന്നെ ഏറ്റവും ശ്രദ്ധേയമായത് ഷോൺമാർഷിനെ പുറത്താക്കിയ പന്താണ് . ബുംറയുടെ സ്ലോബോൾ യോർക്കറിന് മുന്നിൽ ക്രിക്കറ്റ് ലോകം അത്ഭുതപെട്ട് നിൽക്കുകയാണ് . ആക്ഷനിൽ ഒരു മാറ്റവും വരുത്താതെയുള്ള സ്ലോ യോർക്കറിന് മുന്നിൽ മാർഷ് സാഷ്ടാംഗം പ്രണമിച്ചു . ക്രിക്കറ്റ് ലോകത്ത് വലിയ ചർച്ചയാകുന്ന ആ സ്ലോബോൾ യോർക്കർ തൻറെ തന്ത്രമല്ലെന്ന വെളിപ്പെടുത്തലുമായി ബുംറ തന്നെ രംഗത്തെത്തിയിരിക്കുകയാണ് . വേഗവും സ്വിംഗും നിറഞ്ഞ പന്തുകൾ മാർഷ് സമർത്ഥമായി പ്രതിരോധിക്കുന്നത് കണ്ട രോഹിത് ശർമ്മയാണ് സ്ലോ ബോൾ യോർക്കർ എറിയാൻ നിർദ്ദേശിച്ചതെന്ന് ബുംറ വ്യക്തമാക്കി . മൂന്നാം ദിനത്തെ കളി പൂർത്തിയായ ശേഷം മാധ്യമങ്ങളോട് സംസാരിക്കവെയാണ് ബുംറ ഇക്കാര്യം വ്യക്തമാക്കിയത് .


മോഹൻലാലിനെ നായകനാക്കി വീണ്ടും സിനിമ ഒരുക്കാൻ മേജർ രവി . ആറാം തമ്പുരാൻ പോലൊരു ചിത്രമാണ് മനസ്സിലുള്ളതെന്ന് മേജർ രവി പറയുന്നു . അതേസമയം മരക്കാർ - അറബിക്കടലിന്റെ സിംഹം എന്ന സിനിമയുടെ സംവിധാന സഹായിയും മേജർ രവി ആണ് . പ്രിയേട്ടൻ സംവിധാനം ചെയ്യുന്ന കുഞ്ഞാലിമരക്കാറിൽ സംവിധായിക സഹായിയായി എന്നെ വിളിച്ചിട്ടുണ്ട് . എന്റെ ഗുരു കൂടിയാണ് പ്രിയേട്ടൻ , അതിനാൽ അത് ഒരു ഗുരുദക്ഷിണ ആയി കാണുന്നു . ആ സിനിമ കഴിഞ്ഞതിനു ശേഷമായിരിക്കും മോഹൻലാൽ പ്രൊജക്ട് ആരംഭിക്കുന്നത് . നാടൻ ചിത്രമാണ് മനസ്സിൽ ഉള്ളത് . ആറാം തമ്പുരാൻ പോലൊരു ചിത്രം ഒരുക്കാനാണ് ആലോചിക്കുന്നത് . ഒന്നുരണ്ട് കഥകൾ മനസ്സിലുണ്ട് . – മേജർ രവി പറഞ്ഞു .


ഇംഗ്ലണ്ടിനെതിരായ ടെസ്റ്റ് പരമ്പരയിലെ നാലാം മത്സരം തോറ്റ് പരമ്പര കൈവിട്ടതിന് പിന്നാലെ ഇന്ത്യൻ ടീമിൽ അഴിച്ചുപണി ആവശ്യവുമായി സുനിൽ ഗവാസ്കർ . താൻ ഹർദിക് പാണ്ഡ്യയെ കുറിച്ച് മാത്രമല്ല സംസാരിക്കുന്നത് . നിലവിലെ ടീമിലുള്ള രണ്ടുമൂന്ന് താരങ്ങൾ സ്ഥാനം അർഹിക്കുന്നില്ല . അവരെ ടീം ഇലവനിൽ നിന്ന് മാത്രമല്ല , സ്ക്വാഡിൽനിന്ന് തന്നെ പുറത്താക്കണം . ടീം വിരാട് കോലിയിൽ അമിതമായി ആശ്രയിക്കുന്നത് ശരിയല്ല . കോലിക്ക് എപ്പോഴും സെഞ്ചുറി നേടി ടീമിനെ വിജയിപ്പിക്കാനാവില്ല , അദേഹം മനുഷ്യനാണ് . മുൻനിര തകർന്നാൽ വാലറ്റം രക്ഷയ്ക്കെത്തും എന്നാണ് പ്രതീക്ഷിക്കുന്നത് . എന്നാൽ സതാംപ്ടണിൽ ആ പ്രതീക്ഷയും ഇല്ലാതായി . ഹർദിക് പാണ്ഡ്യയെ ഓൾറൌണ്ടർ എന്ന് വിളിക്കാനാവില്ലെന്നും ഇതിഹാസ താരം കുറ്റപ്പെടുത്തി .


കിസ്മത്ത് സംവിധായകൻ ഷാനവാസ് ബാവക്കുട്ടിയും വിനായകനും ഒന്നിക്കുന്ന തൊട്ടപ്പൻറെ പോസ്റ്റർ എത്തി . വിനായകൻ നായകനാകുന്ന ചിത്രത്തിൽ നായിക പുതുമുഖമാണ് . മുഴുനീള നായക വേഷത്തിൽ വിനായകൻ ആദ്യമായെത്തുന്ന ചിത്രം എന്ന പ്രത്യേകതയോടെയാണ് തൊട്ടപ്പൻ എത്തുന്നത് . വിനായകൻ പുറത്തുവിട്ട ചിത്രത്തിൻറെ പോസ്റ്ററിന് ഗംഭീരസ്വീകരണമാണ് ലഭിക്കുന്നത് . കൊച്ചി ആസ്പദമാക്കി മലയാളത്തിൽ പുറത്തിറങ്ങിയിട്ടുള്ള സിനിമകളിൽനിന്ന് വ്യത്യസ്തമായിരിക്കും തൊട്ടപ്പനെന്ന് നേരത്തെ ഷാനവാസ് ബാവക്കുട്ടി ഏഷ്യാനെറ്റ് ന്യൂസ് ഓൺലൈനിനോട് പറഞ്ഞിട്ടുണ്ട് . ഇതുവരെ കണ്ടിട്ടില്ലാത്ത കൊച്ചിയെയാണ് ഇതിൽ ചിത്രീകരിക്കുന്നതെന്നും ബിഗ് ബജറ്റ് ചിത്രമല്ല , പറയാനാഗ്രഹിക്കുന്ന കാര്യങ്ങൾ വളരെ ചെറിയ രീതിയിൽ അവതിരിപ്പിക്കുകയാണെന്നും സംവിധായകൻ കൂട്ടിച്ചേർത്തിരുന്നു . കമ്മട്ടിപ്പാടത്തിലൂടെ മലയാളികളുടെ മനസ്സിനെ തൊട്ട ' പുഴു പുലികൾ പക്കി പരുന്തുകൾ ' എന്ന ഗാനത്തിന് ശേഷം വിനായകൻ ഒരുക്കുന്ന ഒരു ഗാനവും ചിത്രത്തിലുണ്ടാകും . ഫ്രാൻസിസ് നെറോണയുടെ തൊട്ടപ്പൻ എന്ന കഥയ്ക്ക് പിഎസ് റഫീക്കാണ് തിരക്കഥ രചിച്ചിരിക്കുന്നത് . റോഷൻ മാത്യു , മനോജ് കെ ജയൻ , കൊച്ചു പ്രേമൻ , പോളി വിൽസൺ എന്നിവരും ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നുണ്ട് . സംഗീതം ഒരുക്കുന്നത് ഗിരീഷ് എം ലീല കുട്ടനാണ് . പശ്ചാത്തല സംഗീതം ജസ്റ്റിൻ . ക്യാമറ സുരേഷ് രാജൻ . എഡിറ്റിംഗ് ജിതിൻ മനോഹർ .


വിപണിയിലെത്തിയതു മുതൽ നാട്ടുകാരെയും മറ്റ് മൊബൈൽ കമ്പനികളെയുമൊക്കെ ഞെട്ടിക്കുകയാണ് റിലയൻസ് ജിയോ . എയർടെൽ , ഐഡിയ , വോഡഫോൺ , ബി . എസ് . എൻ . എൽ തുടങ്ങിയ കമ്പനികൾക്കൊക്കെ 120 കോടിയിലധികം ഉപഭോക്താക്കളുള്ള ജിയോ കടുത്ത വെല്ലുവിളിയാണ് ഉയർത്തുന്നത് . 500 രൂപയ്ക്ക് 4ജി ഫോൺ പുറത്തിറക്കി വീണ്ടും ഞെട്ടിക്കാനൊരുങ്ങുന്ന വാർത്ത നേരത്തെ പുറത്തുവന്നിരുന്നു . ഇതോടെ രാജ്യത്തെ മൊബൈൽ വിപണിയിൽ പുതിയ തരംഗം തന്നെയാകുമെന്നാണ് പ്രതീക്ഷ . 21ന് മുംബൈയിൽ നടക്കുന്ന ജിയോയുടെ വാർഷിക ജനറൽ യോഗത്തിൽ വെച്ച് ഈ ഫോൺ പുറത്തിറങ്ങിയേക്കും . ഫോണിന്റെ വിവരങ്ങളോ ചിത്രങ്ങളോ കമ്പനി ഔദ്യോഗികമായി പുറത്തുവിട്ടിട്ടില്ലെങ്കിലും 512 എം . ബി റാമും 4 ജി . ബി ഇന്റേണൽ മെമ്മറിയുമുള്ള ഫോണായിരിക്കും ഇതെന്നാണ് റിപ്പോർട്ടുകൾ . 2 . 4 ഇഞ്ച് കളർ ഡിസ്പ്ലേ , ഡ്യൂവൽ സിം എന്നിവയ്ക്ക് പുറമേ മൈക്രോ എസ് . ഡി കാർഡ് ഉപയോഗിച്ച് സംഭരണ ശേഷി വർദ്ധിപ്പിക്കാനും കഴിയും . വൈഫൈ , ബ്ലൂടൂത്ത് സൌകര്യവുമുണ്ടാവും . ജി . പി . എസ് സംവിധാനമുള്ള ഫോണിൽ 2000എം . എ . എച്ച് ബാറ്ററിയായിരിക്കും ഉണ്ടായിരിക്കുക . രണ്ട് മെഗാപിക്സൽ പിൻ ക്യാമറയും വി . ജി . എ മുൻക്യാമറയും ഫോണിലുണ്ടാകും . സ്മാർട്ട് ഫോണുകളുമായി താരതമ്യം ചെയ്യാൻ കഴിയില്ലെങ്കിലും 500 രൂപയ്ക്ക് ലഭിക്കുന്ന സ്മാർട്ട് ഫോൺ എന്ന നിലയിൽ ഉപഭോക്താക്കൾക്ക് മികച്ച അനുഭവം തന്നെയായിരിക്കും ഇ 4 - ജി ഫോൺ . ജിയോയുടെ ലൈഫ് ബ്രാൻഡിലായിരിക്കും ഫോൺ ഈ മാസം അവസാനത്തോടെ പുറത്തിറങ്ങുന്നത് .


ട്വിറ്റർ ബംഗളുരു കേന്ദ്രത്തിലെ നിരവധി ജീവനക്കാരെ പിരിച്ചുവിടുന്നു . പിരിച്ചുവിടുന്ന ജീവനക്കാരുടെ കൃത്യമായ എണ്ണം കമ്പനി പുറത്തുവിട്ടിട്ടില്ല . ബെംഗളുരു കേന്ദ്രത്തിൽ നിന്നുള്ള എൻജിനീയറിംഗ് സേവനങ്ങൾ തുടരുന്നത് അവസാനിപ്പിക്കാൻ തീരുമാനിച്ചതായി ട്വിറ്റർ അറിയിച്ചു . ട്വിറ്ററിന് ഇതുവരെ സേവനം നൽകിയവർക്ക് നന്ദി പറയുന്നതായും അവർക്ക് ഏറ്റവും നല്ല രീതിയിൽ കമ്പനി വിടുന്നതിനുള്ള അവസരം നൽകുമെന്നും ട്വിറ്റർ അറിയിച്ചു . പരസ്യം , ഉപയോക്താക്കൾ , പങ്കാളികൾ എന്നീ നിലകളിൽ കമ്പനിക്ക് ഇന്ത്യ വളരെ പ്രധാനപ്പെട്ടതാണെന്നും ട്വിറ്റർ അറിയിച്ചു . ഇന്ത്യയാണ് ട്വിറ്ററിന് ഏറെ പ്രതീക്ഷയുള്ള രാജ്യം . രാജ്യത്ത് കൂടുതൽ നിക്ഷേപം നടത്താനും കൂടുതൽ ഉപയോക്താക്കളെ കണ്ടെത്താനും ട്വിറ്റർ പ്രതിജ്ഞാബദ്ധമാണെന്ന് കമ്പനി പ്രസ്താവനയിൽ അറിയിച്ചു . കഴിഞ്ഞ വർഷമാണ് ട്വിറ്റർ ബെംഗളുരു അടിസ്ഥാനമാക്കി പ്രവർത്തിച്ചുകൊണ്ടിരുന്ന സിപ്ഡയൽ മൊബൈൽ സൊലൂഷൻസ് സ്വന്തമാക്കിയത് . ഇതിനെത്തുടർന്നാണ് യുഎസ് കേന്ദ്രമാക്കി പ്രവർത്തിക്കുന്ന ട്വിറ്റർ ബെംഗളുരുവിൽ എൻജിനീയറിംഗ് യൂണിറ്റ് ആരംഭിച്ചത് . സിപ്ഡയൽ മൊബൈൽ സൊലൂഷൻസ് സ്വന്തമാക്കുന്നതിന് ട്വിറ്റർ 185247 കോടി രൂപ മുടക്കിയതായി റിപ്പോർട്ടുകൾ പുറത്തുവന്നെങ്കിലും കൃത്യമായ തുക കമ്പനി വെളിപ്പെടുത്തിയിരുന്നില്ല .


എന്നാൽ ഇന്നത്തെ സമൂഹത്തിൽ ഇത്തരമൊരു സൌകര്യം കൂടുതലു ദുരുപയോഗം ചെയ്യപ്പെടാനാണ് സാധ്യത . അത്തരം സംഭവങ്ങളും റിപ്പോർട്ട് ചെയ്തു കഴിഞ്ഞു . അതേസമയം ഇങ്ങനെ ഈ ആപ്പിന്റെ മറ്റൊരു വലിയ സാധ്യത ഉപയോഗപ്പെടുത്തുകയാണ് ചിലർ . സറാഹയുടെ വളരെ മികച്ചരീതിയിലുള്ള ഉപയോഗത്തിലൂടെ വാർത്തയായിരിക്കുകയാണ് വുമൺസ് ഹെൽത്ത് ലൈൻ എന്ന സംഘടന . സ്ത്രീകളുടെ ആരോഗ്യ സംബന്ധമായ പ്രശ്നഘങ്ങൾ പരിഹരിക്കുന്നതിനും മാർഗനിർദേശങ്ങൾ നൽകുന്നതിനുമായാണ് സംഘടന പ്രവർത്തിക്കുന്നത് . സ്ത്രീകൾക്കുണ്ടാകുന്ന ലൈംഗിക പ്രശ്നങ്ങൾ , ഗുഹ്യഭാഗരോഗങ്ങൾ , സ്തനവളർച്ച , സ്തന സൌന്ദര്യം തുടങ്ങിയ സംശയങ്ങൾക്ക് മറുപടി പറയുകയാണ് സറാഹയിലൂടെ ചെയ്യുന്നത് . സറാഹയിൽ അക്കൌണ്ട് നിർമിച്ച സംഘടനയ്ക്ക് നിരവധി സംശയങ്ങളും നിർദ്ദേശങ്ങളുമാണ് എത്തുന്നത് . തുറന്ന് ചോദിക്കാൻ മടിക്കുന്ന പല സംശയങ്ങളും സറാഹയിലൂടെ ചോദിക്കാൻ ആളുകൾ മുന്നോട്ട് വരുന്നതായി സംഘടന ഭാരവാഹികൾ പറയുന്നു . ഇത്തരത്തിൽ സറാഹയെ നല്ലമാർഗത്തിലും ഉപയോഗിക്കാമെന്ന് കാണിച്ചുതരികയാണ് വുമൺസ് ഹെൽത്ത് ലൈൻ പ്രവർത്തകർ .


തിരക്കഥ മോഷ്ടിച്ച് സ്റ്റാറാവുന്ന രാജപ്പനെ ഉദയനാണ് താരം എന്ന സിനിമയിൽ നാം കണ്ടത് അത്ര പെട്ടെന്ന് മറക്കാനിടയില്ല . നമ്മളെ ഇടയ്ക്കിടെ ഓർമ്മിപ്പിക്കുന്ന കഥാപാത്രമാണ് രാജപ്പൻ . ഉദയഭാനുവിൻറെ കഥ മോഷ്ടിച്ച് രാജപ്പൻ സ്റ്റാറായായതും , നിസ്സഹായതയോടെ നോക്കിനിൽക്കുന്ന ഉദയഭാനുവിനെയും അഭ്രപാളിയിൽ മാത്രം തെളിഞ്ഞു കണ്ട കെട്ടുകഥയാണെന്ന് കരുതിയെങ്കിൽ തെറ്റി . ഇതാ ഒരു സംഭവ കഥ . . 2002 ൽ എം . സിന്ധുരാജ് അന്നു സിനിമയ്ക്കു തിരക്കഥയെഴുത്തു തുടങ്ങിയിട്ടില്ല . ആദ്യ സിനിമയായ ' പട്ടണത്തിൽ സുന്ദരൻറെ ചർച്ചകൾ നടക്കുകയാണ് . മുൻപ് അഞ്ചാറു പ്രഫഷനൽ നാടകം എഴുതിയതിയിരുന്നു . ഇതിൻറെ അടിസ്ഥാനത്തിൽ ആലപ്പുഴയിലുള്ള തൻറെ സുഹൃത്ത് തിരുവനന്തപുരം ജില്ലയിലെ ഒരു സമിതിക്കുവേണ്ടി ഒരു നാടകമെഴുതാൻ സിന്ധുരാജിനോട് ആവശ്യപ്പെട്ടു . നാടക സമിതയുടെ ഉടമയുടെ വീട്ടിൽ താമസിച്ചായിരുന്നു എഴുത്ത് തുടങ്ങിയത് . ഒന്നര മാസത്തെ എഴുത്തുവാസത്തിനിടെ ആ വീട്ടുകാരും ബന്ധുക്കളുമൊക്കെയായി നല്ല അടുപ്പമായി . എന്നാൽ എഴുത്ത് കഴിഞ്ഞപ്പോൾ അപ്രതീക്ഷിതമായി ഓരോ സംഭവങ്ങൾ കടന്നുവരാൻ തുടങ്ങി . പണം ചോദിച്ചപ്പോൾ ഉടമസ്ഥൻ വഴിമാറി നടക്കാൻ തുടങ്ങി , പിണങ്ങി , മാത്രമല്ല സിന്ധുവിനെ അവിടുന്ന് പറഞ്ഞുവിടുകയും ചെയ്തു . എന്നാൽ ഒരു പ്രതീക്ഷ മാത്രമേ മനസ്സിൽ ഉണ്ടായിരുന്നുള്ളു . എന്തയാലും തൻറെ പേരിൽ നാടകം അരങ്ങിലെത്തുമെന്ന ഒരു ആശ്വാസത്തോടെയാണ് സിന്ധു അവിടുന്ന് മടങ്ങിയത് . ഇവിടയാണ് ഉദയനാണ് താരത്തിലേതുപോലെ സംഭവങ്ങൾ മാറിമറിയുന്നത് . താൻ എഴുതിയ നാടകം മറ്റൊരാളുടേതായി മാറി റിഹേഴ്സൽ നടക്കുന്നുവെന്ന് വൈകിയാണ് അറിഞ്ഞത് . എഴുത്തുകാലത്ത് ആ വീട്ടിൽ ഇടയ്ക്കിടെ വന്നിരുന്ന , സമിതി ഉടമയുടെ ബന്ധുവായ പയ്യന്റെ പേരിലാണു സ്ക്രിപ്റ്റ് മറ്റൊരു സമിതിക്കു മറിച്ചുകൊടുത്തതെന്ന ഞെട്ടിക്കുന്ന സത്യം സിന്ധു തിരിച്ചറിഞ്ഞു . കണിച്ചുകുളങ്ങരയിലാണു റിഹേഴ്സൽ ക്യാംപ് . സംവിധായകൻഃ ഗീഥാ സലാം . സിന്ധുരാജ് അവിടെച്ചെന്നു സലാമിനോടു സംഭവങ്ങൾ തുറന്നുപറഞ്ഞു . ' താങ്കൾ പറയുന്നതു ശരിയായിരിക്കും . പക്ഷേ , ഈ നാടകം എന്റെ കയ്യിൽ കിട്ടിയതു മറ്റൊരാളുടെ പേരിലാണ് ' എന്ന നിസ്സഹായാവസ്ഥ സലാം പങ്കുവച്ചു . അവിടുന്ന് നിരാശയോടെ സിന്ധു മടങ്ങി പിന്നീട് ഒരിക്കലും നാടകം എഴുതിയില്ല .


ഹിന്ദി സംസാരിക്കുന്നവർക്ക് ഇംഗ്ലീഷ് പഠിക്കാനുള്ള മൊബൈൽ ആപ്പിന് പിന്നാലെ ഇംഗ്ലിഷ് അറിയുന്നവർക്ക് ഹിന്ദി പഠിക്കാനൊരു ആപ്പ് ഇറക്കിയിരിക്കുകയാണ് ഡുവോലിംഗോ . പഠനസഹായ ആപ്പായ ഡുവോലിംഗോയ്ക്ക് ലോകമെമ്പാടും ഏതാണ്ട് ഇരുന്നൂറ് ദശലക്ഷം ഉപഭോക്താക്കളാണ് ഉള്ളത് . ഇതിൽ 8.6 ദശലക്ഷം പേരാണ് ഹിന്ദിയിലൂടെ ഇംഗ്ലീഷ് പഠിക്കുന്നത് എന്നാണ് കമ്പനിയുടെ അവകാശവാദം . 10 . 1ദശലക്ഷം ഇന്ത്യക്കാരാണ് ആപ്പ് ഉപയോഗിക്കുന്നത് . ഇന്ത്യൻ ഉപഭോക്താക്കളിൽ 68 ശതമാനം ആപ്പ് ഉപയോഗിക്കുന്നത് ഇംഗ്ലീഷ് പഠിക്കാനാണ് . 8 . 3 ശതമാനം ഫ്രഞ്ചും 8.2 ശതമാനം സ്പാനിഷും 5.5 ശതമാനം ജർമനും 2.1 ശതമാനം ജപ്പാനീസും പഠിക്കാനാണ് ആപ്പ് ഉപയോഗിക്കുന്നത് . ഇപ്പോൾ ആപ്ലിക്കേഷൻ നൽകുന്ന ഹിന്ദി കോഴ്സ് തയ്യാറാക്കാൻ ഒരു വർഷത്തോളം എടുത്തു എന്നാണ് കമ്പനിയുടെ ലീഡ് കമ്മ്യൂണിറ്റി സ്പെഷ്യലിസ്റ്റ് മൈരാ ആവോഡെ പറയുന്നത് . വാർത്ത വിശദമായി ഇംഗ്ലീഷിൽ വായിക്കാം : Duolingo to launch Hindi course for English speakers


ലോകത്തെ ജനപ്രിയ മൊബൈൽ ആപ്ലിക്കേഷനായ വാട്ട്സ്ആപ്പ് വീഡിയോ കോളിങ്ങ് ഫീച്ചർ ഉടൻ ലഭ്യമാകും . വാട്സ്ആപ്പിൻറെ ഉന്നത വൃത്തങ്ങളിൽ നിന്നും പ്രമുഖ ടെക് സൈറ്റായ ആൻഡ്രോയിഡ് പൊലീസ് ഇത് വ്യക്തമാക്കുന്നത് . ടെക് ലോകത്തെ ചലനങ്ങൾ കമ്പനികൾ അറിയിക്കും മുൻപേ ടെക് പ്രേമികളെ അറിയിക്കുന്ന വിശ്വസ്ത സൈറ്റാണ് ആൻഡ്രോയ്ഡ് പോലീസ് . നിലവിൽ ഇതിൻറെ പരീക്ഷണ പ്രവർത്തനം വാട്ട്സ്ആപ്പ് ആരംഭിച്ചു കഴിഞ്ഞു . പരീക്ഷണടിസ്ഥാനത്തിൽ ബീറ്റാ ആപ്പുകളിൽ ലോകത്തിലെ വിവിധ ഭാഗങ്ങളിൽ വീഡിയോ കോളിംഗ് ടെസ്റ്റ് വാട്ട്സ്ആപ്പ് നടപ്പിലാക്കിയിട്ടുണ്ട് . ഫീച്ചർ എന്നുമുതൽ എല്ലാ യൂസർമാർക്കുമായി അവതരിപ്പിക്കുമെന്ന് ആൻഡ്രോയ്ഡ് പോലീസ് വ്യക്തമാക്കുന്നില്ല . വോയ്സ് കോളിങ്ങ് ഫീച്ചറിന് സമാനമായി ഫീച്ചർ ആദ്യഘട്ടത്തിൽ പരിമിത ആളുകൾക്ക് ലഭ്യമാക്കുമോ എന്നറിയില്ലെന്നും ആൻഡ്രോയിഡ് പൊലീസ് പറയുന്നു . കോൾ ബാക്ക് , വോയ്സ് മെയിൽ ഫീച്ചറുകൾ കമ്പനി അവതരിപ്പിക്കാൻ ഒരുങ്ങുന്നുവെന്ന് വാർത്തകൾ ഉണ്ടായിരുന്നു . നിലവിൽ വാട്സ്ആപ്പ് കോളിൽ വരുന്ന മിസ്ഡ് കോളുകൾക്ക് മറുപടി നൽകാൻ ആപ്പ് തുറക്കാതെ സാധിക്കില്ല . എന്നാൽ കോൾ ബാക്ക് ഫീച്ചർ വഴി ആപ്പ് തുറക്കാതെ തന്നെ വാട്സ്ആപ്പിൽ വന്ന് മിസ്ഡ് കോളിലേക്ക് തിരിച്ചു വിളിക്കാൻ കഴിയും .


എണ്ണ ഉൽപ്പാദന രാജ്യങ്ങളുടെ കൂട്ടായ്മയായ ഒപെകിൻറെ നയങ്ങളെ രൂക്ഷമായി വിമർശിച്ച് യുഎസ് പ്രസിഡൻറ് ഡോണാൾഡ് ട്രംപ് . " മധ്യപൌരസ്ത്യ രാജ്യങ്ങളെ സംരക്ഷിക്കുന്നത് നമ്മളാണ് . ഞങ്ങളുടെ സഹായമില്ലാതെ അവർക്ക് സുരക്ഷിതമായി അധിക കാലം മുന്നോട്ട് പോകാനാവില്ല . എന്നിട്ടും അവർ ( ഒപെക് ) എണ്ണവില വീണ്ടും ഉയർത്താൻ ശ്രമിക്കുകയാണ് . എണ്ണ ഉൽപ്പാദനത്തിൽ കുത്തകയായ ഒപെക് ഉടൻ എണ്ണവില കുറയ്ക്കുക . " തൻറെ ഔദ്യോഗിക ട്വീറ്റർ അക്കൌണ്ട് മുഖാന്തരമാണ് ട്രംപ് പെട്രോളിയം ഉൽപ്പാദക രാജ്യങ്ങളുടെ കൂട്ടായ്മയായ ഒപെക്കിനെതിരെ രൂക്ഷപ്രതികരണം നടത്തിയത് . പെട്രോളിയം ഉൽപ്പാദക രാജ്യമായ ഇറാനെ നവംബർ മുതൽ ഉപരോധിക്കാനുളള നടപടികളുമായി മുന്നോട്ട് പോകുകയാണ് നിലവിൽ യുഎസ് . ഇതോടെ ക്രൂഡിൻറെ ഉൽപ്പാദനത്തിൽ അന്താരാഷ്ട്ര തലത്തിൽ വലിയ കുറവുണ്ടാകും . ക്രൂഡിൻറെ വില അന്താരാഷ്ട്ര തലത്തിൽ ഉയരുന്നതിനും ഇത് കാരണമാകും . ഇന്നലെ ബാരലിന് 79.81 ഡോളർ എന്ന നിലയിലായിരുന്നു ക്രൂഡ് . ഒപെക്കിൻറെ പേരെടുത്ത് പറഞ്ഞുകൊണ്ടുളള ട്രംപിൻറെ താക്കീത് പുറത്ത് വന്നതോടെ ക്രൂഡ് വിലയിൽ വലിയ കുറവ് വരാനിടയായി . ഇപ്പോൾ ബാരലിന് 79 ഡോളർ എന്ന നിലയിലാണ് നിരക്ക് . എണ്ണവില കുറയ്ക്കണമെന്ന് ആവശ്യപ്പെട്ടുകൊണ്ടുളള ട്രംപിൻറെ ട്വീറ്റിനോട് ഒപെക് അംഗ രാജ്യങ്ങൾ ഇതുവരെ പ്രതികരിച്ചിട്ടില്ല . എണ്ണ ഉൽപ്പാദനം വർദ്ധിപ്പിക്കണമെന്ന് സൌദിയോടും റഷ്യയോടും യുഎസ് നേരത്തെ ആവശ്യപ്പെട്ടിരുന്നു . ഈ വരുന്ന 23 ന് ഒപെക് യോഗം ചേരാനിരിക്കെയാണ് അമേരിക്കൻ പ്രസിഡൻറിൻറെ രൂക്ഷപ്രതികരണം . ഒപെക് ഇതര രാജ്യമെന്ന നിലയിൽ റഷ്യയും യോഗത്തിൽ പങ്കെടുക്കുന്നുണ്ട് . എന്നാൽ , ഇപ്പോഴത്തെ നിലയിൽ എണ്ണവില കുറയ്ക്കുന്നതിനോട് സൌദിക്കും മറ്റ് ഒപെക് രാജ്യങ്ങൾക്കും അനുകൂല നിലപാടല്ല ഉള്ളതെന്ന് അന്താരാഷ്ട്ര മാധ്യമ റിപ്പോർട്ട് ചെയ്യുന്നു .


ഏഷ്യൻ ഗെയിംസിൽ ഇന്ത്യക്ക് അഭിമാനനേട്ടം . 400 മീറ്റർ ഓട്ടത്തിൽ മലയാളി താരം മുഹമ്മദ് അനസ് ചരിത്രമെഴുതി വെള്ളി നേടിയപ്പോൾ പതിനെട്ടുകാരി ഹിമയും സമാന നേട്ടം സ്വന്തമാക്കി . 45 . 69 സെക്കൻഡിൽ ഓടിയെത്തിയാണ് അനസ് രണ്ടാംസ്ഥാനം സ്വന്തമാക്കിയത് . പുരുഷ വിഭാഗത്തിൽ ഖത്തറിന്റെ അബ്ദലേല ഹസൻ ( 44.89 ) സ്വർണവും ബഹ്റൈന്റെ അലി ഖാമിസ് വെങ്കലവും ( 45.70 ) നേടി . വനിതാ വിഭാഗത്തിൽ 400 മീറ്റർ ദേശീയ റെക്കോർഡ് തകർത്തെറിഞ്ഞാണ് ഹിമ ചരിത്രം കുറിച്ചത് . 50 . 79 സെക്കൻഡിൽ പൂർത്തിയാക്കി ഹിമ വെള്ളി സ്വന്തമാക്കിയപ്പോൾ ഇന്ത്യയുടെ നേട്ടത്തിന് മധുരം ഇരട്ടിയായി . ബഹ്റൈന്റെ സൽവ ഈദ് നാസർ ( 50.09 ) സ്വർണവും കസാഖിസ്ഥാന്റെ എലീന മിഖീന ( 52.63 ) വെങ്കലവും നേടി . ഏഴ് സ്വർണവും ഒന്പത് വെള്ളിയും 17 വെങ്കലവും ഉൾപ്പെടെ ഏഷ്യൻ ഗെയിംസിലെ ഇന്ത്യയുടെ മെഡൽ നേട്ടം 33 ആയിട്ടുണ്ട് .


സം സ്ഥാ ന ത്ത് ഞാ യ റാ ഴ്ച രാ വി ലെ വ രെ വ്യാ പ ക മാ യി മ ഴ പെ യ്യു മെ ന്ന് കാ ലാ വ സ്ഥാ നി രീ ക്ഷ ണ കേ ന്ദ്ര ത്തി ൻറെ മു ന്ന റി യി പ്പ് . തി ങ്ക ളാ ഴ്ച രാ വി ലെ വ രെ ഒ റ്റ പ്പെ ട്ട പ്ര ദേ ശ ങ്ങ ളി ൽ ക ന ത്ത തോ അ ത്യ ന്തം ക ന ത്ത തോ ആ യ മ ഴ യ്ക്കു സാ ധ്യ ത യു ണ്ട് . അ ടു ത്ത 24 മ ണി ക്കൂ റി നു ള്ളി ൽ കേ ര ള തീ ര ത്ത് പ ടി ഞ്ഞാ റ ൻ കാ റ്റി ൻറെ വേ ഗം ചി ല അ വ സ ര ങ്ങ ളി ൽ മ ണി ക്കൂ റി ൽ 60 കി ലോ മീ റ്റ ർ വ രെ ആ കാ ൻ സാ ധ്യ ത യു ണ്ട് . അ റ ബി ക്ക ട ലി ൻറെ തെ ക്കു പ ടി ഞ്ഞാ റ ൻ ഭാ ഗ ത്തും മ ധ്യ , വ ട ക്ക ൻ ഭാ ഗ ങ്ങ ളി ലും ക ട ൽ പ്ര ക്ഷു ബ്ധ മാ യി രി ക്കാ ൻ സാ ധ്യ ത യു ള്ള തി നാ ൽ മീ ൻ പി ടു ത്ത ക്കാ ർ ഈ പ്ര ദേ ശ ങ്ങ ളി ലേ ക്കു പോ ക രു തെ ന്നും മു ന്ന റി യി പ്പി ൽ പ റ യു ന്നു . തിരുവനന്തപുരം , കൊല്ലം ജില്ലകളിൽ മഴ താരതമ്യേന കുറഞ്ഞിരിക്കാനാണ് സാധ്യത . തെക്കുപടിഞ്ഞാറൻ കാലവർഷത്തിൽ തെക്കൻ കേരളത്തിൽ പൊതുവേ മഴ കുറവായിരിക്കുമെന്നതാണ് ദീർഘകാല അനുഭവം . കേരളത്തിന്റെയും ലക്ഷദ്വീപിന്റെയും തീരങ്ങളിൽ മണിക്കൂറിൽ 35 - 45 കിലോമീറ്റർ വേഗത്തിൽ കാറ്റുവീശും . ഇത് 60 കിലോമീറ്റർവരെ കൂടാം . അറബിക്കടൽ പ്രക്ഷുബ്ധമാകാൻ സാധ്യതയുണ്ട് . മത്സ്യത്തൊഴിലാളികൾക്ക് ദിവസേനയാണ് മുന്നറിയിപ്പുനൽകുന്നത് . സ്ഥിതിഗതികൾ വിലയിരുത്തിയശേഷം ആവശ്യമെങ്കിൽ മുന്നറിയിപ്പ് നീട്ടും . കേരളത്തിൽ കഴിഞ്ഞദിവസം പരക്കെ മഴ പെയ്തു . മൂന്നാറിലാണ് ഏറ്റവും കൂടുതൽ മഴ ( 101.2 മില്ലീമീറ്റർ ) . പീരുമേട്ടിൽ 89 മില്ലീമീറ്റർ പെയ്തു . കാസർകോട് ജില്ലയിൽ വെള്ളിയാഴ്ച 55 മില്ലീമീറ്റർ മഴ പെയ്തു . കാറ്റിലും മഴയിലും പെട്ട് അഞ്ചുവീടുകൾ ഭാഗികമായി തകർന്നു . ഉപ്പള മൂസോടിയിൽ കടലേറ്റം രൂക്ഷമായി . കുറച്ചുദിവസങ്ങളായി തുടരുന്ന കടലേറ്റത്തിൽ 100 മീറ്ററോളം നീളത്തിൽ കരഭാഗം കടലെടുത്തു .


അൺലിമിറ്റഡ് ഫ്രീ 4ജിയുമായിട്ടാണ് റിലയൻസ് ജിയോ ലോഞ്ച് ചെയ്തത് . പ്രഖ്യാപിക്കപ്പെട്ട പല കാര്യങ്ങളും ജിയോയിൽ ഇല്ലെന്ന് നേരത്തേ ആക്ഷേപം ഉയർന്നതാണ് . ഇപ്പോഴിതാ സ്പീഡിന്റെ കാര്യത്തിലും ജിയോ അത്ര മെച്ചമൊന്നും അല്ലെന്ന റിപ്പോർട്ടുകളാണ് വരുന്നത് . Read Also : ജിയോ തരുന്നത് ' ഫ്രീ ' അല്ല മക്കളേ . . . മുട്ടൻ പണിയാണ് ! ! ! സത്യം അറിഞ്ഞാൽ ഞെട്ടിപ്പോകും തുടക്കത്തിൽ നല്ല സ്പീഡ് ലഭിച്ചിരുന്നു . പക്ഷേ പിന്നീടങ്ങോട്ട് കൂടുതൽ ആളുകൾ കണക്ഷൻ എടുത്തതോടെ സ്പീഡ് കുറയുന്നതായിട്ടാണ് റിപ്പോർട്ടുകൾ . തുടക്കത്തിൽ കിട്ടിക്കൊണ്ടിരുന്ന സൈറ്റുകൾ പലതും പിന്നീട് കിട്ടാതാകുന്നും ഉണ്ട് . Read Also : ജിയോയിൽ നിന്ന് വോഡഫോണിലേക്ക് വിളിച്ച് നോക്കിയോ . . . ഒളിച്ചുവച്ച സംഗതികൾ പലതും പുറത്ത് ബെംഗളൂരു പോലുള്ള നഗരങ്ങളിൽ കിട്ടുന്ന സ്പീഡ് ഒന്നും മറ്റ് പലയിടത്തും കിട്ടുന്നില്ല എന്നതാണ് സത്യം . സിം കിട്ടിയിട്ടും അത് ആക്ടിവേറ്റ് ആകാൻ കാത്തിരിക്കുന്നവരും ഇഷ്ടം പോലെയുണ്ട് .


നൃത്തത്തിലൂടെയും അഭിനയത്തിലൂടെയും ഒട്ടേറെ ഭാഷകളിലായി സിനിമാ പ്രേമികളുടെ ഉള്ളിൽ തിളങ്ങുന്ന ശോഭന ഇന്നും വിവാഹിതയായിട്ടില്ല . എന്നാൽ ശോഭന ഒരു കുഞ്ഞിനെ ദത്തെടുത്തത് വലിയ വാർത്തയായിരുന്നു . 2010 ലാണ് ശോഭന കുഞ്ഞിനെ ദത്തെടുക്കുന്നത് . ക്യാമറയ്ക്ക് മുന്നിൽ അധികമൊന്നും പ്രത്യക്ഷപ്പെടാത്ത ഈ ബാലികയുടെയും ശോഭനയുടെയും ചിത്രം ഇപ്പോൾ സോഷ്യൽ മീഡിയയിൽ തരംഗമാകുകയാണ് . ഏഴ് വയസ്സുള്ള തന്റെ മകൾ അനന്തനാരായണിയുടെയും ശോഭനയുടെയും ചിത്രമാണ് വൈറലായിരിക്കുന്നത് . ആറ് മാസം പ്രായമായ കുഞ്ഞിനെയായിരുന്നു ശോഭന ദത്തെടുത്തത് . വർഷങ്ങൾക്ക് മുമ്പ് ഗുരുവായൂർ അമ്പല നടയിൽ ശോഭനയുടെ മടിയിലിരുത്തി ചോറൂണ് നൽകുന്ന ചിത്രമാണ് ഏവരുടെയും മനസ്സിൽ നിറഞ്ഞു നിൽക്കുന്നത് . എന്നാൽ ആരാധകർക്കായി താരം തന്റെയും കുഞ്ഞിന്റെയും ചിത്രം പങ്കുവച്ചിരിക്കുകയാണ് .


മിമിക്രിവേദികളിലൂടെ മിനിസ്ക്രീനിലേക്കും അവിടെ നിന്നും സിനിമാസ്ക്രീനിലേക്കും എത്തി കഴിവ് തെളിയിച്ച നടൻ കലാഭവൻ ഷാജോൺ ഇനി സംവിധാനരംഗത്തേക്കും . പൃഥിരാജ് നായകനാവുന്ന കോമഡി - - - ആക്ഷൻ ചിത്രം സംവിധാനം ചെയ്തു കൊണ്ടാണ് ഷാജോൺ സംവിധാനരംഗത്തേക്ക് കടക്കുന്നത് . ഫേസ്ബുക്ക് പേജിലൂടെ പൃഥിരാജ് തന്നെയാണ് പുതിയ പ്രൊജക്ടിൻറെ കാര്യം പ്രഖ്യാപിച്ചത് . അദ്ദേഹത്തിൻറെ പിറന്നാൾ ദിനത്തിലാണ് പുതിയ ചിത്രത്തിൻറെ പ്രഖ്യാപനം വന്നിരിക്കുന്നത് . പൃഥിരാജിൻറെ ഫേസ്ബുക്ക് പോസ്റ്റിൽ നിന്നും . . . . കുറച്ചു വർഷങ്ങൾക്ക് മുൻപ് ഷാജോൺ ചേട്ടൻ ( അതെ നമ്മുടെ കലാഭവൻ ഷാജോൺ ) എന്നെ കാണാനെത്തി . അദ്ദേഹം തന്നെ രചിച്ച ഒരു പൂർണസ്ക്രിപ്റ്റ് എന്നെ വായിച്ചു കേൾപ്പിച്ചു . ഞാൻ അതിൽ അഭിനയിക്കണം എന്നായിരുന്നു അദ്ദേഹത്തിൻറെ ആവശ്യം , ഒപ്പം ആരെ കൊണ്ട് സംവിധാനം ചെയ്യിപ്പിക്കണം എന്ന് അഭിപ്രായവും ചോദിച്ചു . പക്ഷേ ഷാജോൺ ചേട്ടൻറെ തിരക്കഥയുടെ മികവും അദ്ദേഹം അത് വിവരിച്ച രീതിയും കണ്ടപ്പോൾ സ്വാഭാവികമായും ആ തിരക്കഥ സംവിധാനം ചെയ്യാൻ അനുയോജ്യനായ ഒരേ ഒരാൾ അദ്ദേഹം തന്നെയാണെന്ന് എനിക്ക് തോന്നി . രസികൻമാരായ ഒരു സംഘത്തെക്കുറിച്ചുള്ള കഥയാണിത് . കോമഡിയും ആക്ഷനും റൊമാൻസും എല്ലാം ഉണ്ട് . കലാഭവൻ ഷാജോണിൻറെ അരങ്ങേറ്റ ചിത്രം ഇവിടെ പ്രഖ്യാപിക്കുന്നു . . . . . ' ' ബ്രദേഴ്സ് ഡേ ' '


മോഹൻലാലും രഞ്ജിത്തും ഒരുമിക്കുമ്പോൾ പ്രേക്ഷകർക്കിടയിൽ എപ്പോഴും ഒരു കാത്തിരിപ്പുണ്ട് . ലോഹത്തിന് ശേഷം ഇരുവരും ഒന്നിക്കുന്ന ചിത്രം യുകെയിൽ ചിത്രീകരണം പുരോഗമിക്കുകയാണ് . സിനിമയുടെ പേര് പുറത്തുവിട്ടത് ഏതാനും ദിവസങ്ങൾക്ക് മുൻപാണ് . ഇംഗ്ലീഷ് , മലയാളം അക്ഷരങ്ങൾ ചേർത്ത് , ഡ്രാമാ എന്നാണ് ചിത്രത്തിൻറെ ടൈറ്റിൽ . സിനിമയുടെ ചിത്രീകരണത്തിൽ പങ്കെടുക്കുന്നതിൻറെ ആവേശം പങ്കിടുകയാണ് മോഹൻലാൽ . മറ്റൊരു പ്രധാന കഥാപാത്രത്തെ അവതരിപ്പിക്കുന്ന ആശ ശരത്തിനൊപ്പം യുകെ ലൊക്കേഷനിൽ നിന്ന് മോഹൻലാൽ ഒരു വീഡിയോ തൻറെ സോഷ്യൽ മീഡിയ അക്കൌണ്ടുകളിലൂടെ ഷെയർ ചെയ്തിട്ടുണ്ട് . വലിയ എൿസൈറ്റ്മെൻറിലാണ് ചിത്രീകരണം പുരോഗമിക്കുന്നതെന്ന് ഇരുവരും പറയുന്നു . മോഹൻലാലിൻറെ പുതിയ മാജിക്ക് എന്നായിരുന്നു സിനിമയുടെ ഫസ്റ്റ് ലുക്കിനൊപ്പം രഞ്ജിത്തിൻറെ വാഗ്ദാനം . മെയ് 14ന് ലണ്ടനിലാണ് സിനിമയുടെ ചിത്രീകരണം ആരംഭിച്ചത് . വർണചിത്ര ഗുഡ് ലൈൻ പ്രൊഡക്ഷൻസിൻറെയും ലില്ലിപാഡ് മോഷൻ പിക്ചേഴ്സിൻറെയും ബാനറിൽ എംകെ നാസ്സറും മഹാ സുബൈറും ചേർന്നാണ് ചിത്രത്തിൻറെ നിർമ്മാണം . നേരത്തേ ' പുത്തൻപണ ' ത്തിന് ശേഷമുള്ള രഞ്ജിത്ത് പ്രോജക്ട് മണിയൻപിള്ള രാജുവിന്റെ മകൻ നിരഞ്ജ് നായകനാവുന്ന ചിത്രമെന്നായിരുന്നു കേട്ടിരുന്നത് . ലണ്ടൻ പ്രധാന ലൊക്കേഷനായി പറയപ്പെട്ടിരുന്ന ചിത്രത്തിൽ പിന്നീട് അതിഥിതാരമായി മോഹൻലാൽ എത്തുമെന്നും വാർത്തകൾ പുറത്തുവന്നു . എന്നാൽ പിന്നീട് ഒരു മുഴുനീള മോഹൻലാൽ പ്രോജക്ടിലേക്ക് രഞ്ജിത്ത് എത്തുകയായിരുന്നു . 45 ദിവസത്തെ ഡേറ്റാണ് ചിത്രത്തിന് മോഹൻലാൽ നൽകിയിരിക്കുന്നത് .


ജിഎസ്ടിയ്ക്ക് പിന്നാലെ ആദായ നികുതി നിയമങ്ങളിൽ മാറ്റങ്ങൾ വരുത്താനൊരുങ്ങി കേന്ദ്രസർക്കാർ . ആദായ നികുതി നിയമത്തിലെ മാറ്റങ്ങളെ കുറിച്ച് പഠിക്കുന്നതിന് ധനമന്ത്രാലയം പ്രത്യേക സമിതി രൂപീകരിച്ചു . സമിതി ആറ് മാസത്തിനകം റിപ്പോർട്ട് സമർപ്പിക്കും . 56 വർഷം പഴക്കമുള്ള ആദായ നികുതി നിയമങ്ങളിൽ കാലാനുസൃത മാറ്റം വരുത്തി നികുതി പിരിവ് ഊർജ്ജിതമാക്കാനാണ് കേന്ദ്ര സർക്കാറിന്റെ നീക്കം . ഇതിന്റെ ഭാഗമായാണ് ആദായ നികുതി നിയമത്തിലെ മാറ്റങ്ങളെ കുറിച്ച് പഠിക്കാൻ പ്രത്യേക സംഘത്തിന് രൂപം നൽകിയത് . കേന്ദ്ര പ്രത്യക്ഷ നികുതി ബോർഡ് അംഗമായ അർബിന്ദ് മോഡിയാണ് സമിതി അധ്യക്ഷൻ . മറ്റ് രാജ്യങ്ങളിലെ നിയമങ്ങൾ കൂടി പഠിച്ച് അനിയോജ്യമായ പുതിയ നിയമം മുന്നോട്ട് വെയ്ക്കാനാണ് നിർദ്ദേശം . സമിതി ആറ് മാസത്തിനകം റിപ്പോർട്ട് സമർപ്പിക്കണം . നിലവിൽ രാജ്യത്തെ ജനസംഖ്യയിൽ ചെറിയൊരു ശതമാനം മാത്രമാണ് ആദായ നികുതി അടയ്ക്കുന്നത് . നിയമത്തിലെ ന്യൂനതകൾ പരിഹരിച്ച ശേഷം ആദായ നികുതി നൽകേണ്ട വലിയ വിഭാഗത്തെ നികുതി വലയിലെത്തിക്കാനാണ് കേന്ദ്ര സർക്കാറിന്റെ ശ്രമം . ഇതിലൂടെ ചെറുകിട കള്ളപ്പണക്കാരെ കണ്ടെത്താമെന്നും കേന്ദ്ര സർക്കാർ കണക്കുകൂട്ടുന്നു .


തമിഴകത്തിന്റെ തലയുടെ അന്പത്തിയേഴാം ചിത്രത്തിന്റെ നായകകഥാപാത്രത്തെ കുറിച്ചുള്ള കൂടുതൽ വിവരങ്ങൾ പുറത്തുവന്നു . രാജ്യാന്തര അന്വേഷണ ഉദ്യോഗസ്ഥനായാണ് അജിത് ചിത്രത്തിൽ അവതരിപ്പിക്കുന്നത് . രാജ്യാന്തരതലത്തിൽ കുപ്രസിദ്ധി നേടിയ ഒരു കുറ്റകൃത്യമാണ് ചിത്രത്തിനു പ്രമേയമാകുന്നതെന്നും വാർത്തകളുണ്ട് . ശിവയാണ് ചിത്രം സംവിധാനം ചെയ്യുന്നത് . അനുഷ്കാ ഷെട്ടിയും അമലാ പോളുമാണ് ചിത്രത്തിലെ നായികമാരെ അവതരിപ്പിക്കുന്നത് . സത്യജ്യോതി ഫിലിംസ് ആണ് ചിത്രം നിർമ്മിക്കുന്നത് . അനിരുദ്ധ് രവിചന്ദർ ആണ് സംഗീത സംവിധാനം നിർവഹിക്കുന്നത് . വെട്രിയാണ് ഛായാഗ്രാഹകൻ .


176 റൺസ് വിജയലക്ഷ്യം തേടിയിറങ്ങിയ പാക്കിസ്ഥാൻ നാലാം ദിനം വിക്കറ്റ് നഷ്ടമില്ലാതെ 37 റൺസെന്ന നിലയിലാണ് ക്രീസിലിറങ്ങിയത് . സ്കോർ ബോർഡിൽ 48 റൺസെത്തിയപ്പോഴേക്കും മൂന്ന് വിക്കറ്റ് നഷ്ടമായി പതറിയെങ്കിലും നാലാം വിക്കറ്റിൽ ആസാദ് ഷഫീഖും ( 45 ) അസർ അലിയും ചേർന്ന് പാക്കിസ്ഥാന്റെ സ്കോർ 130ൽ എത്തിച്ചു . ഏഴ് വിക്കറ്റ് കൈയിലിരിക്കെ ജയത്തിലേക്ക് 46 റൺസ് മതിയായിരുന്നു പാക്കിസ്ഥാന് അപ്പോൾ . എന്നാൽ ആസാദ് ഷഫീഖിനെ വീഴ്ത്തി വാഗ്നർ കീവികൾക്ക് കാത്തിരുന്ന ബ്രേക്ക് ത്രൂ സമ്മാനിച്ചു . 147 റൺസിലെത്തിയപ്പോൾ ബാബർ അസം ( 12 ) വീണു . അപ്പോൾ ജയത്തിലേക്ക് വേണ്ടത് 29 റൺസ് . എന്നാൽ പിന്നീട് അവിശ്വസനീയമായി പാക്കിസ്ഥാൻ തകർന്നടിഞ്ഞു . ക്യാപ്റ്റൻ സർഫ്രാസ് അഹമ്മദ് ( 3 ) , ബിലാൽ ആസിഫ് ( 0 ) , യാസിർ ഷാ ( 0 ) , ഹസൻ അലി ( 0 ) എന്നിവരെ മടക്കി ന്യൂസിലൻഡ് മത്സരത്തിലേക്ക് തിരിച്ചെത്തി . ഒമ്പതാം വിക്കറ്റ് വീഴുമ്പോൾ പാക്കിസ്ഥാനും ജയത്തിനുമിടയിൽ 12 റൺസകലമുണ്ടായിരുന്നു . മുഹമ്മദ് അബ്ബാസിനെ സാക്ഷി നിർത്തി അസർ അലി പാക്കിസ്ഥാന് ജയം സമ്മാനിക്കുമെന്ന് കരുതിയെങ്കിലും അലിയെ വിക്കറ്റിന് മുന്നിൽ കുടുക്കി പട്ടേൽ കീവികൾക്ക് അവിശ്വസനീയ ജയം സമ്മാനിച്ചു . അജാസ് പട്ടേലാണ് കളിയിലെ കേമൻ .


വിമാനയാത്രക്കാരെ കൊതിപ്പിക്കുന്ന ഓഫറാണ് എയർ ഏഷ്യ മുന്നോട്ട് വെയ്ക്കുന്നത് . ഇന്ത്യയ്ക്കകത്ത് യാത്ര ചെയ്യാൻ വെറും 99 രൂപ നൽകിയാൽ മതി . രാജ്യത്തിന് പുറത്തേക്കാണെങ്കിൽ 999 രൂപയും മതിയാകും . രാജ്യത്തിനകത്തും പുറത്തും തെരഞ്ഞെടുത്ത സ്ഥലങ്ങളിലേക്കാണ് ഇത്രയും കുറഞ്ഞ നിരക്കിന് എയർ ഏഷ്യ ടിക്കറ്റ് വാഗ്ദാനം ചെയ്യുന്നത് . 2018 മെയ് ഒന്ന് മുതൽ ഫെബ്രുവരി 6 വരെയുള്ള കാലയളവിലാണ് യാത്ര ചെയ്യാനാവുക . ഇന്ന് മുതൽ ഈ മാസം 22 വരെയാണ് ടിക്കറ്റ് ബുക്ക് ചെയ്യാനുള്ള സമയം . വൺവേ ടിക്കറ്റാണ് കമ്പനി ഓഫർ ചെയ്യുന്നത് . ഇന്ത്യയ്ക്കകത്ത് പതിനൊന്നിടങ്ങളിലേക്കാണ് 99 രൂപ ടിക്കറ്റിന് വിമാനത്തിൽ യാത്ര ചെയ്യാനാവുക . ബെംഗളൂരു , ചണ്ഡീഗഢ് , ഗോവ , ഗുവാഹട്ടി , ഹൈദരാബാദ് , ഇംഫാൽ , ജെയ്പൂർ , കൊച്ചി , ദില്ലി , പൂനെ , വിസാഗ് എന്നിവിടങ്ങളിലേക്ക് വെറും 99 രൂപയ്ക്ക് ദില്ലിയിൽ നിന്നോ ബെംഗളൂരുവിൽ നിന്നോ നിങ്ങൾക്ക് പറക്കാം . ഇന്ത്യയ്ക്ക് പുറത്ത് മലേഷ്യയിലെ കോലാലംപൂർ , തായ്ലൻഡിലെ ബാംങ്കോക്ക് എന്നിവിടങ്ങളിലേക്ക് 999 രൂപയ്ക്ക് വിമാനയാത്ര നടത്താം . ജനുവരി 16 മുതൽ 31 വരെ ഈ ഓഫറിൽ വിമാനയാത്ര നടത്താവുന്നതാണ് .


സ്മാർട്ട്ഫോൺ ലോകത്തെ ' റോൾസ് റോയ്സ് ' അതാണ് സൊളാരീൻസ്മാർട്ട്ഫോൺ ലോകത്തെ ' റോൾസ് റോയ്സ് ' എന്ന് വിശേഷിപ്പിക്കാവുന്ന ഫോണാണ് ഇസ്രയേലിൽ നിന്നും എത്തുന്ന സൊളാരീൻ എന്ന ഫോണിനുള്ള വിശേഷണം . ഏതാണ്ട് 6 ലക്ഷം വിലയാണ് ഈ ഫോണിന് എന്നാണ് ഇപ്പോഴത്തെ റിപ്പോർട്ട് . ചൈനീസ് ഭാഗങ്ങൾ ഫോണിൻറെ നിർമ്മാണത്തിന് ഉപയോഗിക്കുന്നുണ്ടെങ്കിലും നിർമ്മാതക്കൾ ശരിക്കും ഇസ്രയേലിൽ നിന്നാണ് . ടെൽ അവീവിലെ സിറിൻ ലാബ് ആണ് ഈ ഹൈ എൻറ് സ്മാർട്ട്ഫോണിൻറെ നിർമ്മാതാക്കൾ . ലോകത്തിൽ തന്നെ ആർക്കും നൽകാൻ കഴിയാത്ത പ്രൈവസിയാണ് ഈ ഫോണിൻറെ ഏറ്റവും വലിയ പ്രത്യേകത എന്നാണ് നിർമ്മാതക്കൾ അവകാശപ്പെടുന്നത് . ലോകത്തിലെ തന്നെ ഏറ്റവും മികച്ച സാമഗ്രികളാണ് ഫോൺ നിർമ്മിക്കാൻ ഉപയോഗിച്ചത് എന്നാണ് ഇവരുടെ അവകാശവാദം . ലോകത്ത് വൻവിലയിൽ ഫോണുകൾ ഇറങ്ങുന്നത് ആദ്യത്തെ സംഭവമല്ല , നോക്കിയ 2006 ൽ സിഗ്നേച്ചർ കോബ്ര എന്ന പേരിലും , 2011 ൽ കോൺസ്റ്റലേഷൻ എന്ന പേരിലും ഹൈ എൻറ് ഫോൺ ഇറക്കിയിരുന്നു . ഇപ്പോൾ ഇറങ്ങുന്ന സൊളാരീസിന് ഇന്ത്യയിൽ ഏതാണ്ട് ആറ് അര ലക്ഷം വിലവരും എന്നാണ് കരുതുന്നത് . ഡ്യൂവൽ 1.7 ജിഗാ ഹെർട്സ് പ്രോസ്സർ , 1ജിബി റാം , 64 ജിബി ഇൻറേണൽ സ്റ്റോറേജ് തുടങ്ങിയ പ്രത്യേകതകളോടെയാണ് സൊളാരീന് എത്തുന്നത് എന്നാണ് റിപ്പോർട്ട് . ഇന്ത്യയിലെ ഇ - കോമേഴ്സ് സൈറ്റുകൾ വഴി വിൽപ്പനയ്ക്ക് എത്തുന്ന ഫോൺ റീട്ടെയിൽ വഴിയും വിൽക്കാൻ ശ്രമിക്കുമെന്നാണ് സിറിൻലാബ് നൽകുന്ന സൂചന .


ജയം രവി നായകനാകുന്ന പുതിയ ചിത്രം അടങ്ക മറു നാളെ തീയേറ്ററിലേക്ക് എത്തുകയാണ് . കാർത്തിക്ക് തങ്കവേലുവാണ് ചിത്രം സംവിധാനം ചെയ്തിരിക്കുന്നത് . റാഷി ഖന്നയാണ് നായിക . സാമൂഹ്യ പ്രതിബദ്ധതയുള്ള ഒരു പോലീസ് ഓഫീസർ നായക കഥാപാത്രമാണ് ചിത്രത്തിൽ ജയം രവിയുടേത് . ജയം രവി മക്കൾക്ക് നൽകിയ ഒരുപദേശമാണ് ഇപ്പോൾ ആരാധകർ ചിത്രത്തിനു മുന്നേ ഏറ്റെടുത്തിരിക്കുന്നത് . സാധാരണ കുടംബത്തിലെ മുതിർന്നവർ ആൺകുട്ടികളോട് പറയുക , കരയരുത് എന്നാണ് . ഞാൻ എന്റെ മക്കളോട് പറയുന്നത് പെൺകുട്ടികളെ കരയിക്കരുത് എന്നാണ് . ഇത് പബ്ലിസിറ്റിക്ക് വേണ്ടി വെറുതെ പറയുന്നതല്ല . എന്റെ പുതിയ സിനിമയും അതേ കാര്യം തന്നെയാണ് പറയുന്നത് . അത് വളരെ പ്രധാനപ്പെട്ടതാണ് . . ജയം രവി പറയുന്നു . ആരവ് ( 9 ) , അയൻ ( 4 ) എന്നിവരാണ് ജയം രവിയുടെ മക്കൾ . ആദ്യന്തം ജിജ്ഞാസഭരിതമായ ആക്ഷൻ ത്രില്ലറായിട്ടാണ് ' അടങ്ക മറു ' ഒരുക്കിയിരിക്കുന്നത് . ഉദ്വേഗഭരിതമായ സംഘട്ടന രംഗത്തോടു കൂടിയ ക്ലൈമാക്സ് രംഗം ആകർഷകമായിരിക്കുമെന്ന് അണിയറപ്രവർത്തകർ പറയുന്നു . ' സ്റ്റണ്ട് ' ശിവയാണ് സംഘട്ടന രംഗങ്ങൾ ഒരുക്കിയിരിക്കുന്നത് . ആക്ഷനും വൈകാരികമായ മുഹൂർത്തങ്ങളും കോർത്തിണക്കിയ ഒരു തിരക്കഥയാണ് ' അടങ്ക മറു ' വിന് അവലംബം . പൊൻവണ്ണൻ , ബാബു ആന്റണി , സമ്പത്ത് രാജ് , മുനിഷ് കാന്ത് , അഴകം പെരുമാൾ , മീരാ വാസുദേവൻ എന്നിവരാണ് മറ്റു പ്രധാന താരങ്ങൾ . സത്യൻ സൂര്യൻ ഛായാഗ്രഹണവും , സാം സി എസ് സംഗീത സംവിധാനവും നിർവഹിച്ചിരിക്കുന്നു .


മലയാളത്തിൽ അടുത്ത് വരാനിരിക്കുന്ന ഫാൻറസി മൂവിയാണ് ഒടിയൻ . മോഹൻലാലിനെ നായകനാക്കി വി എ ശ്രീകുമാർ മേനോൻ സംവിധാനം ചെയ്യുന്ന സിനിമയുടെ ചിത്രീകരണം പുരോഗമിച്ചു കൊണ്ടിരിക്കുകയാണ് . അതിനെ തെന്നിന്ത്യൻ താരം പ്രകാശ് രാജ് സിനിമയിൽ എത്തിയതിന് പിന്നാലെ മലയാളത്തിലെ നരേനും ചിത്രത്തിൽ എത്തുന്നു . ഡിസംബറിൽ ആരംഭിക്കുന്ന അടുത്ത ഷെഡ്യൂളിലായിരിക്കും നരേൻ എത്തുന്നത് . ചിത്രത്തിൻറെ ആദ്യ ഷെഡ്യൂൽ വാരണാസിയിലും രണ്ടാമത്തെ ഷെഡ്യൂൽ തേൻകുറിശ്ശിയിലുമാണ് ചിത്രീകരണം നടക്കുന്നത് . സിനിമയിൽ രസകരമായ ഒരു കഥാപാത്രമാണ് താൻ അവതരിപ്പിക്കുന്നത് നരേൻ പറഞ്ഞു . ലാലേട്ടൻറെ കഥാപാത്രത്തെ അത്രയും ഇഷ്ടത്തോടെയാണ് ഓരോ ആരാധകരും കാത്തിരിക്കുന്നത് . അദ്ദേഹം രണ്ട് കഥാപാത്രമായി സിനിമയിൽ എത്തുന്നത് ഏറെ അത്ഭുതപ്പെടുത്തുന്നുണ്ട് . ഇതിന് വേണ്ടി താനും കാത്തിരിക്കുകയാണെന്നും നരേൻ പറഞ്ഞു . പ്രകാശ് രാജ് , മഞ്ജുവാര്യർ തുടങ്ങിയവരും ചിത്രത്തിൽ പ്രധാന വേഷത്തിലെത്തുന്നുണ്ട് .


ഛിന്നഗ്രഹത്തിൻറെ കൂട്ടിയിടി ഭൂമിയിൽ സമീപഭാവിയിൽ വൻ ദുരന്തങ്ങൾ ഉണ്ടാക്കുമെന്ന് മുന്നറിയിപ്പ് . ബ്രിട്ടനിലെ യൂണിവേഴ്സിറ്റി ഓഫ് ബെൽഫാസ്റ്റിലെ അലൻ ഫിറ്റ്സ്മോൻസ് ആണ് ഇത്തരം ഒരു പഠനവുമായി രംഗത്ത് എത്തിയിരിക്കുന്നത് . ജൂൺ 30 ലെ ആസ്ട്രോയ്ഡ് ഡേയ്ക്ക് അനുബന്ധിച്ചാണ് ഇത്തരത്തിൽ ഒരു മുന്നറിയിപ്പ് എത്തുന്നത് . 1908 ൽ ഇതേ ദിവസമാണ് സൈബീരിയയിലെ തുംഗുഷ്കിൽ ഉൽക്കപതിച്ച് 2,000 സ്ക്വയർ കിലോമീറ്റർ നശിച്ചത് . ഇത്തരത്തിലുള്ള അപ്രതീക്ഷിതമായ ഭീമൻ ഉൽക്കപതനം ഉടൻ ഉണ്ടായേക്കാമെന്നാണ് അലൻ ഫിറ്റ്സ്മോൻസ് പറയുന്നത് . 1908 നെക്കാൾ ലോകം വളരെ വളർന്ന് ജനവാസ കേന്ദ്രങ്ങളും വൻ നഗരങ്ങളും വർദ്ധിച്ചതിനാൽ ഇത്തരത്തിലുള്ള ഉൽക്ക പതനങ്ങൾ വൻ തിരിച്ചടിയായിരിക്കും മനുഷ്യ കുലത്തിന് വരുത്തി വയ്ക്കുക എന്നാണ് ഇദ്ദേഹം പറയുന്നത് . ഇത്തരത്തിലുള്ള ഒരു പതനത്തിന് ശേഷിയുള്ള 1,800 വസ്തുക്കൾ ഇതുവരെ കണ്ടെത്തിയിട്ടുണ്ടെന്നാണ് റിപ്പോർട്ട് . ഇനിയും കണ്ടെത്താൻ സാധ്യതകളും കാണുന്നു . ഭൂമിക്ക് അടുത്ത് കണ്ടെത്തുന്ന വസ്തുക്കളിൽ മിക്കതും അപകടം ഇല്ലാത്തതാണ് . എന്നാൽ തുംഗുഷ്കിലെ പോലെയുള്ള ഒരു അപകടത്തിന് സാധ്യത ഒട്ടും കുറവല്ല എന്ന് അലൻ ഫിറ്റ്സ്മോൻസ് പറയുന്നു . ജൂൺ 30ന് നടക്കുന്ന ആസ്ട്രോയ്ഡ് ദിനത്തിൽ ലുക്സംബർഗിൽ പ്രത്യേക ചർച്ചകളും സെമിനാറുകളും നടക്കും . അന്താരാഷ്ട്ര ബഹിരാകാശ നിലയത്തിലെ ഗവേഷകരും ഇതിൽ ലൈവായി പങ്കെടുക്കും .


ധൻ ധനാ ധൻ ഓഫറിൽ പുതിയ പ്ലാൻ പുറത്തിറക്കിയതിന് പിന്നാലെ പ്രീപെയ്ഡ് - പോസ്റ്റ് പെയ്ഡ് പ്ലാനുകളിൽ അടിമുടി പരിഷ്കരണവുമായി റിലയൻസ് ജിയോ . റിലയൻസ് ജിയോ വെബ്സൈറ്റിലാണ് പുതിയ ഓഫർ നിരക്കുകൾ പ്രഖ്യാപിച്ചിട്ടുള്ളത് . ജിയോ പ്രൈം അംഗങ്ങൾക്ക് മൂന്ന് മാസത്തേയ്ക്കുള്ള അൺലിമിറ്റഡ് സേവനങ്ങളാണ് ഓഫറിലുള്ളത് . പ്രതിദിനം ഒരു ജിബി ഡാറ്റയും അൺലിമിറ്റഡ് വോയ്സ് കോളുമാണ് ജിയോ ആപ്പുകളുടെ സേവനവുമാണ് ഓഫർ ആക്ടിവേറ്റ് ചെയ്യുന്നവർക്ക് ലഭിക്കുക . ഒക്ടോബർ 19 മുതൽ റീചാർജ് ചെയ്യുന്നവർക്ക് ജിയോ ധൻ ധനാ ധനിൻറെ ഓഫർ ലഭിക്കുകയും ചെയ്യും . ചൈനീസ് നേതാക്കൾ ദലൈലാമയുമായുള്ള കൂടിക്കാഴ്ച ഗുരുതര കുറ്റകൃത്യം ! ! മുന്നറിയിപ്പുമായി ചൈനീസ് നേതാക്കൾ 9999 രൂപ മുതൽ 19 രൂപ വരെയുള്ള പ്ലാനുകളാണ് റിലയൻസ് ജിയോ ഉപഭോക്താക്കൾക്ക് വേണ്ടി പുറത്തിറക്കിയിട്ടുള്ളത് . ദീപാവലിയ്ക്ക് ശേഷം റിലയൻസ് ജിയോയുടെ മറ്റ് പ്രീ പെയ്ഡ് പ്ലാനുകളും കമ്പനി പരിഷ്കരിച്ചിട്ടുണ്ട് . 70 ദിവസത്തെ കാലാവധിയുള്ള ധൻ ധനാ ധനിൻറെ 399 രൂപയുടെ ഓഫറിൽ പ്രതിദിനം 1 ജിബി ഡാറ്റയും അൺലിമിറ്റഡ് വോയ്സ് കോളിംഗും ആപ്പുകളുടെ സേവനമവുമാണ് ലഭിച്ചിരുന്നത് . നിലവിലുള്ള എല്ലാവർക്കും പുതിയ പ്ലാൻ ബാധകമായിരിക്കും .


സ്മാർട്ഫോൺ വിപണിയിൽ പുതിയ അങ്കത്തിനെത്തുകയാണ് റിയൽമി യു1 . ഇന്ന് ഉച്ചയ്ക്ക് 12.30ന് ന്യൂഡൽഹിയിൽ നടക്കുന്ന ചടങ്ങിലാണ് റിയൽമി യു 1 വിപണിയിൽ അവതരിപ്പിക്കുന്നത് . റിയൽമി യു1ന് മീഡിയടെക്ക് ഹെലിയോ പി70 ചിപ്പ്സെറ്റാണ് കരുത്തേകുന്നത് . ഇത് കൂടാതെ ‘ഡ്യു ഡ്രോപ്പ്’ നോച്ച് ഡിസ്പ്ലെയാണ് റിയൽമി യു1ന്റെ പ്രത്യേകത . മികച്ച ഫ്രണ്ട് ക്യാമറയുള്ള റിയൽമി യു1നെ ഇന്ത്യയുടെ സെൽഫി പ്രോ എന്ന പേരിലാണ് വിപണിയിലെത്തിക്കുന്നത് . റിയൽമി യു1ന്റെ വരവ് കൊഴുപ്പിക്കാനായി ആമസോൺ വെബ്സൈറ്റിൽ ‘നോട്ടിഫൈ മി’ പേജ് ആരംഭിച്ചിട്ടുണ്ട് . റിയൽമി യു1ന്റെ ലോഞ്ചിന്റെ ലൈവ് സ്ട്രീമിങ് കമ്പനിയുടെ യൂട്യുബ് ചാനലിലൂടെ പുറത്തുവിടും . 10 , 000 - 15,000 രൂപ സെഗ്മെന്റിലാണ് റിയൽമി യു1 അവതരിപ്പിക്കുന്നത് . ആമസോൺ എക്സ്ക്ലൂസീവായായിരിക്കും റിയൽമി യു1ന്റെ വിൽപന . മീഡിയടെക്ക് ഹെലിയോ പി70 പ്രോസസ്സറാണ് റിയൽമി യു1ൽ ഉൾപ്പെടുത്തുന്നത് എന്ന് കമ്പനി നേരത്തെ തന്നെ പ്രഖ്യാപിച്ചിരുന്നു . മികച്ച ക്യാമറയാണ് യു1ൽ ഉൾപ്പെടുത്തിയിരിക്കുന്നത് . 296 ഫേഷ്യൽ റെക്കഗ്നിഷൻ പോയിന്റുകളുളള മുൻക്യാമറ മികച്ച സെൽഫികൾ എടുക്കാനുതകുന്നവയാണ് . 25എംപി ഫ്രണ്ട് ക്യാമറയുണ്ടെന്നാണ് ജിഎസ്എം അറീന റിപ്പോർട്ട് ചെയ്തിരിക്കുന്നത് . 2430 * 1080 പിക്സൽ 19:5:9 ആസ്പെക്റ്റ് റേഷ്യോ , ഫുൾ എച്ച്ഡി ഡിസ്പ്ലെ , 4230എംഎഎച്ച് ബാറ്ററി എന്നിവയാണ് റിയൽമി യു1ന്റെ സ്പെസിഫിക്കേഷൻസ് .


യൂണിയൻ ബജറ്റിന് പിന്നാലെ മിതത്വം പാലിച്ചും വമ്പൻ പ്രഖ്യാപനങ്ങളില്ലാതെയും കേരളസർക്കാരിന്റെ ബജറ്റ് . സംസ്ഥാനം നേരിടുന്ന സാമ്പത്തിക പ്രതിസന്ധിയുടെ പശ്ചാത്തലത്തിലും ജിഎസ്ടിയുടെ ഭാവി എന്തായിരിക്കുമെന്ന ആശങ്ക വെളിപ്പെടുത്തിയും കടുത്ത ചിലവു ചുരുക്കൽ നടപടികളാണ് ബജറ്റിൽ പ്രഖ്യാപിച്ചിരിക്കുന്നത് . അതേസമയം ഓഖി ചുഴലിക്കാറ്റിന്റെ പശ്ചാത്തലത്തിൽ തീരദേശമേഖലയ്ക്ക് രണ്ടായിരം കോടി രൂപയുടെ പാക്കേജും വനിതാക്ഷേമത്തിനായി 1207 കോടിയും ബജറ്റിൽ വകയിരുത്തിയിട്ടുണ്ട് . സാമ്പത്തിക പ്രതിസന്ധിയിൽ വലയുന്ന കെ . എസ് . ആർ . ടി . സിക്ക് ആയിരം കോടി അനുവദിക്കുമെന്നും മാർച്ചിനകം പെൻഷൻ കുടിശ്ശിക കൊടുത്തു തീർക്കുമെന്നും തോമസ് ഐസക് വ്യക്തമാക്കിയിട്ടുണ്ട് . ഭാവിയിൽ പെൻഷൻ കുടിശ്ശിക വരാതിരിക്കാൻ സഹകരണബാങ്കുകളും പ്രാഥമിക സഹകരണസംഘങ്ങളേയും ചേർത്തൊരു കൺസോർഷ്യമുണ്ടാക്കി വായ്പയെടുക്കാനാണ് ബജറ്റ് നിർദേശിക്കുന്നത് . വനിതാ ക്ഷേമത്തിനും സ്ത്രീസുരക്ഷയ്ക്കുമായി 1207 കോടി രൂപയാണ് ബജറ്റിൽ മാറ്റി വച്ചിരിക്കുന്നത് . എക്കാലത്തേയും റെക്കോർഡ് വിഹിതമാണത് . കൊച്ചിയിൽ നാല് കോടി ചിലവിൽ വനിതാ ഹോസ്റ്റൽ നിർമ്മിക്കുമെന്നും ബജറ്റ് വാഗ്ദാനം ചെയ്യുന്നു . അതേസമയം ക്ഷേമപെൻഷനുകൾ വാങ്ങുന്നതിന് കർശന മാനദണ്ഡങ്ങൾ ഏർപ്പെടുത്തിയ മന്ത്രി ക്ഷേമപെൻഷൻ കൈപ്പറ്റിയ അനർഹർ അത് തിരിച്ചടയ്ക്കണമെന്നും ഉത്തരവിട്ടുണ്ട് . 2015 - ഭൂനികുതികൾ പുനസ്ഥാപിച്ചു കൊണ്ട് ഭൂനികുതി വർധിപ്പിക്കുകയും ചെയ്തിട്ടുണ്ട് . ജിഎസിടിയിൽ നിന്നും പ്രതീക്ഷിച്ച വരുമാനമുണ്ടായിട്ടില്ലെന്ന് തുറന്നു സമ്മതിച്ച തോമസ് ഐസക് സംസ്ഥാനം കടുത്ത സാമ്പത്തിക പ്രതിസന്ധിയിലൂടെയാണ് കടന്നു പോകുന്നതെന്നും ജിഎസ്ടിയിൽ നിന്നും ഭാവിയിൽ എങ്ങനെ വരുമാനം വർധിക്കുമെന്ന് വ്യക്തയില്ലെന്നും തുറന്നു സമ്മതിച്ചു . സാമ്പത്തികഞെരുക്കം രൂക്ഷമായ സാഹചര്യത്തിലാണ് കർശന നിയന്ത്രണങ്ങൾ ഏർപ്പെടുത്തി ചിലവ് ചുരുക്കാൻ അദ്ദേഹം ശ്രമമാരംഭിച്ചത് . വകുപ്പ് മേധാവികൾക്ക് ഒഴിച്ചു മറ്റു ഉദ്യോഗസ്ഥർക്ക് വാഹനങ്ങൾക്ക് വാങ്ങുന്നത് വിലക്കിയ ബജറ്റ് , ഉദ്യോഗസ്ഥരുടെ വിനോദയാത്രകൾക്ക് നിയന്ത്രണമേർപ്പെടുത്തുകയും , ഫോൺ ബില്ലുകൾക്ക് വൻതുക പാടില്ലെന്ന് നിർദേശിക്കുകയും ചെയ്യുന്നുണ്ട് . പുതിയ തസ്തികകൾ സൃഷ്ടിക്കും മുൻപ് ജീവനക്കാരുടെ വിന്യാസത്തെക്കുറിച്ച് വിദഗ്ദ്ധ പഠനം നടത്തുമെന്ന് ബജറ്റിൽ ധനമന്ത്രി വ്യക്തമാക്കി . അനാവശ്യ യാത്രകൾ ഒഴിവാക്കാൻ ഉദ്യോഗസ്ഥർ പരാമവധി വീഡിയോ കോൺഫറൻസിനെ ആശ്രയിക്കണമെന്നും ബജറ്റിൽ നിർദേശമുണ്ട് .


വളരെ ആവേശകരമായി മുന്നേറുകയാണ് ബിഗ് ബോസ് . 71ാം എപ്പിസോഡിൽ എത്തിനിൽക്കുമ്പോൾ ഏറെ പ്രതീക്ഷയോടെ കണ്ട മത്സരാർഥികളെല്ലാം പുറത്തായിരിക്കുന്നു . വാശിയേറിയ മത്സരം നടക്കുന്നതിനിടയിൽ ചില പിണക്കങ്ങളും ഇണക്കങ്ങളും ബിഗ് ഹൌസിൽ പൊടിപൊടിക്കുകയാണ് . പേളിയും ശ്രീനിഷും പ്രണയം തുറന്നു പറഞ്ഞ് മുന്നോട്ട് പോകുന്നു . അതിനിടയിൽ വിവാഹിതനായ സാബുവിനെ പ്രണയിക്കുന്ന ഹിമയാണ് ബിഗ് ഹൌസിലെ ഏറ്റവും വലിയ ചർച്ചാവിഷയം . രാത്രി മസാജ് ചെയ്യാൻ ചെന്ന ഹിമയെ സാബു തിരിച്ചയക്കുന്നു . തുടർന്ന് ഇരുവരും തമ്മിലുള്ള പ്രശ്നം ആരംഭിക്കുകയും അതിഥി അത് പരിഹരിക്കാൻ ശ്രമിക്കുകയും ചെയ്യുന്നു . വന്നത് എന്തിനാണെന്നും എൻറെ ശരീരത്തിൽ തൊടരുതെന്നും സാബു ഹിമയോട് പറഞ്ഞു . എലിമിനേഷൻ പ്രക്രിയയിലേക്ക് തിരഞ്ഞെടുക്കാൻ കാലിലെ ബലൂൺ പൊട്ടിക്കാനായിരുന്നു ടാസ്ക് . ടാസ്ക് കഴിഞ്ഞ് അർച്ചനയും ഷിയാസും ഹിമയും എലിമിനേഷനിൽ ഇടംപിടിച്ചു . ഇതിനിടെ ഹിമയും അരിസ്റ്റോ സുരേഷും തമ്മിൽ തർക്കമുണ്ടായി . സുരേഷിന്റെ മനസ് വിഷമാണെന്നും പ്രേമമില്ലെന്നും ഹിമ പറഞ്ഞു . പ്രേമിക്കേണ്ടെന്ന് താൻ പറഞ്ഞിട്ടില്ലെന്നും . അനാശാസ്യ പ്രേമം താൻ അംഗീകരിക്കില്ലെന്നും സുരേഷ് പറഞ്ഞു . രണ്ട് കുട്ടികളുളള ഒരാളുടെ പിറകെ പ്രേമമെന്ന് പറഞ്ഞ് നടക്കുന്നത് അനാശാസ്യമാണെന്ന് സുരേഷ് കുറ്റപ്പെടുത്തി . നോമിനേഷനിൽ നിൽക്കുന്നതിന്റെ പ്രശ്നമാണ് ഹിമയ്ക്കെന്ന് സാബു പറഞ്ഞു . സാബുവിന്റെ ചെവിക്കല്ല് അടിച്ച് പൊട്ടിച്ചാണ് താൻ പുറത്ത് പോവുകയെന്ന് ഹിമ പറഞ്ഞു . തെറ്റായ ഉദ്ദേശത്തോടെ മസാജ് ചെയ്ത് തരാം എന്ന് പറഞ്ഞ് ഹിമ തന്റെ മുറിയിൽ വന്നതായി സാബു പറഞ്ഞു . നിൻറെ മനസിനകത്ത് ഈ പ്രേമത്തെ വിൽക്കണമെന്നായിരുന്നു ഉണ്ടായിരുന്നത് . ഇവിടെ പിടിച്ച് നിൽക്കാനാണ് ഇത്തരത്തിൽ മോശമായി കളിക്കുന്നതെന്നും സാബു പറഞ്ഞു . സാബു തന്നെ അവഗണിക്കുകയാണെന്ന് പറഞ്ഞ ഹിമ രാത്രി പുറത്ത് മഴയത്ത് ഇരുന്നു . രാത്രി ഏറെ വൈകിയും ഹിമ മഴ നനഞ്ഞ് പുറത്തിരിക്കുകയായിരുന്നു . രാത്രി വൈകി ഒരു മണിയോടെ അർച്ചന ഹിമയെ അകത്തേക്ക് പോകാൻ ക്ഷണിച്ചെങ്കിലും തയ്യാറായില്ല . എനിക്ക് അയാളെ ഇഷ്ടമാണെന്നും അത് പറയാൻ പലപ്പോഴും ശ്രമിച്ചിരുന്നെന്നും പക്ഷെ അത് കേൾക്കാൻ അയാൾ തയ്യാറായില്ല . എന്നോട് ഇഷ്ടമുള്ളതോണ്ടാണ് അദ്ദേഹം ദേഷ്യപ്പെടുന്നതെന്ന് എനിക്ക് തോന്നി . ഹിമ അലമ്പാണ് കളിക്കുന്നതെന്നും ബിഗ് ബോസ് ഉപദേശിക്കണമെന്നും സാബു ബിഗ് ബോസിനോട് ആവശ്യപ്പെട്ടു . രാത്രി ഒരു മണിയോടെ അതിഥിയോട് ഹിമയെ അകത്തേക്ക് വിളിക്കാൻ സാബു പറഞ്ഞെങ്കിലും . ഹിമ പറഞ്ഞാൽ കേൾക്കില്ലെന്ന് പറഞ്ഞ് അതിഥി ഉറങ്ങി . പുലർച്ചെ രണ്ടരയ്ക്ക് സാബു ഹിമയോട് ക്ഷമാപണം നടത്തി . എല്ലാവരും തന്നെ തെറ്റിദ്ധരിച്ചിരിക്കുകയാണെന്ന് ഹിമ വ്യക്തമാക്കി . ഹിമ സാബുവിനെ കെട്ടിപ്പിടിച്ചു . സാബു ഹിമയെ സമാധാനിപ്പിക്കുകയായിരുന്നു .


സംസ്കൃതത്തിൽ ഗജമെന്നാൽ ആനയെന്നാണ് അർഥം . തമിഴ്നാട്ടിൽ അതിരാമപട്ടണത്തിന് പടിഞ്ഞാറ് മണിക്കൂറിൽ 95 കിലോമീറ്റർ വേഗത്തിൽ വീശിയടിച്ച ചുഴലിക്കാറ്റിന് പേരിട്ടത് ശ്രീലങ്കയാണ് . ആനയുടെ ശക്തിയുള്ള കാറ്റ് എന്ന അർഥത്തിൽ . ഗജ വെള്ളിയാഴ്ച മൂന്നു മണിയോടെ ന്യൂനമർദമായി മാറി കേരള തീരത്തിലെത്തി ഇടുക്കി , പാലക്കാട് ജില്ലകളിലൂടെ കേരളം കടന്ന് അറബിക്കടലിലേക്ക് നീങ്ങി . വെള്ളിയാഴ്ചയും ശനിയാഴ്ചയും ചില ജില്ലകളിൽ ഇതിന്റെ ഭാഗമായി ശക്തമായ മഴ ഉണ്ടാകുമെന്ന് കാലാവസ്ഥാ നിരീക്ഷണ കേന്ദ്രം പറയുന്നു . ഒഡീഷ തീരത്ത് വീശിയ തിത്ലി ചുഴലിക്കാറ്റിനുശേഷം ഗജ എത്തുമ്പോൾ പേരുകളിലെ വ്യത്യസ്തതയാണ് ആദ്യം ശ്രദ്ധിക്കപ്പെടുന്നത് . ചുഴലിക്കാറ്റിനെ തിരിച്ചറിയുന്നതിനും നടപടിക്രമങ്ങൾ എളുപ്പത്തിലാക്കാനുമാണ് സാങ്കേതിക വാക്കുകൾക്ക് പകരം പേരുകൾ ഉപയോഗിക്കുന്നത് . ആശയവിനിമയം എളുപ്പമാക്കുന്നതിന്റെ ഭാഗമായി ചെറിയ പേരുകളാണ് നൽകാറുള്ളത് . അക്ഷരമാല ക്രമത്തിലാണ് 19ാം നൂറ്റാണ്ടിന്റെ തുടക്കത്തിൽ ചുഴലിക്കാറ്റുകൾക്ക് പേര് നൽകിയിരുന്നത് . പിന്നീട് സ്ത്രീകളുടെ പേരുകൾ നൽകിത്തുടങ്ങി . 1979ൽ പുരുഷൻമാരുടെ പേരും ഉപയോഗിക്കാൻ തുടങ്ങി . വേൾഡ് മെറ്ററോളജിക്കൽ ഓർഗനൈസേഷനാണ് ചുഴലിക്കാറ്റ് ബാധിക്കാനിടയുള്ള ഓരോ പ്രദേശത്തെയും രാജ്യങ്ങൾ നിർദേശിക്കുന്ന പേരുകൾ പട്ടികയായി സൂക്ഷിക്കുന്നതും , പേരു നൽകുന്നതും . പട്ടികയിലുള്ള പേരുകൾ വർഷങ്ങൾ കഴിയുമ്പോൾ വീണ്ടും ഉപയോഗിക്കും . 2025ന് ശേഷം വീണ്ടും ഗജ എന്ന പേര് ഉപയോഗിച്ചേക്കാമെന്ന് അർഥം . വലിയ നാശനഷ്ടം വരുത്തുകയും ജനങ്ങൾ മരിക്കാനിടയാകുകയും ചെയ്യുന്ന ചുഴലിക്കാറ്റുകളുടെ പേരുകൾ വേൾഡ് മെറ്ററോളജിക്കൽ ഓർഗനൈസേഷൻ പിന്നീട് ഉപയോഗിക്കാറില്ല .


യുവതാരങ്ങൾക്ക് അവസരമൊരുക്കാനായി എംഎസ് ധോണി ട്വന്റി - 20യിൽ നിന്ന് വിരമിക്കണമെന്ന മുൻ ഇന്ത്യൻ താരം വിവിഎസ് ലക്ഷ്മണിന്റെ പ്രതികരണത്തിന് മറുപടിയുമായി ഇന്ത്യൻ നായകൻ വിരാട് കോലി . കാര്യവട്ടത്ത് നടന്ന മൂന്നാം ട്വന്റി - 20 മത്സരശേഷം നടത്തിയ വാർത്താസമ്മേളനത്തിലായിരുന്നു ധോണിയ്ക്ക് ഉറച്ച പിന്തുണയുമായി കോലി രംഗത്തെത്തിയത് . ഒരു കളിയിൽ തിളങ്ങാത്തതിന്റെ പേരിൽ എല്ലാവരും ധോണിയുടെ രക്തത്തിനായി മുറവിളി കൂട്ടുകയാണെന്ന് കോലി പറഞ്ഞു . രാജ്കോട്ടിൽ അതിവേഗം റൺ സ്കോർ ചെയ്തില്ല എന്നാണ് ധോണിക്കെതിരായ പരാതി . എന്നാൽ ആ മത്സരത്തിൽ ഹർദ്ദീക് പാണ്ഡ്യ വന്നാലും വിക്കറ്റിന്റെ സ്വഭാവമുസരിച്ച് അങ്ങനെയെ കളിക്കാനാവുകയുള്ളു . പാണ്ഡ്യ അന്ന് പൂജ്യനാവുകയായിരുന്നു . ടീം പരാജയപ്പെട്ടതിന്റെ പേരിൽ ഒരാളെ മാത്രം ബലിയാടാക്കുന്നത് ശരിയല്ല . ധോണി ക്രീസിലെത്തുമ്പോൾ ഇന്ത്യക്ക് ഓവറിൽ ഒമ്പത് റൺസോളം ജയിക്കാൻ വേണമായിരുന്നു . ന്യൂബോളിന്റെ തിളക്കം പോയതോടെ ബാറ്റിംഗ് അനായാസമായിരുന്നില്ല . ഇതിനെക്കുറിച്ചെല്ലാം പല അഭിപ്രായങ്ങളുണ്ടാകാം . എന്നാൽ ആ വിക്കറ്റിൽ കളിക്കാനിറങ്ങിയ ഞങ്ങൾക്കറിയാം എന്തായിരുന്നു ശരിക്കുമുള്ള സാഹചര്യമെന്ന് . തന്റെ കളിയെക്കുറിച്ചും ടീമിലെ തന്റെ റോളിനെക്കുറിച്ചും വ്യക്തമായ ധാരണയുള്ളയാളാണ് ധോണി . ഡൽഹി ട്വന്റി - 20യിൽ ധോണി വന്നപാടെ സിക്സർ അടിച്ചപ്പോൾ അത് മത്സരത്തിനിടെ പലതവണ റീപ്ലേ കാണിച്ചു . അപ്പോൾ എല്ലാവർക്കും സന്തോഷമായി . എന്നാൽ തൊട്ടടുത്ത കളിയിൽ സ്കോർ ചെയ്യാതിരുന്നപ്പോൾ പെട്ടെന്ന് അദ്ദേഹത്തിന്റെ രക്തത്തിനായി മുറവിളികൂട്ടുന്നു . ആരാധകർ കുറച്ചുകൂടി ക്ഷമയുള്ളവരാകണമെന്നാണ് എനിക്ക് പറയാനുള്ളത് . തന്റെ കളിയെക്കുറിച്ചും കൂടെ കളിക്കുന്നവരെക്കുറിച്ചും തന്റെ ശരീരത്തെക്കുറിച്ചുമെല്ലാം വ്യക്തമായ ധാരണയുള്ളയാളാണ് ധോണി . അതുകൊണ്ടുതന്നെ അദ്ദേഹം എന്തെങ്കിലും തീരുമാനമെടുക്കണമെന്ന് പറയാൻ ആർക്കും അവകാശമില്ലെന്നും ലക്ഷ്മണ് പരോക്ഷ മറുപടിയായി കോലി പറഞ്ഞു . കാര്യവട്ടം ഗ്രീൻഫീൽഡ് സ്റ്റേഡിയത്തെയും കോലി പ്രശംസകൊണ്ട് മൂടി . മികച്ച സ്റ്റേഡിയവും മികച്ച ഔട്ട് ഫീൽഡും അതിലും മികച്ച കാണികളുമുള്ള ഗ്രീൻഫീൽഡിൽ മുൻപ് കൂടുതൽ മത്സരങ്ങൾ നടക്കാതിരുന്നതിൽ തനിക്ക് അത്ഭുതമുണ്ടെന്നും കോലി പറഞ്ഞു .


റിസർവ് ബാങ്കിന്റെ വായ്പാ നയ അവലോകനം ചൊവ്വാഴ്ച . . നടപ്പു സാമ്പത്തിക വർഷത്തിലെ രണ്ടാമത്തെ വായ്പാ നയമാകും ചൊവ്വാഴ്ച പ്രഖ്യാപിക്കുക . രാജ്യത്തിന്റെ സാമ്പത്തിക വളർച്ചയിൽ കുതിപ്പുണ്ടായെങ്കിലും ഈ നയ അവലോകനത്തിൽ വായ്പാ നിരക്കുകളിൽ കുറവു വരുത്താൻ സാധ്യതയില്ലെന്നാണു വിലയിരുത്തൽ . കഴിഞ്ഞ സാമ്പത്തിക വർഷത്തിന്റെ നാലാം പാദത്തിൽ 7.9 ശതമാനം വളർച്ചയാണു രാജ്യം കൈവരിച്ചത് . 2015 ഡിസംബറിൽ അവസാനിച്ച പാദത്തിലെ 7.2 % എന്ന നിലയിൽനിന്നാണു വലിയ നേട്ടമുണ്ടാക്കിയത് . ഇതിനൊപ്പം വരും വർഷം മികച്ച മൺസൂൺ ലഭിക്കുമെന്ന പ്രവചനം കൂടിയാകുമ്പോൾ കാർഷിക മേഖലയിലടക്കം അഭിവൃദ്ധി പ്രതീക്ഷിക്കുന്നുണ്ട് . എന്നാൽ , നാണ്യപ്പെരുപ്പം ഉയർന്നു നിൽക്കുന്ന സാഹചര്യത്തിൽ വീണ്ടുമൊരു നിരക്കു കുറയ്ക്കലിനു മുതിരില്ലെന്നാണു വിലയിരുത്തൽ . റീടെയിൽ പണപ്പെരുപ്പ നിരക്ക് ഏപ്രിലിൽ 5.39 ശതമാനത്തിൽ എത്തി നിൽക്കുന്നു . മൊത്ത വില പണപ്പെരുപ്പം കഴിഞ്ഞ 17 മാസത്തെ ഉയർന്ന നിലയിലാണ് . ഈ സാഹചര്യങ്ങൾ പരിഗണിക്കേണ്ടിവരും .


ഫേസ്ബുക്ക് ഉടമസ്ഥതയിലുള്ള സന്ദേശ കൈമാറ്റ ആപ്പ് വാട്ട്സ്ആപ്പ് പുതിയ ഫീച്ചർ അവതരിപ്പിക്കുന്നു . ലോകത്തിൽ ഏറ്റവും കൂടുതൽപ്പേർ ഉപയോഗിക്കുന്ന ഇൻസ്റ്റൻറ് മെസേജ് ആപ്പിൽ ഇനി ഫിംഗർപ്രിൻറ് ഓതൻറിഫിക്കേഷൻ വരുന്നു . വാട്ട്സ്ആപ്പ് ബീറ്റ ഇൻഫോ റിപ്പോർട്ട് പ്രകാരം ഈ ഫീച്ചർ ആദ്യം എത്തുക ആൻഡ്രോയ്ഡ് ഫോണിലാണ് . 2 . 19 . 3 ബീറ്റ പതിപ്പിൽ ഈ ഫീച്ചർ എത്തുമെന്നാണ് സൂചന . ചില അപ്ഡേറ്റുകൾക്ക് ശേഷം ഐഒഎസിലും ഈ ഫീച്ചർ ലഭ്യമാകും . ചാറ്റ് ആരംഭിക്കാനോ , അല്ലെങ്കിൽ അപ്പ് തന്നെ തുറക്കാനോ നമ്പർലോക്ക് പോലെ നിങ്ങൾക്ക് ഫിംഗർപ്രിൻറ് ഉപയോഗിക്കാം . ഇപ്പോൾ ഹൈ എൻറ് , മിഡ് ബഡ്ജറ്റ് എന്ന ഭേദമില്ലാതെ ഫോണുകൾ എല്ലാം തന്നെ ഫിംഗർപ്രിൻറ് സ്കാനർ ഫോണിൽ നൽകുന്ന അവസ്ഥയിലാണ് ഇത്തരം ഒരു ഫീച്ചർ വാട്ട്സ്ആപ്പ് അവതരിപ്പിക്കുന്നത് . Settings > Account > Privacy എന്ന രീതിയിൽ ഈ ഫീച്ചർ ലഭ്യമാകും . ഒരിക്കൽ ഈ ഫീച്ചർ എൻഎബിൾ ചെയ്താൽ പിന്നീട് വാട്ട്സ്ആപ്പ് തുറയ്ക്കാൻ ഈ ഫീച്ചർ വേണം .


മോഹൻലാൽ ടൈറ്റിൽ റോളിലെത്തുന്ന വി എ ശ്രീകുമാർ മേനോൻ ചിത്രം ഒടിയൻ തീയേറ്ററുകളിലെത്താൻ ഇനി ഒൻപത് ദിനങ്ങൾ മാത്രം . ഒരു മലയാളചിത്രത്തിനും ഇതേവരെ ലഭിക്കാത്ത തരത്തിലുള്ള വമ്പൻ റിലീസിനാണ് നിർമ്മാതാക്കൾ ഒരുങ്ങുന്നത് . ഫ്രാൻസ് , ഉക്രെയ്ൻ തുടങ്ങി ഇന്നേവരെ ഒരു മലയാള ചിത്രവും ആദ്യദിനം റിലീസ് ചെയ്യാത്ത നിരവധി രാജ്യങ്ങളിൽ ഒടിയൻ ഡിസംബർ 14ന് പ്രദർശനത്തിനെത്തും . ചിത്രത്തിൻറെ ആഗോളതലത്തിലുള്ള സ്ക്രീൻ കൌണ്ട് കേട്ടാൽ ഞെട്ടും . ലോകമാകമാനം 3500 തീയേറ്ററുകളിലാവും ചിത്രം റിലീസ് ചെയ്യുകയെന്ന് സംവിധായകൻ ശ്രീകുമാർ മേനോൻ ഏഷ്യാനെറ്റ് ന്യൂസ് ഓൺലൈനിനോട് പറഞ്ഞു . ഏറ്റവും വലിയ റിലീസിംഗ് ലഭിക്കുന്ന മലയാളചിത്രമാണ് ഒടിയനെന്നും ഒരു പക്ഷേ സൌത്ത് ഇന്ത്യയിലെതന്നെ ഏറ്റവും വലിയ റിലീസുകളിലൊന്നായിരിക്കും ചിത്രത്തിൻറേതെന്നും ശ്രീകുമാർ മേനോൻ പറയുന്നു . ' ഒടിയൻറെ ആഗോള സ്ക്രീൻ കൌണ്ട് മൂവായിരത്തി അഞ്ഞൂറോളം വരും . ഫ്രാൻസ് , അയർലൻറ് , ഇംഗ്ലണ്ട് , ഓസ്ട്രേലിയ , ജപ്പാൻ , ഉക്രെയ്ൻ , ലാത്വിയ എന്നിവിടങ്ങളിലൊക്കെ റിലീസ് ഉണ്ട് . എന്നാൽ കേരളത്തിൽ എത്ര തീയേറ്ററുകൾ ഉണ്ടാവുമെന്ന് അന്തിമതീരുമാനം എടുത്തിട്ടില്ല . എല്ലാ തീയേറ്ററുകാർക്കും ഇപ്പോൾ ഒടിയൻ വേണം . ഇന്ത്യയിലെ എല്ലാ നഗരങ്ങളിലും റിലീസ് ഉണ്ട് . മുൻപ് മുംബൈ , ചെന്നൈ , ബംഗളൂരു തുടങ്ങിയ പ്രധാന നഗരങ്ങളിൽ മാത്രമായിരുന്നല്ലോ മലയാള ചിത്രങ്ങൾ എത്തിയിരുന്നത് . മലയാളസിനിമയുടെ അതിരുകൾ ഭേദിക്കാനുള്ള ശ്രമമാണ് ഒടിയനിലൂടെ നടത്തുന്നത് ' , ശ്രീകുമാർ മേനോൻ പറഞ്ഞവസാനിപ്പിക്കുന്നു . അതേസമയം ചിത്രത്തിൻറെ സെൻസറിംഗ് ഇന്ന് നടക്കും . അതിന് ശേഷമാവും കേരളത്തിലെ റിലീസിംഗ് സെൻററുകളുടെ എണ്ണത്തിൽ തീരുമാനമാവുക . പരസ്യചിത്ര സംവിധായകൻ ശ്രീകുമാർ മേനോൻ ആദ്യമായി സംവിധാനം ചെയ്യുന്ന സിനിമയിൽ മഞ്ജു വാര്യരാണ് നായിക . ദേശീയ അവാർഡ് ജേതാവ് ഹരികൃഷ്ണന്റേതാണ് തിരക്കഥ . പുലിമുരുകൻ ഉൾപ്പെടെയുള്ള ചിത്രങ്ങൾക്ക് ഛായാഗ്രഹണം നിർവ്വഹിച്ച ഷാജികുമാറിന്റേതാണ് ക്യാമറ . റഫീഖ് അഹമ്മദിന്റെ വരികൾക്ക് എം . ജയചന്ദ്രൻ സംഗീതം പകരുന്നു . പുലിമുരുകനിലൂടെ മലയാളി സിനിമാപ്രേമിയെ ഞെട്ടിച്ച പീറ്റർ ഹെയ്നാണ് ചിത്രത്തിന്റെ സംഘട്ടനസംവിധാനം നിർവ്വഹിക്കുന്നത് .


ഒരു ഓണപ്പതിപ്പിൽ പ്രിയദർശൻ നൽകിയ അഭിമുഖത്തിലെ ഈ വാക്കുകൾ പ്രമുഖ പത്രം വാചകമേളയിൽ എടുത്തുനൽകിയതിനെ തുടർന്നാണ് സോഷ്യൽ മീഡിയയിൽ പ്രിയദർശനെതിരെ പൊങ്കാല ആരംഭിച്ചത് . വിവാഹ മോചനത്തിന്റെ പശ്ചാത്തലത്തിൽ താനനുഭവിക്കുന്ന ഏകാന്തതയെക്കുറിച്ച് പറയുകയായിരുന്നു പ്രിയൻ . എന്നാൽ , സദ്യ വിളമ്പിയ സഹായി ഷാനവാസിനെ കൂടെയിരുത്താതെ പ്രിയദർശൻ പട്ടിയെ കൂടെയിരുത്തിയത് അദ്ദേഹത്തിന്റെ മുസ്ലിം വിരുദ്ധതയും സങ്കുചിത മനസ്സും കാരണമാണ് എന്നായിരുന്നു സോഷ്യൽ മീഡിയയിൽ ഉയർന്ന വിമർശനം . പ്രിയനെതിരെ ആക്ഷേപകരമായ നിരവധി ട്രോളുകളും ഇതിനെ തുടർന്ന് വ്യാപകമായി . ഈ സാഹചര്യത്തിലാണ് ഷാനവാസിന്റെ വിശദീകരണം വരുന്നത് . ഇത്തവണ ഓണത്തിന് പ്രിയദർശന്റെ ഒപ്പമാണ് താനും സദ്യ കഴിച്ചതെന്ന് ഷാനവാസ് പറയുന്നു . ' എന്നെക്കുറിച്ച് എന്തേലും എഴുതിയിരുന്നേൽ വിഷമമുണ്ടായിരുന്നില്ല . പ്രിയദർശനെ താറടിച്ചുകാണിക്കാൻ പലരും ആഗ്രഹിക്കുന്നുണ്ട് . എഴുതുന്നവർ പലരും എഴുതും . പല മുസ്ലീം സംഘടനകളും ഇതിന് മുൻനിരയിൽ ഉണ്ട് . ഞാനും പ്രിയൻ സാറിനൊപ്പമാണ് സദ്യകഴിച്ചത് . ഫസ്റ്റ് ടൈമാണ് ഓണത്തിന് ഇങ്ങനെ വേറെ ആരുമില്ലാത്തത് ' നിർബന്ധിച്ചാലും പ്രിയദർശന്റെ കൂടെ ഒരു ഫോട്ടോയ്ക്കു പോലും പോസ് ചെയ്യാത്ത ആളാണ് താനെന്നും തന്നെക്കുറിച്ച് എവിടെയെങ്കിലും പരാമർശിക്കണം എന്ന ആഗ്രഹത്താലാണ് അദ്ദേഹം സദ്യ വിളമ്പിയ കാര്യം അഭിമുഖത്തിൽ പറഞ്ഞതെന്നും ഷാനവാസ് പറഞ്ഞു . ' എന്നോടുള്ള അടുപ്പം മൂലം എന്നെ എവിടേലും ഉൾക്കൊള്ളിക്കണമെന്നാണ് ആ മനുഷ്യൻ ആഗ്രഹിച്ചത് . പ്രിയൻ സാർ പറഞ്ഞ നല്ല ഒരു കാര്യം ഇത്ര വലിയ ദ്രോഹം അദ്ദേഹത്തിനുണ്ടാക്കുമെന്ന് ഞാൻ കരുതിയിരുന്നില്ല ' - ഷാനവാസ് പറഞ്ഞു . ഒരു വാക്ക് കൊണ്ട് പോലും നോവിക്കാത്ത ആളാണ് പ്രിയദർശനെന്നും ഷാനവാസ് പറഞ്ഞു . ' ഞാൻ മുസ്ലീം ആണ് എന്നാൽ ജാതിയോ മതമോ നോക്കിയല്ല ഞാൻ കാര്യങ്ങൾ കാണുന്നത് . അക്കാര്യത്തിലും എനിക്ക് മാതൃക പ്രിയൻ സാറാണ് . ഞാൻ മുസ്ലിമും സാർ ഹിന്ദുവും ആയി ജനിച്ചത് കൊണ്ട് ഏത് കാര്യത്തിലും ജാതിയും മതവും നോക്കി വിവാദമുണ്ടാക്കുന്നത് എന്തിനാണ് ' - ഷാനവാസ് ചോദിക്കുന്നു .


അ മേ രി ക്ക ൻ സന്ദർശനം നടത്താൻ ഉദ്ദേശിക്കുന്ന സോ ഷ്യ ൽ മീ ഡി യ ഉ പ യോ ക്താ ക്ക ൾ ശ്ര ദ്ധി ക്കു ക . ഒ ക് ടോ ബ ർ 18 മു ത ൽ അ മേ രി ക്ക യി ലെ ഏ തെ ങ്കി ലും വി മാ ന ത്താ വ ള ത്തി ൽ ചെ ന്നി റ ങ്ങി യാ ൽ അ വി ടു ത്തെ സു ര ക്ഷാ ജീ വ ന ക്കാ ർ അ ടു ത്തെ ത്തി കൈ യി ലു ള്ള ലാ പ്ടോ പ്പോ മൊ ബൈ ൽ ഫോ ണോ അ വ ശ്യ പ്പെ ടാം . യാ ത്ര ക്കാ രു ടെ സോ ഷ്യ ൽ മീ ഡി യ ഉ പ യോ ഗം നി രീ ക്ഷി ക്കാ നാ ണി ത് . ഇ ങ്ങ നെ നോ ക്കി സു ര ക്ഷാ ഭീ ഷ ണി ഉ ണ്ടാ ക്കു ന്ന രീ തി യി ലു ള്ള എ ന്തെ ങ്കി ലും പോ സ്റ്റോ ക മ ൻറോ ക ണ്ടാ ൽ യാ ത്ര അ വി ടം കൊ ണ്ടു തീ ർ ന്നു എ ന്നു ക രു തി യാ ൽ മ തി . തീ വ്ര വാ ദ കു റ്റ ങ്ങ ൾ ചു മ ത്തി അ വ ർ പി ടി ച്ച് ജ യി ലി ലി ടും . രാ ജ്യ ത്തെ തീ വ്ര വാ ദ ഭീ ഷ ണി ക ൾ കു റ യ്ക്കാ നും കു ടി യേ റ്റ ക്കാ രെ നി യ ന്ത്രി ക്കാ നു മാ ണ് ഈ പു തി യ നീ ക്കം . 2015 മു ത ൽ ഇ ത്ത ര ത്തി ലു ള്ള ഒ രു നി യ മം കൊ ണ്ടു വ രാ ൻ ആ ലോ ച ന യു ണ്ടാ യി രു ന്നു . 2015ൽ ബെ ർ നാ ർ ഡി നോ യി ൽ ന ട ന്ന ഭീ ക രാ ക്ര മ ണ ത്തി ൻറെ ആ സൂ ത്ര ക രി ൽ ഒ രാ ൾ തീ വ്ര വാ ദ ഗ്രൂ പ്പു ക ളോ ടു ള്ള ത ങ്ങ ളു ടെ ആ ഭി മു ഖ്യം സ മൂ ഹ മാ ധ്യ മ ങ്ങ ളി ലൂ ടെ പ ര സ്യ പ്പെ ടു ത്തി യി രു ന്നു .


നാല് വർഷത്തെ കാത്തിരിപ്പിന് ശേഷം കൃത്രിമ ബീജസങ്കലനത്തിലൂടെ റോബർട്ട് സിൽവിയ ദമ്പതികൾക്ക് ലഭിച്ച കുഞ്ഞാണ് പൌല . സാധാരണ തലയിൽ വച്ചാൽ ഉറുമ്പരിക്കുമോ , തലയിൽ വച്ചാൽ പേനരിക്കുമോ എന്ന് ഭയന്ന് മക്കളെ വളർത്തുന്ന മാതപിതാക്കളുടെ സ്നേഹം കാണാറുണ്ട് . എന്നാൽ മകളുടെ സ്നേഹം കാരണം അവളുടെ മിഴികളിൽ ഉറക്കം വാരതെ നോക്കുകയാണ് ഈ ദമ്പതികൾ . ഓണഡൈൻ സിൻഡ്രോം എന്നറിയപ്പെടുന്ന അപൂർവ്വരോഗമാണ് ഇതിന് കാരണം . ലോകത്തിൽ ആകെ 1000 മുതൽ 1200 പേർക്കുവരെ മാത്രമുള്ള അപൂർവരോഗം . ഈ രോഗം ഉള്ളവർ ഉറങ്ങിപ്പോയാൽ ഉടൻ ശ്വാസം നിലയ്ക്കും . ഒന്ന് ഉറങ്ങിപ്പോയൽ പിന്നെ ഒരിക്കലും ജീവിതത്തിലേയ്ക്കു തിരിച്ചു വരാൻ കഴിയാത്ത അത്ര ഭീകരമായ അവസ്ഥ . സ്പെയിനിലെ സമോറയിൽ നിന്നുള്ള പൌല ടെക്സെയ്റയെന്ന പെൺകുട്ടിക്കാണ് ഈ ഭീകരമായ അവസ്ഥയുള്ളത് . ഇതുമൂലം ഈ നാലു വയസുകാരിയുടെ മാതാപിതാക്കൾ ഉറങ്ങിട്ടു നാലു വർഷമായിന്നുവെന്നാണ് ബ്രിട്ടീഷ് മാധ്യമം റിപ്പോർട്ട് ചെയ്യുന്നു . മകളുടെ അപൂർവ്വരോഗം കാരണം തങ്ങൾക്ക് ഉറക്കം നഷ്ടമായി എന്നും ജീവിതാവസാനം വരെ ഇതിനു മാറ്റം ഉണ്ടാകില്ല എന്നും അമ്മ സിൽവാന പറയുന്നു . പകൽ സമയങ്ങളിൽ പൌല സാധാരണ കുട്ടികളെ പോലെ കളിക്കുകയും സ്കൂളിൽ പോകുകയും ചെയ്യാറുണ്ട് . എന്നാൽ രാത്രിയിൽ വെൻറിലേറ്ററിൻറെ സഹായത്തോടെയാണു കഴിയുന്നത് . കഴുത്തിൽ ഘടിപ്പിച്ച ട്യൂബ് വഴിയാണ് ഓക്സിജൻ നൽകുന്നത് . പക്ഷേ അത് ഒരു ഉപകരണമാണ് എന്നും എപ്പോൾ വേണമെങ്കിലും തകരാർ സംഭവിക്കാം എന്നും അതുകൊണ്ടു തങ്ങൾ ഉറങ്ങുന്നില്ല എന്നും ഈ മാതാപിതാക്കൾ പറയുന്നു .


ഇന്റർകോണ്ടിനെന്റൽ കപ്പ് ഫുട്ബോളിലെ ആദ്യ മത്സരത്തിൽ ഇന്ത്യക്ക് തകർപ്പൻ ജയം . ചൈനീസ് തായ്പേയിയെ എതിരില്ലാത്ത അഞ്ച് ഗോളുകൾക്കാണ് ഇന്ത്യ തോൽപ്പിച്ചത് . ക്യാപ്റ്റൻ സുനിൽ ഛേത്രിയുടെ ഹാട്രിക് ബലത്തിലാണ് ഇന്ത്യ തകർപ്പൻ വിജയം സ്വന്തമാക്കിയത് . മത്സരത്തിന്റെ ആദ്യ പകുതിയിൽ തന്നെ ഛേത്രി രണ്ട് ഗോൾ നേടി . പതിനാലാം മിനിറ്റിലായിരുന്നു ഛേത്രിയുടെ ആദ്യ ഗോൾ . 20ാം മിനിറ്റിൽ തുറന്നൊരു അവസരം ലഭിച്ചെങ്കിലും ഛേത്രിക്ക് മുതലാക്കാൻ സാധിച്ചില്ല . 38ാം മിനിറ്റിൽ ഛേത്രി ലീഡ് വർധിപ്പിച്ചു . പിന്നീട് അധികം നഷ്ടങ്ങളില്ലാതെ സന്ദർശകർ ആദ്യപകുതി അവസാനിപ്പിച്ചു .


എങ്കെയും എപ്പോതും എന്ന ചിത്രത്തിലൂടെ ശ്രദ്ധ നേടിയ ജോടിയായിരുന്നു അഞ്ജലിയും ജെയ്യും . ആ സിനിമ ഹിറ്റായതിനു പിന്നാലെ ഇരുവരും പ്രണയത്തിലാണെന്നും വാർത്തകൾ വന്നു . എന്നാൽ പിന്നീട് ഇവർ പ്രണയ വാർത്ത നിഷേധിക്കുകയും ചെയ്തു . വ്യക്തിപരമായ പ്രശ്നങ്ങളെ തുടർന്ന് അഞ്ജലി വിവാദത്തിൽ പെടുകയും ചെയ്തു . ഇപ്പോൾ അഞ്ജലിയും ജെയ്യും വീണ്ടും അടുക്കുന്നുവെന്നാണ് കോളിവുഡിലെ പാപ്പരാസികൾ പറയുന്നത് . അടുത്തിടെ അഞ്ജലിക്ക് ജെയ് ട്വിറ്ററിൽ പിറന്നാൾ ആശംസകൾ നേർന്നിരുന്നു . ഇത് തന്റെ ഏറ്റവും സന്തോഷകരമായ പിറന്നാൾ ആണെന്നും എപ്പോഴും എനിക്കായി നീ ഉണ്ടാകുമെന്ന് പ്രതീക്ഷിക്കുന്നുമെന്നുമായിരുന്നു അഞ്ജലിയുടെ മറുപടി . ഇതാണ് ഇവർ വീണ്ടും പ്രണയത്തിലാണെന്ന് ഗോസിപ്പ് കോളങ്ങളിൽ വാർത്ത വരാൻ കാരണം . മാത്രമല്ല ഇരുവരും വീണ്ടും വെള്ളിത്തിരയിലും ഒന്നിക്കുകയുമാണ് . സിനിഷ് സംവിധാനം ചെയ്യുന്ന ചിത്രത്തിലാണ് ഇരുവരും അഭിനയിക്കുന്നത് . ഒരു ഹൊറർ ചിത്രമായിരിക്കും ഇത് . അഞ്ജലി ഐടി പ്രൊഫഷണലായിട്ടാണ് അഭിനയിക്കുന്നത് .


ഫിഫ അണ്ടർ പതിനേഴ് ലോകപ്പിൽ കരുത്തരായ ജർമനിയ്ക്ക് നാളെ ജീവൻ മരണ പോരാട്ടം . കൊച്ചിയിൽ ഗ്വിനിയയെ പരാജയപ്പെടുത്തിയാൽ മാത്രമാകും ജർമിനിയുടെ പ്രീക്വാർട്ടർ പ്രവേശനം . കരുത്തരായ സ്പെയിനും പ്രീക്വാർട്ടർ ലക്ഷ്യമിട്ട് നാളെ വടക്കൻ കൊറിയയെ നേരിടും . ഗോവയിലെ അപ്രതീക്ഷിത അട്ടിമറിയുടെ ഞെട്ടൽ കൊച്ചിയിലെത്തിയ ജർമൻ ടീമിനുണ്ട് . ലോകകപ്പിലെ ഏറ്റവും കരുത്തരെന്ന വിശേഷണത്തോടെയെത്തിയ ടീം ഗ്രൂപ്പ് സിയിലെ നിർണ്ണായ മത്സരത്തിൽ ഇറാനോട് തകർന്നടിയുകയായിരുന്നു . നാലുഗോളുകൾക്കാണ് ഇറാൻ ലോക കപ്പ് ജേതാക്കളുടെ പിൻമുറക്കാരെ തുരത്തിയത് . ഗ്വിനിയയ്കെതിരെ അവസാന മത്സരം വിജയിക്കാനായില്ലെങ്കിൽ പ്രീ ക്വാർട്ടർ കാണാതെ ജർമൻ പടയ്ക്ക് മടങ്ങേണ്ടിവരും . കൊച്ചിയിൽ നാളെ ഗ്വിനിയയ്ക്കെതിരായ മത്സരം അതിനാൽ ജർമൻ ടീമിന് നിർണ്ണായകമാണ് . ബയേൺ , ലെവർകുസൻ , ഹാംബർഗർ അക്കൈാദമി താരങ്ങളുമായെത്തിയ ജർമനിയുമായി സമനിലയെങ്കിലുമാണ് ഗ്വിനിയയുടെ പ്രതീക്ഷ . കൊച്ചിയിൽ ഇന്നലെ രാത്രിയെത്തിയ സംഘം രാവിലെ മഹാരാജസ് കോളേജ് ഗ്രൌണ്ടിലെത്തി പരിളീലനം തുടങ്ങി . ജർമനിയുടെ സമാനമായ അവസ്ഥയിലാണ് കരുത്തരായ സ്പാനിഷ് ടീമും . ആദ്യ മത്സരത്തിൽ ബ്രീലിനോട് തോറ്റ സ്പെയിൻ രണ്ടാം മത്സരത്തിൽ നൈജറിനെ ഗോളിൽ മുക്കിയാണ് സാധ്യത സജീവമാക്കിയത് . നാളെ വടക്കൻ കൊറിയയെ പരാജയപ്പെടുത്തിയാൽ മാത്രമാണ് സ്പാനിഷ് സംഘത്തിനും പ്രീ ക്വാട്ടറിലേക്ക മാർച്ച് ചെയ്യാനാകുക . അതേസമയം മത്സരങ്ങൾ കാണാൻ കാണികൾ കുറഞ്ഞത് കളക്കിലെടുത്ത് ലോലലപ്പ് ടിക്കര്റുകൾ വീണ്ടും ബോക്സോഫീസ് വിൽപ്പന തുടങ്ങി .


ബെസൽ ലെസ് ഫോണുകളാണ് ഇപ്പോൾ തരംഗം . സാംസങ്ങ് തുടങ്ങിയെന്ന് പറയാവുന്ന ഈ തരംഗം ആപ്പിൾ പോലും ഏറ്റെടുത്തു . അതിൻറെ ഏറ്റവും വലിയ ഉദാഹരണം ഐഫോൺ എക്സ് തന്നെ . എന്നാൽ ഇപ്പോൾ ഇതാ നോക്കിയയും ഈ വഴിക്ക് എത്തുന്നു . ഈ വർഷം അവസാനം ഇറക്കാനിരിക്കുന്ന നോക്കിയ 9 ആണ് ഇത്തരത്തിൽ എത്തുന്നത് . ഒപ്പം തന്നെ ഇരട്ട ക്യാമറ എന്ന പ്രത്യേകതയും ഈ ഫോണിൽ എത്തുന്നു . ഓൺലീക്സ് ആണ് നോക്കിയ 9ൻറെ പുതിയ ചിത്രങ്ങൾ പുറത്തുവിട്ടത് . അതോടൊപ്പം ഹെഡ്ഫോൺ ജാക്കറ്റ് ഇല്ലാതെയാണ് നോക്കിയ 9 എത്തുന്നത് . ഇരട്ട ക്യാമറയുള്ള നോക്കിയയുടെ രണ്ടാമത്തെ ഫോൺ ആയിരിക്കും നോക്കിയ 9.13എംപിയാണ് ക്യാമറ ശേഷി . നേരത്തെ നോക്കിയ 8 ഇരട്ട ക്യാമറയോടെയാണ് എത്തിയത് . 5 . 5 എഎംഒഎൽഇഡി സ്ക്രീൻ ആയിരിക്കും ഫോണിനുണ്ടാക്കുന്നത് . അതേ സമയം നോക്കിയ 8 നേക്കാൾ വിലക്കുറവ് ആയിരിക്കും നോക്കിയ 9ൻറെ വില എന്നും സൂചനകളുണ്ട് . നോക്കിയ 8,36,999 രൂപയ്ക്കാണ് വിപണിയിൽ എത്തിയത് . നോക്കിയ 9ന് പ്രതീക്ഷിക്കുന്ന വില 35,000ത്തിന് അടുത്താണ് .


തമിഴ്നാടിനെതിരായ രഞ്ജി ട്രോഫിയിൽ ഒന്നാം ഇന്നിങ്സ് ആരംഭിച്ച കേരളത്തിന് ബാറ്റിങ് തകർച്ച . ഒടുവിൽ വിവരം ലഭിക്കുമ്പോൾ കേരളം ആറിന് 104 എന്ന പരിതാപകരമായ അവസ്ഥയിലാണ് . വി . എ . ജഗദീഷ് ( 7 ) , അക്ഷയ് ചന്ദ്രൻ ( 1 ) എന്നിവരാണ് ക്രീസിൽ . 59 റൺസെടുത്ത പി . രാഹുലാണ് കേരളത്തിന്റെ ടോപ് സ്കോറർ . വിക്കറ്റ് കീപ്പർ സ്ഥാനം മാറിയിട്ടും സഞ്ജുവിന് രണ്ടക്കം കാണാൻ സാധിച്ചില്ല . അരുൺ കാർത്തിക് ( 22 ) , ജലജ് സക്സേന ( 4 ) , ക്യാപ്റ്റൻ സച്ചിൻ ബേബി ( 1 ) , വിഷ്ണു വിനോദ് ( 0 ) എന്നിവരാണ് പുറത്തായ മറ്റു ബാറ്റ്സ്മാന്മാർ . തമിഴ്നാടിന് വേണ്ടി ടി . നടരാജൻ , റാഹിൽ ഷാ , സായ് കിഷോർ എന്നിവർ രണ്ട് വീതം വിക്കറ്റ് നേടി . നേരത്തെ , തമിഴ്നാടിന്റെ ആദ്യ ഇന്നിങ്സ് 268ൽ അവസാനിച്ചിരുന്നു . പേസർമാരായ സന്ദീപ് വാര്യർ അഞ്ചും ബേസിൽ തമ്പി നാലും വിക്കറ്റ് വീഴ്ത്തി . നേരത്തെ വൻതകർച്ചയെ നേരിട്ടിരുന്ന തമിഴ്നാടിനെ ഷാറുഖ് ഖാൻ പുറത്താവാതെ നേടിയ 92 റൺസാണ് ഭേദപ്പെട്ട സ്കോറിലേക്ക് നയിച്ചത് . നേരത്തെ ക്യാപ്റ്റൻ ബാബ ഇന്ദ്രജിത്ത് 87 റൺസെടുത്ത് പുറത്തായിരുന്നു . 29 റൺസെടുത്ത എം . മുഹമ്മദ് മികച്ച പിന്തുണ നൽകി .


303 മില്യൺ ഉപഭോക്താക്കളുമായി സുനിൽ മിത്തലിന്റെ ഉടമസ്ഥതയിലുള്ള ഭാരതി എയർടെൽ ലോകത്തിലെ ഏറ്റവും വലിയ മൂന്നാമത്തെ മൊബൈൽ ഓപ്പറേറ്റർ എന്ന സ്ഥാനം നേടി . ഇന്ത്യ , ബംഗ്ളാദേശ് , ശ്രീലങ്ക , ആഫ്രിയ്ക്ക എന്നിങ്ങനെ ഇരുപതോളം രാജ്യങ്ങളിൽ എയർടെൽ സർവീസ് ലഭ്യമാണ് . വേൾഡ് സെല്ലുലർ ഇൻഫർമേഷൻ സർവീസ ( WCIS ) പുറത്തുവിട്ട കണക്കുകൾ പ്രകാരമാണ് ലോകത്തെ മൂന്നാമത്തെ മൊബൈൽ ഓപ്പറേറ്ററായി എയർടെല്ലിനെ തിരഞ്ഞെടുത്തത് . 627 . 27 മില്യൺ ഉപഭോക്താക്കളുമായി ചൈന മൊബൈലാണ് ഒന്നാം സ്ഥാനത്തുള്ളത് . 403 . 08 മില്യൺ ഉപഭോക്താക്കളുമായി വൊഡാഫോൺ ഗ്രൂപ്പ് ഓഫ് യുകെ രണ്ടാം സ്ഥാനത്തുണ്ട് . ചൈന യൂണികോ , അമേരിക്ക മോവിൽ എന്നിവയാണ് മറ്റ് സ്ഥാനങ്ങളിൽ . എയർടെല്ലിന്റെ യാത്രയിൽ ഏറ്റവും വലിയ നാഴികല്ലാണ് അംഗീകാരമെന്ന് ചെയർമാൻ സുനിൽ മിത്തൽ പറഞ്ഞു . ടുജി , ത്രീജി , ഫോർജി സർവീസുകൾ നൽകുന്ന എയർടെൽ ബംഗ്ളാദേശിലെ ഏറ്റവും വളർച്ചയുള്ള മൊബൈൽ കമ്പനിയാണ് . ആഫ്രിയ്ക്കയിലേയും ഏറ്റവും വലിയ മൊബൈൽ കമ്പനിയാണ് എയർടെൽ .


ചാമ്പ്യൻസ് ട്രോഫി ഫൈനലിൽ ഇന്ത്യക്കെതിരെ പാക്കിസ്ഥാന് മികച്ച സ്കോർ . നാല് വിക്കറ്റിന് 338 റൺസ് ആണ് പാക്കിസ്ഥാൻ നേടിയത് . ടോസ് നേടിയ ഇന്ത്യ ബൌളിംഗ് തെരഞ്ഞെടുത്ത് നല്ല തീരുമാനമല്ലായിരുന്നുവെന്നാണ് പാക്കിസ്ഥാന്റെ സ്കോർ സൂചിപ്പിക്കുന്നത് . എന്താണ് ഇന്ത്യക്ക് പറ്റിയത് . ഇതാ asianenews . tvയുടെ ഫേസ്ബുക്ക് പേജിൽ ക്രിക്കറ്റ് ആരാധകർ എഴുതിയ കമന്റുകൾ . ബിനിഷ് അഞ്ചേരി തെറ്റുകൾ മാത്രമാണ് ഇതുവരെ ഇന്ത്യ ചെയ്തത് . ടോസ് കിട്ടിയിട്ടും ബൌളിംഗ് എടുത്ത ടീം മാനേജ്മെന്റ് തീരുമാനം , ബൌളേഴ്സിനെ തെരഞ്ഞെടുക്കുന്നതിൽ കോലി എടുത്ത തീരുമാനം , ഫിൽഡേഴ്സ് കാട്ടിയ അലംഭാവം , ബൌളോഴ്സ് കൊടുത്ത എക്സ്ട്രാ റൺസും , മൊത്തത്തിൽ ഇന്ത്യക്ക് പിഴവിന്റെ ഫസ്റ്റ് ഹാഫ് . പിന്നെ അവരുടെ ഭാഗ്യവും . എങ്കിലും ബാറ്റ്സ്മാൻമാരിലുള്ള വിശ്വാസം പ്രതീക്ഷ തന്നെ യഹ്യ


1 . രാജ്യം വിട്ടുകഴിഞ്ഞാൽ പൌരൻമാരെ NRI ആയാണ് കണക്കാക്കുക . അതിനാൽ സേവിംഗ്സ് അക്കൌണ്ടുകളും സ്ഥിരനിക്ഷേപങ്ങളും NRO അക്കൌണ്ടായി മാറ്റേണ്ടതാണ് . വാടക , പലിശ , നിക്ഷേപങ്ങൾ തുടങ്ങിയവയിലൂടെ ലഭിക്കുന്ന സാമ്പത്തിക വരവുകൾ NRO അക്കൌണ്ടിലാണ് നിക്ഷേപിക്കേണ്ടത് . കൂടാതെ വിദേശത്തു നിന്ന് ഇന്ത്യയിലേക്കു പണമയയ്ക്കാൻ NRE അക്കൌണ്ടുകളാണ് ഉപയോഗിക്കേണ്ടത് . NRO , NRE അക്കൌണ്ടുകൾ ആരംഭിക്കാൻ KYC നിർദേശിക്കുന്ന ഡോക്യുമെൻറുകൾ ബാങ്കിൽ നിർബന്ധമായും ഹാജരാക്കേണ്ടതാണ് . 2 . ക്രഡിറ്റ് കാർഡ് , ലോണുകൾ തുടങ്ങി ബാദ്ധ്യതകളുണ്ടെങ്കിൽ ഒരാൾക്ക് രാജ്യം വിടാനാകില്ല . അതിനാൽ രാജ്യം വിടും മുമ്പ് സാമ്പത്തിക ബാദ്ധ്യതകളില്ലെന്നു ഉറപ്പുവരുത്തുക . 3 . വിദേശത്തു പോകുമ്പോൾ ഇൻഷൂറൻസുകൾ അവസാനിപ്പിക്കാൻ പാടില്ല . വിദേശത്താണെങ്കിലും പോളിസികളിൽ പണമടയാക്കാം . ആരോഗ്യ ഇൻഷൂറൻസിനെക്കുറിച്ചുള്ള കൂടുതൽ വിവരങ്ങൾ ഇൻഷൂറൻസ് കമ്പനിയിൽ നിന്നറിയുക . 4 . വിദേശത്തായിരിക്കുമ്പോൾ ഇന്ത്യയിൽ തുടരുന്ന അക്കൌണ്ടുകൾ , പണമിടപാടുകൾ എന്നിവയുടെ പവർ ഓഫ് അറ്റോമി വിശ്വസ്തരെ ഏൽപ്പിക്കുക . സാമ്പത്തിക സുരക്ഷിതത്വമുറപ്പിക്കാൻ ഈ നടപടി നല്ലതാണ് . 6 . ഇന്ത്യയിൽ ചിലവഴിച്ച ദിവസം അടിസ്ഥാനമാക്കി ടാക്സ് അടയ്ക്കാൻ ബാധ്യസ്ഥരാണ് . ഇതിനായി ടാക്സ് കൺസൾട്ടിൻറെ സഹായം തേടുക .


അടുത്ത വർഷം അവസാനം ലോകം അവസാനിക്കുമെന്ന് പ്രവചനം . മഹാദുരന്തത്തോടെയാകും ലോകാവസാനം . അമേരിക്കയിലും ബ്രിട്ടനിലും തുടങ്ങുന്ന സൂര്യഗ്രഹണം ഭൂമിയെ ഇരുട്ടിലാക്കുമെന്നുമാണ് പ്രവചനം . ഒരുസംഘം ക്രിസ്തീയ വിശ്വാസികളാണ് പ്രവചനവുമായി രംഗത്തെത്തിയത് . സാത്താൻറെ സാന്നിധ്യമാണ് മഹാദുരന്തത്തിന് കാരണമെന്നും പ്രവചനമുണ്ട് . 2017 ആഗസ്ത് 21ന് സൂര്യഗ്രഹണം തുടങ്ങുമെന്നാണ് വെബ്സൈറ്റ് പ്രവചിക്കുന്നത് . അമേരിക്കയെയും ബ്രിട്ടനെയും ആണ് ആദ്യം സൂര്യഗ്രഹണം ബാധിക്കുക . ക്രമേണ ഇത് പശ്ചിമ യൂറോപ്പിലേക്ക് ബാധിക്കുമെന്നുമാണ് പ്രവചനം . എന്നാൽ പശ്ചിമ യൂറോപ്പിനെ പൂർണ്ണമായും ഗ്രഹണം ബാധിക്കില്ല . അമേരിക്കയുടെ ഒരു തീരത്ത് തുടങ്ങി മറ്റൊരു വശത്തേക്ക് പോകുന്ന ആദ്യ ഗ്രഹണം ആയിരിക്കും ഇത് . ഭൂമിയിലെ സകല ജീവജാലങ്ങളെയും ഇത് ബാധിക്കുമെന്നും പ്രവചനത്തിൽ പറയുന്നു . ലോകാവസാന പ്രവചനത്തെ വിശുദ്ധ ഗ്രന്ഥത്തിൽ സാധൂകരിക്കുന്നുണ്ടെന്നും പ്രവചനക്കാർ അവകാശപ്പെടുന്നു . ഇതിന് ആധാരമായ വചനങ്ങളും ബൈബിളിൽനിന്ന് ഇവർ ഉദ്ധരിക്കുന്നുണ്ട് . യേശുക്രിസ്തുവിന്റെ ജന്മനാടായ ഇസ്രയേൽ പുതിയ ഒരു രാജ്യമായത് 1947ലാണ് . 2017ൽ എഴുപത് വർഷം പൂർത്തിയാവും . അത് ബൈബിളിൽ പറയുന്ന പുതിയ തലമുറയുടെ തുടക്കമാണ് . 2017ൽ ലോകാവസാനം ഉണ്ടാകുമെന്ന് 12 - മത്തെ നൂറ്റാണ്ടിൽ റബ്ബി യൂദാ ബെൻ സാമുവലിൽ വ്യക്തമാക്കിയിട്ടുണ്ടെന്നും പ്രവചനക്കാർ പറയുന്നു . എന്നാൽ ഇത്തരം പ്രവചനങ്ങൾ മുൻപും ഉണ്ടായിട്ടുണ്ടെന്നും പ്രവചനങ്ങളിൽ കാര്യമില്ലെന്നുമാണ് വിമർശകരുടെ വാദം . നേരത്തെ മായൻ കലണ്ടർ അടിസ്ഥാനപ്പെടുത്തി ലോകാവസാനം പ്രവചിച്ചിരുന്നുവെങ്കിലും അതെല്ലാം അസ്ഥാനത്തായിരുന്നു .


കോപ്പ അമേരിക്ക ശതാബ്ദി ടൂർണമെന്റിൽ സെമിയിലെത്തുന്ന ആദ്യ ടീമായി ആതിഥേയരായ അമേരിക്ക . ക്വാർട്ടറിൽ ഇക്വഡോറിനെ ഒന്നിനെതിരെ രണ്ടു ഗോളുകൾക്ക് കീഴടക്കിയാണ് അമേരിക്ക സെമിയുറപ്പിച്ചത് . അമേരിക്കയ്ക്കായി ക്ലിന്റ് ഡെംപ്സിയും ഗ്യാസി സാർഡെസും സ്കോർ ചെയ്തപ്പോൾ മൈക്കൽ അരോയോ ആണ് ഇക്വഡോറിന്റെ ആശ്വാസ ഗോൾ നേടിയത് . ഇരു ടീമിലെയും ഓരോ താരങ്ങൾ ചുവപ്പു കാർഡ് കണ്ട് പുറത്തായ മത്സരത്തിൽ ഭാഗ്യവും അമേരിക്കയ്ക്കൊപ്പം നിന്നു . രണ്ടു ഗോൾ ലിഡിൽ വിജയമുറപ്പിച്ചിരുന്ന അമേരിക്കയെ ഞെട്ടിച്ച് എഴുപത്തിനാലാം മിനുട്ടിൽ മൈക്കൽ അരോയോ ഫ്രീ കിക്കിൽ നിന്ന് ലഭിച്ച പന്തിനെ ബുള്ളറ്റ് ഷോട്ടിലൂടെ വലയിലെത്തിച്ചപ്പോൾ അമേരിക്ക ഞെട്ടി . രണ്ടുമിനിട്ടിനകം സമനില ഗോളിനായി എന്നാർ വലൻസിയ തൊടുത്ത ഹെഡ്ഡർ ക്രോസ് ബാറിൽ തട്ടി മടങ്ങിയത് അവിശ്വസനീയതോടെയാണ് ഇക്വഡോർ ആരാധകർ കണ്ടുനിന്നത് . 51 - ാം മിനിട്ടിൽ കളിക്കളത്തിലുണ്ടായ കശപിശയിൽ പരസ്പരം പോരടിച്ച ഇക്വഡോറിന്റെ അന്റോണിയോ വലൻസിയയും അമേരിക്കയുടെ ജെർമെയ്ൻ ജോൺസും ചുവപ്പു കാർഡ് കണ്ട് പുറത്തായതിനുശേഷം പത്തുപേരുമായാണ് ഇരുടീമുകളും പൊരുതിയത് . എഴുപത്തിയാറാം മി1995ന് ശേഷം ആദ്യമായാണ് അമേരിക്ക സെമിയിലെത്തുന്നത് . അർജന്റീന - വെനസ്വേല ക്വാർട്ടർ പോരാട്ടത്തിലെ വിജയികളായിരിക്കും സെമിയിൽ അമേരിക്കയുടെ എതിരാളികൾ .


മാസങ്ങളുടെ ഇടവേളയ്ക്കുശേഷം ക്രിക്കറ്റ് ഇതിഹാസം സച്ചിൻ ടെൻഡുൽക്കർ വ്യാഴാഴ്ച വീണ്ടും രാജ്യസഭയിലെത്തി . എന്നാൽ സഭാ നടപടികൾ വീക്ഷിക്കുക മാത്രം ചെയ്ത സച്ചിൻ ഒറ്റ ചോദ്യം പോലും ചോദിക്കുകയോ സഭാ നടപടികളിൽ ഇടപെടുകയോ ചെയ്തില്ല . ബോക്സിംഗ് ഇതിഹാസം മേരി കോമും ഇന്നലെ സഭയിൽ എത്തിയിരുന്നു . സച്ചിന്റെയും ബോളിവുഡ് താരം രേഖയുടെയും രാജ്യസഭാംഗത്വത്തെ വിമർശിച്ച് സമാജ്വാദി പാർട്ടി എംപി നരേഷ് അഗർവാൾ കഴിഞ്ഞദിവസം രംഗത്തുവന്നിരുന്നു . നിരന്തരം സഭയിൽ ഹാജരാവാത്ത ഇരുവരും രാജ്യസഭാംഗത്വം രാജിവെയ്ക്കണമെന്ന് നരേഷ് അഗർവാൾ ആവശ്യപ്പെട്ടിരുന്നു . ഇതിന് പിന്നാലെയാണ് സച്ചിൻ സഭയിൽ എത്തിയത് . 2012 ഏപ്രിലിലാണ് സച്ചിനും രേഖയും രാജ്യസഭാംഗങ്ങളായി നോമിനേറ്റ് ചെയ്യപ്പെട്ടത് . അതിനുശേഷം രേഖ സഭ സമ്മേളിച്ച ദിവസങ്ങളുടെ അഞ്ച് ശതമാനം ദിവസങ്ങളിൽ മാത്രമാണ് സഭയിൽ ഹാജരായത് . സച്ചിനാകട്ടെ ഏഴു ശതമാനം ദിവസമാണ് സഭയിലെത്തിയത് . ചോദ്യങ്ങൾ ചോദിക്കുന്നതിൽ സച്ചിന് രേഖയെക്കാൾ കുറച്ചുകൂടി ഭേദപ്പെട്ട റെക്കോർഡുണ്ട് . അഞ്ച് വർഷത്തിനിടെ സച്ചിൻ 22 ചോദ്യങ്ങൾ ചോദിച്ചപ്പോൾ രേഖ ഒന്നു പോലും ചോദിച്ചില്ല .


സ്വപ്നങ്ങളുടെ കൂടാണ് സിനിമ . ഉടലും മനസ്സും സ്വപ്നങ്ങളിൽ നിറയുന്ന കാലമാണ് സിനിമയ്ക്ക് ഏറ്റവും പ്രിയം . സ്വപ്നങ്ങളുടെ ദൃശ്യഭാഷയ്ക്ക് ചേരുന്ന വിധം ഉടലഴക് ഏറ്റവും പ്രസരിക്കുന്ന പ്രായക്കാരെ സിനിമ സദാ തിരയുന്നതും ഇതിനാലാണ് , പ്രത്യേകിച്ചും നായികമാരുടെ കാര്യത്തിൽ . സിനിമയുടെ തിരക്കുകളും ആരാധകരുടെ ബാഹുല്യവും ഗ്ലാമറുമെല്ലാം അറിഞ്ഞാസ്വദിക്കുന്ന കാലം കഴിയുമ്പോൾ പലപ്പോഴും നടിമാർ പിന്തള്ളപ്പെടും . നായിക വേഷങ്ങൾക്ക് പുറത്താവും . ഒരിക്കൽ , തിരശ്ശീലകളെ ത്രസിപ്പിച്ചിരുന്നു എന്ന ഓർമ്മയിലേക്ക് പലരും പിൻവാങ്ങൂം . എങ്കിലും ചിലർ കുറച്ചുകൂടി പിടിച്ചു നിൽക്കും . എങ്കിലും പ്രായം വരുത്തുന്ന മാറ്റങ്ങൾക്കൊപ്പം അവരും മറ്റു വേഷങ്ങളിലേക്ക് പിന്തള്ളപ്പെടാറാണ് പതിവ് . ഇവിടെയിതാ മലയാള സിനിമയെ ത്രസിപ്പിച്ച 18 നായികമാർ . അവരുടെ അന്നത്തെയും ഇന്നത്തെയും ദൃശ്യങ്ങൾ . ശാരദ കെ . പി . എസി ലളിത സുമലത സീമ കാർത്തിക ജലജ സറീന വഹാബ് ലിസി രേവതി സുഹാസിനി ശോഭന പാർവ്വതി ഉർവശി ശ്വേതാ മേനോൻ ദിവ്യ ഉണ്ണി മഞ്ജുവാര്യർ


ലോകത്തിലെ ഏറ്റവും ചിലവ് കുറഞ്ഞ സിനിമ എന്ന വിശേഷണത്തോടെ എത്തുന്ന പോരാട്ടം ടീമ്മിൻറെ മ്യൂസിക്കൽ വീഡിയോ വൈറലാകുന്നു . പ്രണയം വിഷയമാക്കിയ ‘ഹരം’ എന്നു പേരിട്ടിരിക്കുന്ന വീഡിയോ ഗാനമാണ് പ്രണയദിനത്തിൽ പുറത്തിറങ്ങിയിരിക്കുന്നത് . ബിലഹരിയാണ് സംവിധാനം നിർവഹിച്ചിരിക്കുന്നത് . വിഷ്ണു ഉണ്ണിക്കൃഷ്ണനും സിനിമാ താരം മേഘയും കഥാപാത്രങ്ങളായെത്തുന്നു പ്രണയത്തെയും പ്രണയനൈരാശ്യത്തെയും പ്രതിഫലിപ്പിക്കുന്നതാണ് ഇൌ വിഡിയോ ഗാനം . പ്രധാന കഥാപാത്രങ്ങൾ തമ്മിൽ അടുപ്പത്തിലാകുന്നതും പിന്നീട് അകലുന്നതുമൊക്കെ മനോഹരമായി വിഡിയോയിൽ കാണിച്ചിരിക്കുന്നു . മുജീബ് മജീദ് സംഗീത സംവിധാനം നിർവഹിച്ചിരിക്കുന്ന ഗാനത്തിനായി വയലിൻ വായിച്ചിരിക്കുന്നത് തൈക്കൂടം ബ്രിഡ്ജിലെ ഗോവിന്ദ് മേനോൻ ആണ് . വിനീത് വാസുദേവനാണ് വരികളെഴുതി ഗാനം ആലപിച്ചിരിക്കുന്നത് . അപ്പു പ്രഭാകർ ഛായാഗ്രഹണവും ആകാശ് ജോസഫ് വർഗീസ് എഡിറ്റിങ്ങും നിർവ്വഹിച്ചിരിക്കുന്നു . വിഡിയോ നിർമിച്ചിരിക്കുന്നത് സോൾ എന്റെർടെയിൻമെന്റ്സും പ്ലാൻ ബി യും ചേർന്നാണ് .


ഐപിഎൽ പതിനൊന്നാം സീസണിൽ കാര്യവട്ടം ഗ്രീൻഫീൽഡ് സ്റ്റേഡിയം ചെന്നൈ സൂപ്പർ കിംഗ്സിൻറെ ഹോം മത്സരങ്ങൾക്ക് വേദിയാകില്ല . മത്സരങ്ങൾ മുൻ നിശ്ചയിച്ച പ്രകാരം എംഎ ചിദംബരം സ്റ്റേഡിയത്തിൽ തന്നെ നടക്കുമെന്ന് ഉറപ്പായി . കാവേരി വിഷയത്തിൽ ഉയരുന്ന പ്രതിഷേധങ്ങൾ പുതിയതല്ലെന്നും വേദി മാറ്റില്ലെന്നും ബിസിസിഐ വ്യക്തമാക്കിയതായി എൻഡി ടിവി റിപ്പോർട്ടു ചെയ്തു . കാവേരി വിഷയത്തിൽ ചില തമിഴ് സംഘടനകൾ ഉയർത്തിയ പ്രതിഷേധങ്ങളിൽ ചെന്നൈ സൂപ്പർ കിംഗ്സിൻറെ വേദി മാറ്റണമെന്ന ആവശ്യവും ഉണ്ടായിരുന്നു . കേന്ദ്ര സർക്കാർ കാവേരി മാനേജ്മെൻറ് ബോർഡ് രൂപീകരണം നടത്തുന്നത് വൈകിപ്പിക്കുന്നതാണ് സംഘടനകളെ പ്രകോപിപിച്ചത് . ഇതോടെയാണ് ചെന്നൈയ്ക്ക് പകരം വേദിയായി കാര്യവട്ടത്തിൻറെ പേര് പരിഗണിക്കപ്പെട്ടത് . മത്സരങ്ങൾ ഉപേഷിക്കാൻ തയ്യാറല്ലെന്ന് ടീം മാനേജ്മെൻറും വ്യക്തമാക്കിയതായാണ് റിപ്പോർട്ടുകൾ . ഏപ്രിൽ 10ന് കൊൽക്കത്ത നൈറ്റ് റൈഡേഴ്സുമായാണ് എംഎ ചിദംബരം സ്റ്റേഡിയത്തിൽ ചെന്നൈയുടെ ആദ്യ ഹോം മത്സരം . ആകെ ഏഴ് മത്സരങ്ങൾക്കാണ് ചെന്നൈ വേദിയാവുക .


കാലാവസ് ഥാമാറ്റം രാജ്യത്തെ ഉൽപ്പാദനമേഖലയിൽ കനത്ത പ്രത്യാഘാതങ്ങൾക്ക് വഴിവെക്കുന്നുവെന്ന് കണ്ടെത്തലുകൾ . പ്രതിവർഷം പത്ത് ബില്യൺ ഡോളറി ൻ നഷ് ടമാണ് ഇൌ മേഖലയിൽ സംഭവിക്കുന്നത് . അതായത് 6418 കോടിയോളം രൂപയുടെ നഷ് ടം . 2020ഒാടെ ഇതി ൻ്റെ തീവ്രത വർധിക്കും . കാർഷിക ഉൽപ്പാദനത്തിൽ സമീപവർഷങ്ങളിൽ നേരിയ കുറവായിരിക്കുമെങ്കിലും 2100 ആകു മ്പോഴേക്കും ഇത് 1040 ശതമാനമായിരിക്കുമെന്നാണ് കാർഷിക മന്ത്രാലയം പാർലമെൻ്ററി കമ്മിറ്റിക്ക് നൽകിയ റിപ്പോർട്ടിൽ പറയുന്നത് . ഗോതമ്പ് , അരി , എണ്ണക്കുരു , പയറുവർഗങ്ങൾ , പഴം , പച്ചക്കറി എന്നിവയുടെ കൃഷിയിൽ നിന്നുള്ള ആദായം വർഷങ്ങളായി കുറഞ്ഞുവരികയാണ് . ഇതിന് പുറമെ വരുന്ന കാലാവസ് ഥ മാറ്റം കർഷകരെ കൂടുതൽ ദാരിദ്ര്യത്തിലേക്ക് കൊണ്ടുപോകുന്നു . കാർഷികാദായത്തിലെ ഏറ്റക്കുറച്ചിലുകളെ നേരിടാൻ വ്യത്യസ് ത കൃഷി രീതികൾ അനിവാര്യമാമെണന്നുമാണ് റിപ്പോർട്ടിൽ പറയുന്നത് . അരി ഉൾപ്പെടെയുള്ള ധാന്യങ്ങളുടെ ഉൽപ്പാദനത്തിൽ നേരിടുന്ന വെല്ലുവിളി അയൽരാജ്യമായ ചൈനയോട് പോലും താരതമ്യം ചെയ്യാൻ കഴിയില്ല . കാലാവസ് ഥമാറ്റത്തെ തുടർന്ന് ഉൽപ്പാദനത്തിലുണ്ടായികൊണ്ടിരിക്കുന്ന കുറവ് ഇന്ത്യയെ പാൽ , പയറുവർഗങ്ങൾ എന്നിവയുടെ പ്രധാന ഇറക്കുമതി രാജ്യമാക്കി മാറ്റുമെന്നാണ് ആശങ്ക . 2030 ആകു മ്പോഴേക്കും രാജ്യത്ത് ഉൽപ്പാദിപ്പിക്കുന്നതി ലും 65 മില്ല്യൺ ടൺ ഭക്ഷ്യധാന്യങ്ങൾ അധികമായി വേണ്ടിവരുമെന്നാണ് കണക്കുകൾ പറയുന്നത് . ഏറ്റവും സാമ്പത്തിക സർവെ പ്രകാരം കാലാവസ്ഥാ വ്യതിയാനത്തിലൂടെ ഒമ്പത് മുതൽ പത്ത് വരെ ബില്യൺ ഡോളറി ൻ്റെ നഷ് ടമാണ് ഇന്ത്യക്കുണ്ടാകുന്നത് . ഇതിൽ 80 ശതമാനം നഷ് ടവും ഇൻഷൂറൻസില്ലാത്തതാണ് .


പുതിയ പ്രീ പെയ്ഡ് റീചാർജ് പാക്ക് അവതരിപ്പിച്ച് വോഡഫോൺ . ഛോട്ടാ ചാമ്പ്യൻ എന്ന പേരിലാണ് വോഡഫോൺ 38 രൂപയ്ക്ക് പ്രീ പെയ്ഡ് പ്ലാൻ അവതരിപ്പിച്ചിട്ടുള്ളത് . 28 ദിവസത്തെ കാലാവധിയുള്ള ഓഫറിൽ 100 മിനിറ്റ് ലോക്കൽ - എസ്ടിഡി കോളുകളും വാലിഡിറ്റി കാലയളവിനുള്ളിൽ 100 എംബി ഡാറ്റയും ലഭിക്കും . റീട്ടെയിൽ ഔട്ട് ലെറ്റുകൾ , മൈ വോഡഫോൺ ആപ്പ് , മറ്റ് റീചാർജ് വെബ്സൈറ്റുകൾ എന്നിവ വഴി റീചാർജ് ചെയ്യുന്നവർക്കും വോഡഫോണിൻറെ ഛോട്ടാ ചാമ്പ്യൻ ഓഫറിൻറെ ആനുകൂല്യം ലഭിക്കും . ജിയോയെ പുകച്ചുപുറത്തുചാടിക്കും ! എയർടെല്ലിനും വോഡഫോണിനും 499 രൂപ ഓഫർ , 20ജിബി ഡാറ്റയും കോളും ! ജിയോയെയും എയർടെല്ലിനെയും വെട്ടി ഐഡിയഃ 179 രൂപയ്ക്ക് അത്യുഗ്രൻ ഓഫർ , അംബാനിയ്ക്കും പണികിട്ടി മറ്റ് സർക്കിളുകൾക്ക് 100 ജിബി ഡാറ്റ മാത്രമാണ് ലഭിക്കുകയെങ്കിൽ ലഭിമധ്യപ്രദേശ് , ഛത്തീസ്ഗഡ് , ബീഹാർ , ആന്ധ്രപ്രദേശ് , തെലങ്കാന സർക്കിളുകളിലുള്ളവർക്ക് ഛോട്ടാ ചാമ്പ്യൻ പാക്കിൽ 200 ജിബി ഡാറ്റയാണ് ലഭിക്കുക . ഇതോടെ നെറ്റ് വർക്ക് 2ജി സ്പീഡിലേയ്ക്ക് മാറുകയും ചെയ്യും . മറ്റ് സർക്കിളുകളിലുള്ളവർക്ക് 3ജി / 4 ജി സ്പീഡിലായിരിക്കും ഡാറ്റ ലഭിക്കുക . പോസ്റ്റ് പെയ്ഡ് ഉപയോക്താക്കൾക്കായി വോഡഫോൺ നേരത്തെ പ്ലാനുകൾ പുറത്തിറക്കിയിരുന്നു .


ഐപിഎല്ലിൽ കൊൽക്കത്ത നൈറ്റ് റൈഡേഴ്സ് ഫൈനൽ കാണാതെ പുറത്ത് . എലിമിനേറ്റർ റൌണ്ടിൽ സൺറൈസേഴ്സ് ഹൈദരാബാദിനോട് റൺസിന് തോറ്റതോടെയാണ് കൊൽക്കത്ത നൈറ്റ് റൈഡേഴ്സ് പുറത്തായത് . നൈറ്റ് റൈഡേഴ്സിനെ തോൽപ്പിച്ച സൺറൈസേഴ്സ് , രണ്ടാം ക്വാളിഫയറിൽ ഗുജറാത്ത് ലയൺസിനെ നേരിടും . രണ്ടാം ക്വാളിഫയർ മെയ് 27ന് ദില്ലിയിൽ നടക്കും . സൺറൈസേഴ്സ് ഉയർത്തിയ 163 റൺസിന്റെ വിജയലക്ഷ്യം തേടി ബാറ്റു ചെയ്ത കൊൽക്കത്ത നൈറ്റ് റൈഡേഴ്സിന് 20 ഓവറിൽ എട്ടിന് 140 റൺസെടുക്കാനെ സാധിച്ചുള്ളു . മനീഷ് പാണ്ഡെ ( 36 ) , ഗൌതം ഗംഭീർ ( 28 ) , സൂര്യകുമാർ യാദവ് ( 23 ) ഒഴികെയുള്ള ബാറ്റ്സ്മാൻമാർക്ക് കാര്യമായൊന്നും ചെയ്യാനായില്ല . സൺറൈസേഴ്സിനുവേണ്ടി ഭുവനേശ്വർ കുമാർ മൂന്നും മോയിസ് ഹെൻറിക്വസ് രണ്ടും വിക്കറ്റുകൾ വീഴ്ത്തി . നേരത്തെ ടോസ് നഷ്ടപ്പെട്ട് ആദ്യം ബാറ്റു ചെയ്ത സൺറൈസേഴ്സ് ഹൈദരാബാദ് 20 ഓവറിൽ എട്ടു വിക്കറ്റ് നഷ്ടത്തിൽ 162 റൺസെടുക്കുകയായിരുന്നു . 30 പന്തിൽ 44 റൺസെടുത്ത യുവരാജ് സിങാണ് സൺറൈസേഴ്സിന്റെ ടോപ് സ്കോറർ . ഡേവിഡ് വാർണർ 28 റൺസും മോയ്സ് ഹെൻറിക്വസ് 31 റൺസും നേടി . കൊൽക്കത്ത നൈറ്റ് റൈഡേഴ്സിനുവേണ്ടി കുൽദീപ് യാദവ് മൂന്നു വിക്കറ്റും മോണെ മോർക്കൽ , ജെസൺ ഹോൾഡർ എന്നിവർ രണ്ടു വിക്കറ്റ് വീതവും സ്വന്തമാക്കി .


ഇന്ത്യൻ ക്രിക്കറ്റ് താരം രോഹിത് ശർമ്മയ്ക്കും ഭാര്യ ഭാര്യ റിതിക സജ്ദേഹിനും ഡിസംബർ അവസാനം പെൺകുഞ്ഞ് പിറന്നിരുന്നു . ഇതോടെ ഓസ്ട്രേലിയൻ പര്യടനം പൂർത്തിയാകാതെ രോഹിത് നാട്ടിലേക്ക് മടങ്ങി . ഇപ്പോൾ പൊന്നോമനയുടെ പേര് സമൂഹമാധ്യമങ്ങളിലൂടെ പുറത്തുവിട്ടിരിക്കുകയാണ് ഹിറ്റ്മാൻ . സമൈറ എന്നാണ് തങ്ങളുടെ ആദ്യ കുട്ടിക്ക് രോഹിതും റിതികയും നൽകിയിരിക്കുന്ന പേര് . മുംബൈയിൽ റിതികയ്ക്കും സമൈറയ്ക്കുമൊപ്പം ജീവിതം ആഘോഷിക്കുകയാണ് രോഹിതിപ്പോൾ . മകളുടെ ചിത്രത്തിനൊപ്പം പുതുവർഷാശംസകൾ ആരാധകർക്ക് രോഹിത് നേരത്തെ കൈമാറിയിരുന്നു . നാട്ടിലേക്ക് മടങ്ങിയതോടെ സിഡ്നി ടെസ്റ്റ് നഷ്ടമായ രോഹിത് ജനുവരി എട്ടിന് വീണ്ടും ഇന്ത്യൻ ക്യാമ്പിൽ ചേരുമെന്ന് ബിസിസിഐ വ്യക്തമാക്കിയിട്ടുണ്ട് . ജനുവരി 12നാണ് ഏകദിന പരമ്പര ആരംഭിക്കുന്നത് . ഓസ്ട്രേലിയൻ പരമ്പരയിൽ രണ്ട് ടെസ്റ്റുകളിൽ 1,37,5,63 എന്നിങ്ങനെയായിരുന്നു രോഹിതിന് നേടാനായത് .


ശ്രീലങ്കക്കെതിരായ രണ്ടാം ഏകദിനത്തിലാണ് രോഹിത് ശർമ്മ ഏകദിനത്തിൽ തൻറെ മൂന്നാം ഇരട്ട സെഞ്ചുറി നേടിയത് . ഏകദിന ചരിത്രത്തിൽ മൂന്ന് ഇരട്ട സെഞ്ചുറികൾ നേടിയ ഏക താരമെന്ന റെക്കോർഡ് രോഹിത് സ്വന്തമാക്കി . എന്നാൽ ശ്രീലങ്കക്കെതിരായ പരമ്പരയിൽ നിന്ന് രോഹിത് കൂടുതൽ ഓർക്കാൻ ശ്രമിക്കുന്നത് മറ്റൊരു നിമിഷമാണ് . ശ്രീലങ്കക്കെതിരെ ആദ്യ ഏകദിനത്തിന് ടോസിനായി ഗ്രൌണ്ടിലേക്ക് ഇറങ്ങിയ നിമിഷം മറക്കാനാകില്ലെന്ന് നായകൻ രോഹിത് ശർമ്മ ട്വിറ്ററിൽ കുറിച്ചു . ഇനിയുള്ള കാലം ജീവിതത്തിൽ ഓർത്തിരിക്കുന്നത് ധർമ്മശാലയിലെ ആദ്യ ഏകദിനമാണ് . വിലമതിക്കാനാകാത്തതും താരതമ്യങ്ങൾക്കപ്പുറവുമാണ് ആ സുന്ദര നിമിഷം . പ്രതിഭാശാലികൾ അണിനിരന്ന മികച്ച ടീമിനെ നയിക്കാനായതിൽ സന്തോഷമുണ്ടെന്ന് പരമ്പര 2 - 1ന് ഇന്ത്യ നേടിയ ശേഷം നായകൻ ട്വീറ്റ് ചെയ്തു . എന്നാൽ നായകനായി അരങ്ങേറിയ ആദ്യ ഏകദിനത്തിൽ തന്നെ പരാജയമറിഞ്ഞാണ് രോഹിത് ധർമ്മശാലയിൽ നിന്ന മടങ്ങിയത് . ആദ്യം ബാറ്റ് ചെയ്ത ഇന്ത്യ വെറും 112 റൺസിന് പുറത്തായപ്പോൾ ലങ്ക എഴ് വിക്കറ്റിന് വിജയിച്ചു . എന്നാൽ തുടർന്നുള്ള രണ്ട് ഏകദിനങ്ങളിലും ശക്തമായി തിരിച്ചെത്തിയാണ് രോഹിതും സംഘവും പരമ്പര സ്വന്തമാക്കിയത് . രണ്ടാം മത്സരത്തിൽ ഇരട്ട സെഞ്ചറിയുമായി രോഹിത് തകർത്താടിയപ്പോൾ ഇന്ത്യ 141 റൺസിന് വിജയിച്ചു . മൂന്നാം അങ്കത്തിൽ ശ്രീലങ്കയുർത്തിയ 216 റൺസ് വിജയലക്ഷ്യം ഇന്ത്യ 31.2 ഓവറിൽ രണ്ട് വിക്കറ്റ് മാത്രം നഷ്ടപ്പെടുത്തി മറികടന്നു .


വാട്ട്സ്ആപ്പിൽ അടുത്തതായി വരുന്ന ഫീച്ചർ ചില സ്വഭാവക്കാർക്ക് പണിയാകുമെന്ന് റിപ്പോർട്ട് . പുതിയ അപ്ഡേഷൻ ആദ്യം എത്തുക ഐഒഎസ് ഡിവൈസുകളിലാണ് . വാട്ട്സ്ആപ്പ് വാർത്തകൾ ആദ്യം പുറത്തുവിടുന്ന ഡബ്യൂഎ ബീറ്റ ഇൻഫോ റിപ്പോർട്ട് പ്രകാരം ആദ്യഘട്ടത്തിൽ ഐഒഎസ് പ്ലാറ്റ്ഫോമിലാണ് ഈ ഫീച്ചർ പരീക്ഷിച്ചത് . ഇത് മൂലം വീഡിയോകൾ അനാവശ്യമായി ഡൌൺലോഡ് ചെയ്ത് എംബി നഷ്ടപ്പെടുത്തേണ്ട എന്നത് തന്നെയാണ് ഗുണം . ഒപ്പം സമയ ലാഭവും ലഭിക്കും . ഐഒഎസ് വാട്ട്സ്ആപ്പ് ഉപയോക്താക്കൾക്ക് 2.18.102.5 അപ്ഡേഷൻ മുതൽ ഈ ഫീച്ചർ ലഭിച്ചേക്കും . ഐഒഎസ് ഉപയോക്താക്കൾക്ക് വീഡിയോ ഒഴികെയുള്ള ചാറ്റുകൾ ഇപ്പോൾ പ്രിവ്യൂവിൽ കാണാൻ സാധിക്കും . എന്നാൽ വാട്സാപ്പിൽ അശ്ലീല സന്ദേശങ്ങൾ അയയ്ക്കുകയും സ്വീകരിക്കുകയും ചെയ്യുന്നവർക്ക് പുതിയ അപ്ഡേഷൻ പണിയാകാൻ സാധ്യതയുണ്ട് . പൊതുവേദികളിൽ നിങ്ങൾ അപമാനിതരാകാനുള്ള സാധ്യതയാണ് പുതിയ വാട്ട്സ്ആപ്പ് അപ്ഡേഷൻ ഒരുക്കിയിരിക്കുന്നത് . ഫോൺ ലോക്കായി ഇരുന്നാലും വരുന്ന വിഡിയോകൾ കാണുന്ന വിധമാണ് വാട്സാപിന്റെ അപ്ഡേഷൻ . സുഹൃത്തുക്കൾ തമ്മിലും മറ്റും അശ്ലീല വിഡിയോകൾ അയയ്ക്കുന്നവർക്ക് വലിയ പൊല്ലാപ്പായി മാറും ഈ അപ്ഡേഷൻ . ഇത്തരം പുഷ് നോട്ടിഫിക്കേഷനുകൾ പാരയാകുമെന്ന് കരുതുന്നവർക്ക് രക്ഷപ്പെടാനും മാർഗ്ഗമുണ്ട് . നോട്ടിഫിക്കേഷൻ സെറ്റിങ്സിൽ പോയി മാറ്റങ്ങൾ വരുത്തിയാലാണ് അത് സാധ്യമാവുക . ലഭിക്കുന്ന സന്ദേശങ്ങളുടെ പ്രിവ്യു കാണേണ്ടതില്ലെന്ന് നോട്ടിഫിക്കേഷൻ സെറ്റിംങ്സിൽ വ്യക്തമാക്കിയാൽ പൊല്ലാപ്പിൽ നിന്നും രക്ഷപ്പെടാം .


ഗൂഗിൾ നേരിട്ട് മേൽനോട്ടം വഹിക്കുന്ന നെക്സസ് ഡിവൈസുകൾക്കായി മറ്റു കമ്പനികളെ തന്നെ ആശ്രയിക്കും . കലിഫോർണിയയിൽ നടന്ന കോഡ് കോൺഫറൻസിലായിരുന്നു ഈ പ്രസ്താവന . നെക്സസ് ഫോണുകൾ കൂടുതൽ മികച്ചതാക്കാനാണ് ശ്രമം . ഇതിനായി വിവിധ അഭിപ്രായങ്ങളും നിരീക്ഷണങ്ങളും സ്വീകരിക്കാനും നീക്കമുണ്ട് . ഹാർഡ്വെയർ പങ്കാളികളുമായുള്ള കൂട്ട് തുടരുമെന്നും അദ്ദേഹം പറഞ്ഞു . ആൻഡ്രോയ്ഡ് പരിചയപ്പെടുത്തിയത് ഗൂഗിൾ ആയതിനാൽ വിപണിയിൽ ഇറക്കുന്ന സ്വന്തം സ്മാർട്ട്ഫോൺ ഇന്നുള്ളവയെക്കാൾ കൂടുതൽ പരിപൂർണ്ണത ഉണ്ടാകുമെന്നായിരുന്നു ഇതുവരെ ടെക് ലോകത്തിന്റെ പ്രതീക്ഷ . ആൻഡ്രോയ്ഡ് എന്നത് വളരെ സുതാര്യമായ ഒരു ടെക്നോളജിയാണ് . അതുകൊണ്ടു തന്നെയാണ് പ്രാദേശിക കമ്പനികൾ പോലും അത് ഏറ്റെടുത്തതും വിജയിപ്പിച്ചതും . ആൻഡ്രോയ്ഡ് ഇന്ന് ലോകത്തിലെ തന്നെ ഏറ്റവും വലിയ സിസ്റ്റം ആയി മാറിയത് അതിനാലാണെന്നും സുന്ദർ പിച്ചൈ പറഞ്ഞു . ആഗോളതലത്തിൽ നോക്കുമ്പോൾ ഇത് കിടമൽസരങ്ങൾ നിലനിൽക്കുന്ന ഒരു വിപണിയാണ് . എന്ന് മാത്രമല്ല , സാധ്യതകളും നിരവധിയാണ് . ആമസോൺ പോലെയുള്ള ഇ–കൊമേഴ്സ് വെബ്സൈറ്റുകളും ഇപ്പോൾ ആൻഡ്രോയ്ഡിനെ ഏറ്റെടുത്തു കഴിഞ്ഞു .


നടനും മിമിക്രി താരവുമായ കലാഭവൻ അബി വിടവാങ്ങിയിട്ട് ഇന്ന് ഒരാണ്ട് തികയുന്നു . കഴിഞ്ഞ വർഷം നവംബർ 30 ാം തിയതിയായിരുന്നു 54ാം വയസിൽ അബി അപ്രതീക്ഷിതമായി വിടവാങ്ങിയത് . കൊച്ചിയിലെ സ്വകാര്യ ആശുപത്രിയിലായിൽ ചികിസ്തയിലിരിക്കെയാണ് അബി യാത്രയായത് . ഒരാണ്ട് പിന്നിടുമ്പോഴും അബിയുടെ ഓർമ്മകൾക്കും ആ കലാകാരൻ അവശേഷിപ്പിച്ച ശൂന്യതയ്ക്കും ആഴം വർദ്ദിക്കുകയാണ് . മലയാളത്തിൽ മിമിക്രി കസെറ്റുകൾക്ക് സ്വീകാര്യത നൽകിയ നടനായിരുന്നു അബി . അമ്പതിലേറെ സിനിമകളിലും വേഷമിട്ടിരുന്നു ഹബീബ് അഹമ്മദ് എന്ന കലാഭവൻ അബി . മിമിക്രിക്കാരനായിട്ടായിരുന്നു കലാജീവിതത്തിൻറെ തുടക്കം . മൃഗങ്ങളുടെയും താരങ്ങളുടെയും ശബ്ദം അനുകരിച്ചായിരുന്നു മിമിക്രി ആരംഭിച്ചത് . മുംബൈയിൽ സാനിട്ടറി ഇൻസ്പെക്ടർ കോഴ്സ് പഠിക്കുമ്പോഴും മിമിക്രിയിൽ സജീവമായിരുന്നു . ക ലാ ഭ വ നി ലൂ ടെ മി മി ക്രി രം ഗ ത്തെ ത്തി യ അ ബി ത ന താ യ മി ക വു ക ളി ലൂ ടെ മി മി ക്രി രം ഗ ത്തെ അ ഗ്ര ഗ ണ്യ നാ യി മാ റു ക യാ യി രു ന്നു . ആ മി നാ താ ത്ത യാ യും അ മി താ ഭ് ബ ച്ച നാ യും സ്റ്റേ ജി ലെ ത്തി പ്രേ ക്ഷ ക രെ കു ടു കു ടാ ചി രി പ്പി ക്കു ക യും അ ദ്ഭു ത പ്പെ ടു ത്തു ക യും ചെ യ്തു . മി മി ക്രി യി ൽ നി റ ഞ്ഞു നി ന്ന പ ല ക ലാ കാ രന്മാരും സി നി മ യി ൽ മു ൻ നി ര നാ യ ക ൻ മാ രാ യ പ്പോ ൾ അ ബി പ ല പ്പോ ഴും ശ്ര ദ്ധി ക്ക പ്പെ ട്ടി ല്ല . ഒ രി ട വേ ള യ്ക്കു ശേ ഷം ഹാ പ്പി വെ ഡ്ഡിം ഗ് എ ന്ന ചി ത്ര ത്തി ലൂ ടെ അ ബി മ ട ങ്ങി യെ ത്തി യി രു ന്നെങ്കിലും രോഗം പിടിപെട്ടതോടെ വിധി വില്ലനായെത്തി .


പ്രത്യേക ഉത്സവകാല ഓഫറുകളുമായി സ്പൈസ് ജെറ്റ് . തിരഞ്ഞെടുക്കപ്പെട്ട ആഭ്യന്തര സർവ്വീസുകളിൽ 888 രൂപയ്ക്ക് യാത്ര ചെയ്യാമെന്നതാണ് ഓഫറിന്റെ മേന്മ . ഒക്ടോബർ ഏഴിന് അർദ്ധരാത്രി വരെ ടിക്കറ്റ് ബുക്ക് ചെയ്യുന്നവർക്കാണ് ഉത്സവകാല ഓഫർ ലഭിക്കുക . നാല് ദിവസം നീണ്ടുനിൽക്കുന്ന ടിക്കറ്റ് ബുക്കിംഗ് ഇതിനകം തന്നെ ആരംഭിച്ചുകഴിഞ്ഞു . നവംബർ എട്ടുമുതൽ 2017 ഏപ്രിൽ 13 വരെയുള്ള യാത്രകൾക്കാണ് സ്പൈസ് ജെറ്റിന്റെ ഓഫർ ലഭിക്കുക . ബെംഗളൂരുവിൽ നിന്ന് കൊച്ചിയിലേക്കുള്ള ഓഫറാണ് മലയാളികൾക്ക് ഏറെ പ്രതീക്ഷ നൽകുന്നത് . ഇതിന് പുറമേ ദില്ലി - ഡെറാഡൂൺ , ചെന്നെ - ബെംഗളൂരു , എന്നീ റൂട്ടുകളിലും ഓഫർ ലഭിക്കും . നവംബർ മുതൽ ഏപ്രിൽ വരെയുള്ള വലിയ കാലത്തേക്ക് കുറഞ്ഞ നിരക്കിൽ യാത്രക്ക് അവസരമൊരുക്കുന്നത് കൂടുതൽ ആളുകൾക്ക് ഉപയോഗപ്പെടും . എന്നാൽ എത്ര സീറ്റുകൾ ഓഫറിന് കീഴിലുണ്ടെന്ന് സ്പൈസ്ജെറ്റ് വ്യക്തമാക്കിയിട്ടില്ല . ആഭ്യന്തര വിമാന സർവ്വീസുകൾ ഉപയോഗപ്പെടുത്തുന്ന യാത്രികരുടെ എണ്ണം വർധിച്ചതോടെയാണ് ഓഫറുകളുമായി വിമാന കമ്പനികൾ മൽസരിക്കാൻ തുടങ്ങിയത് .


ഒട്ടേറെ മുൻനിര നായകന്മാർ സിനിമയിൽ ഒന്നിച്ചെത്തുന്നത് നാം ഇടയ്ക്കിടെ കാണാറുണ്ട് . എന്നാൽ ഒരു കൂട്ടം സംവിധായകന്മാർ സിനിമയിൽ അഭിനയിച്ചാൽ എങ്ങനെയിരിക്കും . മലയാളം ഉൾപ്പെടെ ഇന്ത്യയിലെ വിവിധ ഭാഷകളിൽ സംവിധായകർ അഭിനയിക്കാറുണ്ടെങ്കിലും ഇത്രയും അധികം സംവിധായകന്മാർ ഒരുമിച്ച് അഭിനയിക്കുന്നത് ആദ്യമായിരിക്കും . സിനിമ സംവിധായകന്റെ കലയാണെന്നും അല്ലെന്നുമുള്ള വാദം നിലനിൽക്കുമ്പോഴാണ് ക്യാമറയുടെ പിന്നിലും മുന്നിലുമായി സംവിധായകന്മാർ അണിനിരക്കുന്നത് . സിനിമയുടെ ചിത്രീകരണം ഡിസംബറിൽ തിരുവനന്തപുരത്ത് ആരംഭിക്കും . അഭിനയത്തിൽ മികവ് തെളിയിച്ച ഒട്ടേറെ സംവിധായകർ നമുക്കുണ്ട് . ഇരുപതോളം സീനിയർ സംവിധായകരും അവരോടൊപ്പം പുതുമുഖ സംവിധായകരും സംവിധായികമാരും സഹസംവിധായകരും അഭിനേതാക്കളായി എത്തുകയാണ് . ഇതിലെ നായകനും നായികയുമെല്ലാം സംവിധായകർ തന്നെയാണ് എന്നതാണ് പ്രത്യേക . ലോക സിനിമാ ചരിത്രത്തിൽ ഇത്തരമൊരു സംരംഭം ഇത് ആദ്യമായിരിക്കും . ഈ സിനിമയുടെ സംവിധായകൻ ജി എസ് വിജയനാണ് . ഇതിന്റെ കഥ , തിരക്കഥ , സംഭാഷണം ഒരുക്കുന്നത് എസ് എൽ പൂരം ജയസൂര്യയാണ് .


ക്യാൻസറും ഹൃദ്രോഗവും ഇന്ന് അത്ര അപരിചതമായ അസുഖങ്ങളല്ല . നേരത്തെ വിവിധ രോഗങ്ങൾക്ക് ഒരുമിച്ചായിരുന്നു ആരോഗ്യ ഇൻഷുറൻസ് സ്കീമുകൾ ഉണ്ടായിരുന്നതെങ്കിൽ ഇപ്പോൾ ക്യാൻസറിനും ഹൃദ്രോഗത്തിനും മാത്രമായി ഇൻഷുറൻസ് സ്കീമുകളുണ്ട് . രോഗ നിർണ്ണയം നടത്തിയാൽ ഉടൻ തന്നെ ഇൻഷ്വർ ചെയ്ത മുഴുവൻ തുകയും ലഭിക്കുമെന്നതാണ് ഇതിന്റെ പ്രത്യേകത . പൊതുവെ അഞ്ച് വർഷം മുതൽ 40 വർഷം വരെ കാലാവധിയുള്ള പോളിസികളുണ്ട് . പരമാവധി 75 ലക്ഷം രൂപ വരെ ലഭിക്കാവുന്ന പോളിസികൾ ഇപ്പോൾ നിലവിലുണ്ട് . 20 മുതൽ 65 വയസ് വരെ പ്രായമുള്ളവർക്ക് പോളിസി എടുക്കാം . 100 രൂപ പ്രതിമാസ പ്രീമിയത്തിൽ 20 ലക്ഷം വരെ ക്യാൻസർ ചികിത്സയും ഏഴ് ലക്ഷം വരെ ഹൃദ്രോഗ ചികിത്സയും ചെയ്യാവുന്ന പോളിസികളുണ്ട് . മറ്റ് ഇൻഷുറൻസ് പോളിസികൾ പോലെ തന്നെ ഈ വിഭാഗത്തിലും പോളിസി ഉടമയുടെ പ്രായത്തിന് അനുസരിച്ച് പ്രീമിയത്തിൽ വ്യത്യാസം വരും . രോഗം നിർണ്ണയിക്കുമ്പോൾ ഗുരുതരമല്ലാത്ത അവസ്ഥയിലാണെങ്കിൽ ആകെ ഇൻഷ്വർ ചെയ്ത തുകയുടെ 25 ശതമാനമായിരിക്കും ആദ്യം ലഭിക്കുക . പിന്നെയും രോഗം ബാധിക്കുകയാണെങ്കിൽ ബാക്കി 75 ശതമാനം തുകയും ലഭിക്കും . ഏത് ആശുപത്രികളിൽ നിന്നും ഇത് ഉപയോഗിച്ച് ചികിത്സ തേടാനും കഴിയുമെന്നതാണ് പ്രത്യേകത . രോഗം നിർണ്ണയിച്ചു കഴിഞ്ഞാൽ ബാക്കി പ്രീമിയം തുക അടയ്ക്കേണ്ടതില്ല . പോളിസി ക്ലൈയിം ചെയ്യാതിരുന്നാൽ ഇൻഷുറൻസ് തുക കൂടിക്കൊണ്ടിരിക്കും . സിയും സ്വകാര്യ കമ്പനിയായ ഐ . സി . ഐ . സി . ഐയും ഇപ്പോൾ ക്യാൻസർ - ഹൃദ്രോഗ ഇൻഷുറൻസ് സ്കീമുകൾ അവതരിപ്പിക്കുന്നുണ്ട്


ഇടപാടുകൾ മുഴുവൻ ഓൺലൈനിലേക്ക് മാറിയതോടെ ഹൈ ടെക് തട്ടിപ്പ് സംഘങ്ങളും സജീവമാകുന്നു . ജാർഖണ്ഡ് കേന്ദ്രീകരിച്ചുള്ള പ്രഫഷണൽ തട്ടിപ്പ് സംഘമാണ് പിന്നിലെന്ന സൂചന പൊലീസിന് കിട്ടിയിട്ടുണ്ട് . ഇടപാടുകൾക്കായി ബാങ്കുകൾ നൽകുന്ന ഒറ്റത്തവണ പാസ്വേഡുകൾ മറ്റാർക്കും കൈമാറരുതെന്നാണ് പോലീസ് പൊതുജനങ്ങളോട് ആഭ്യർത്ഥിക്കുന്നത് . ഓൺലൈനിലെ തട്ടിപ്പുകൾ പലവിധമാണ് . ആധാർ ബാങ്ക് അക്കൌണ്ടുകളുമായി ബന്ധിപ്പിക്കണമെന്ന കേന്ദ്ര നിർദ്ദേശമടക്കം തട്ടിപ്പുകാർ ദുരുപയോഗം ചെയ്യുന്നുണ്ട് . ബാങ്കുകളെ സഹായിക്കുന്ന ഔട്ട്സോഴ്സ് കമ്പനി പ്രതിനിധി എന്നൊക്കെ പറഞ്ഞ് അതിവിദഗ്ധമായാണ് വൺ ടൈം പാസ്വേഡ് അടക്കമുള്ള രഹസ്യവിവരങ്ങൾ കൈക്കലാക്കുന്നത് . മൊബൈലിൽ പണം പിൻവലിക്കപ്പെട്ടെന്ന സന്ദേശം വരുമ്പോഴാണ് കബളിപ്പിക്കപ്പെട്ടെന്ന് പലരും മനസിലാക്കുന്നത് . ജാർഖണ്ഡ് കേന്ദ്രീകരിച്ചുള്ള ഒരു വൻ സംഘമാണ് ഇത്തരം തട്ടിപ്പിന് പിന്നിലെന്ന വിവരം പൊലീസിന് കിട്ടിയിട്ടുണ്ട് . കേരള പൊലീസ് ജാർഖണ്ഡ് പൊലീസിന് വിവരങ്ങൾ കൈമാറിയിട്ടുണ്ട് . പലബാങ്കുകളുടേയും ക്രെഡിറ്റ് - ഡെബിറ്റ് കാർഡുകൾ കൈകാര്യം ചെയ്യുന്നത് പുറത്തുനിന്നുള്ള കമ്പനികളാണ് . ഇത്തരം കമ്പനികളും പൊലീസ് നിരീക്ഷണത്തിലാണ് . പരാതികളിൽ 60 ദിവസത്തിനുള്ളിൽ മറുപടി പറയാമെന്നാണ് ബാങ്കുകൾ നൽകുന്ന മറുപടി . ഓൺലൈൻ തട്ടിപ്പ് തടയിടാൻ കേരള പൊലീസ് , സ്റ്റോപ്പ് ബാങ്കിങ് ഫ്രോഡ് ഗ്രൂപ്പ് എന്ന പേരിൽ അടുത്തിടെ പുതിയൊരു വാട്ട്സ് ആപ്പ് ഗ്രൂപ്പ് രൂപീകരിച്ചിട്ടുണ്ട് . പൊലീസ് ഉദ്യോഗസ്ഥരും ബാങ്ക് പ്രതിനിധികളുമെല്ലാം ഈ ഗ്രൂപ്പിൽ അംഗങ്ങളാണ് . പരാതി കിട്ടിയാൽ ഉടൻ അക്കൌണ്ട് ബ്ലോക്ക് ചെയ്യുന്നതടക്കമുള്ള നടപടികൾ ഇതുവഴി വേഗത്തിലാക്കും . ഇത്തരം സംവിധാനങ്ങളൊക്കെയുണ്ടെങ്കിലും തട്ടിപ്പുകൾക്ക് തടയിടാനാകുന്നില്ലെന്നതിൽ ജനം ആശങ്കയിലുമാണ് .


പൃഥ്വിരാജിനെ വിലക്കിയതിനാൽ നടക്കാതെ പോയ സിനിമയെ കുറിച്ച് വെളിപ്പെടുത്തലുമായി സംവിധായകൻ പ്രിയനന്ദനൻ . ഫേസ്ബുക്കിലൂടെയാണ് പ്രിയനന്ദനൻ ഇക്കാര്യം പറഞ്ഞത് . അത് മന്ദാരപ്പൂവല്ല , നടിക്കെതിരെയുള്ള ആക്രമണവും കച്ചവട സിനിമാക്കാരുടെ തമ്മിൽ തല്ലും അമ്മയുടെ പുറത്താക്കലും കാണുമ്പോ ഓർമിപ്പിക്കുന്ന ചിലത് എഴുതണം എന്ന് തോന്നുന്നു . നെയ്ത്തുകാരൻ കഴിഞ്ഞ് രണ്ടാമത്തെ സിനിമ ആലോചിച്ചത് , എം ടിയുടെ ഒരു കഥയും അതിലെ ജീവിച്ചിരിക്കുന്ന കഥാപാത്രവും തമ്മിലുള്ള സംഘർഷങ്ങളെ അടിസ്ഥാനപ്പെടുത്തിയുള്ളതായിരുന്നു . - അത് മന്ദാരപ്പൂവല്ല . പൃഥ്വിരാജ് നായകനും , കാവ്യാ മാധവൻ നായികയും . ചിത്രീകരണം തുടങ്ങി അഞ്ച് ദിവസത്തിന് ശേഷം മുടങ്ങി പോയതാണ് ആ സിനിമ . മലയാള സിനിമയിലെ ഒരു പാട് നല്ല നടീനടന്മാരുടെയും സാന്നിദ്ധ്യവും ആ സിനിമയ്ക്ക് അത്യാവശ്യമായിരുന്നു . കാരണം പരമ്പരാഗത സിനിമാ രീതികളിൽ നിന്നും വ്യത്യസ്ഥമായി , ഫിക്ഷന്റേയും ഡോക്യുമെന്ററിയുടേയും സാധ്യതകൾ ഒരുമിച്ച് ചേർത്തായിരുന്നു അത് മന്ദാരപ്പൂവല്ല രൂപകൽപന ചെയ്തത് . ഈ രീതി ജനങ്ങളിലേക്കെത്തണമെങ്കിൽ ജനമനസ്സിൽ സ്ഥാനമുള്ള നല്ല അഭിനേതാക്കൾ ആവശ്യമായിരുന്നു . ഇക്കാലത്താണ് പൃഥ്വിരാജിന് എതിരെ നടീനടൻമാരുടെ സംഘടന വിലക്കേർപ്പെടുത്തുന്നത് . അത് മന്ദാരപ്പൂവല്ല എന്ന ചിത്രത്തിൽ അഭിനയിക്കാമെന്നേറ്റിരുന്ന പ്രഗത്ഭരായ നടിനടന്മാരും അതുവരെ സിനിമയുമായി സഹകരിച്ചിരുന്ന സാഹിത്യ സാംസ്കാരിക പ്രവർത്തകരും എന്തുകൊണ്ടാണ് പൊടുന്നനെ ഈ സിനിമയുമായി സഹകരിക്കേണ്ടതില്ല എന്ന നിലപാടിലേക്ക് ഒന്നൊഴിയാതെ എത്തിയത് എന്ന് പെട്ടന്ന് മനസ്സിലാക്കാനായില്ല . അഭിനയം ജീവനോപാധിയായി സ്വീകരിച്ച നടീനടന്മാർ താരമൂല്യത്തിന്റെ കച്ചവട യുക്തികൾക്ക് വഴങ്ങുന്നത് അവരുടെ ജീവിതം മുന്നോട്ട് കൊണ്ട് പോവാനായിരിക്കണം . പൃഥ്വിരാജിനൊപ്പം വ്യവസായ സിനിമയിലേ നടീനടന്മാർ അഭിനയിച്ചാൽ പിന്നീടവർ മലയാള സിനിമയിൽ ഉണ്ടാകില്ല എന്ന അലിഖിത തിട്ടൂരത്തെ ഭയപ്പെട്ട് തന്നെയായിരിക്കും . എന്നാൽ സാമൂഹ്യ പരിഷ്കരണത്തിന് മുന്നിട്ടിറങ്ങിയ ബുദ്ധിജീവികളും , ബുദ്ധിജീവികളായ നടീനടന്മാരും എന്തുകൊണ്ടായിരിക്കാം പിന്മാറിയത് എന്ന് സമയമെടുത്ത് മനസ്സിലാക്കുന്നതോടൊപ്പം മനസ്സിലാക്കിയ മറ്റൊന്ന് , ഇത് കലയേയും കച്ചവടത്തേയും വേർതിരിക്കുന്ന കരിങ്കൽ മതിലാണ് എന്നു തന്നെയാണ് . മൂലധന യുക്തികളും അല്പം കൂടി സുരക്ഷിതത്വം വേണം എന്ന മദ്ധ്യവർഗ ബോധവും ഈ കരിങ്കൽ മതിലിലെ ഓരോ കല്ലുകളാണെന്ന സമകാലിക ചരിത്രത്തിന് നടി ആക്രമിക്കപ്പെട്ടതിനേക്കാളും നടൻ അറസ്റ്റ് ചെയ്യപ്പെട്ടതിനേക്കാളും ഒരുപാട് പഴക്കമുണ്ട് . അന്നും സിനിമാ വ്യവസായത്തെ നയിച്ചത് ഇവരൊക്കെത്തന്നെ .


തെന്നിന്ത്യൻ സുന്ദരി കാജൽ അഗർവാളും , ബോളിവുഡ് നടൻ രൺദീപ് ഹൂഡയും തമ്മിലുള്ള ലിപ്പ്ലോക്ക് ചർച്ചയാകുന്നു . കാജലിൻറെ മൂന്നാമത്തെ ബോളിവുഡ് ചിത്രം ദോ ലഫ്സോൻ കി കഹാനിയിലാണ് രൺദീപും കാജലും തമ്മിലുള്ള ഇഴുകി ചേർന്ന രംഗങ്ങളുള്ളത് . എന്നാൽ ഇത്തരം ഒരു ചുംബന രംഗം സംവിധായകൻ കാജലിനോട് മുൻകൂട്ടി പറഞ്ഞിരുന്നില്ലെന്നാണ് അണിയറ വർത്തമാനം . എന്നാൽ പറഞ്ഞപ്പോൾ സിനിമയിൽ നിന്നും ഇത് ഒഴിവാക്കണമെന്ന് കാജൽ സംവിധായകനോട് ആവശ്യപ്പെട്ടു . ചുംബനം ഒഴിവാക്കി ഈ രംഗം രംഗം എടുക്കാം എന്ന് കാജൽ പറഞ്ഞു . എന്നാൽ ചുംബനത്തിന് മുൻപുള്ള പ്രണയ രംഗം മനോഹരമാക്കിയെന്നും ഈ സിനിമയിൽ തന്നെ ഏറ്റവും ശ്രദ്ധനേടുന്നതും ഈ പ്രണയരംഗമായിരിക്കുമെന്ന് സംവിധായകൻ കാജലിനോട് പറഞ്ഞു . അതുകൊണ്ടു തന്നെ ഇനി ഈ ലിപ്ലോക്ക് രംഗം ഒഴിവാക്കിയാൽ പടത്തിന് തന്നെ മോശമാകുമെന്ന് സംവിധായകൻ കാജലിനെ ധരിപ്പിച്ചു . ഒടുക്കം തിരക്കഥയോട് നീതിപാലിക്കാൻ കാജൽ ചുംബനത്തിന് സമ്മതിക്കുകയായിരുന്നുവെന്നാണ് അണിയറ വർത്തമാനം . ചിത്രത്തിൽ അന്ധയായി ആണ് കാജൽ അഭിനയിക്കുന്നത് .


സംസ്ഥാനത്ത് കോഴിയിറച്ചിയുടെ വില കുതിച്ചുയരുന്നു . ജിഎസ്ടിയിൽ നികുതി ഒഴിവാക്കിയെങ്കിലും ഒരു കിലോ ഇറച്ചിക്ക് നാലുദിവസം കൊണ്ട് 30 രൂപയോളം കൂടി . സംസ്ഥാനത്ത് കോഴി ഉത്പാദനം കുറഞ്ഞ സാഹചര്യം ഇതര സംസ്ഥാന ലോബി മുതലെടുക്കുകയാണെന്ന് മൊത്തക്കച്ചവടക്കാർ ആരോപിക്കുന്നു . ജൂൺ 30 വരെ 180 രൂപയുണ്ടായിരുന്ന ഒരു കിലോ കോഴിയിറച്ചിയുടെ വില നിലവിൽ 210 രൂപയ്ക്ക് മുകളിലാണ് . ഇറച്ചി കോഴിയ്ക്ക് വില കിലോയ്ക്ക് 150 രൂപയിലേറെ . കേരളത്തിലേക്ക് കോഴി എത്തിക്കുന്ന തമിഴ്നാട്ടിൽ കിലോയ്ക്ക് വില 116 രൂപയായതാണ് വില കൂടാൻ കാരണമായി പറയുന്നത് . ജിഎസ്ടി ആശങ്ക നിമിത്തം കേരളത്തിലെ കോഴി കർഷകർ ഉത്പാദനം താത്കാലികമായി നിർത്തിവച്ചതും തിരിച്ചടിയായി . എന്നാൽ ഈ സാഹചര്യം നിമിത്തം മുതലെടുത്ത് ഇതര സംസ്ഥാന ലോബി മനപൂർവ്വം വില ഉയർത്തുകയാണെന്ന ആരോപണവും ഉയരുന്നുണ്ട് . ചരക്ക് സേവന നികുതി നിലവിൽ വന്ന ജൂലൈ ഒന്ന് വരെ സംസ്ഥാനത്ത് കോഴിയിറച്ചിക്കുണ്ടായിരുന്ന നികുതി 14.5 ശതമാനം . ജിഎസ്ടിയിൽ കോഴിയിറച്ചിക്ക് നികുതി ഒഴിവാക്കിയതോടെ കിലോയ്ക്ക് 15 രൂപ വച്ചെങ്കിലും വില കുറയേണ്ടതായിരുന്നു . എന്നാൽ നാല് ദിവസത്തിനുള്ളിൽ ഒരു കിലോ കോഴിയിറച്ചിക്ക് കൂടിയത് 30 രൂപ . വില പിടിച്ച് നിർത്താൻ സർക്കാർ സംവിധാനങ്ങൾ ക്രിയാത്മകമായി ഇടപെട്ടില്ലെങ്കിൽ ഹോട്ടൽ ഭക്ഷണത്തിനടക്കം വില കൂടുന്ന സാഹചര്യം ഉണ്ടായേക്കും .


പോലീസ് വിവരങ്ങൾക്കും അടിയന്തര സഹായത്തിനുമായി ഇനി മൊബൈൽ ഫോണിലും സംവിധാനം . ഇതിനായി കേരള പോലീസ് രൂപം നൽകിയ മൊബൈൽ ആപ്ലിക്കേഷനുകൾ പരീക്ഷണാടിസ്ഥാനത്തിൽ നിലവിൽ വന്നു . മൊബൈൽ ആപ്ലിക്കേഷൻനുകൾ ഗൂഗിൾ പ്ലേസ്റ്റോർ / ആപ്പ് സ്റ്റോറിൽ നിന്നും ഡൌലോഡ് ചെയ്യാം . പോലീസ് സംബന്ധിയായ പൊതുവിവരങ്ങൾ ഉൾക്കൊള്ളുന്ന മൊബൈൽ ആപ്പാണ് രക്ഷ . ആൻഡ്രോയിഡ് / ഐ . ഒ . എസ് . പ്ലാറ്റ്ഫോമുകളിൽ പ്രവർത്തിക്കുന്ന ഈ മൊബൈൽ ആപ്പ് പോലീസ് ഇൻഫർമേഷൻ സെന്ററിന്റെ മേൽനോട്ടത്തിൽ കേരള സ്റ്റാർട്ട് അപ് മിഷൻവഴിയാണ് രൂപകല്പന ചെയ്തിരിക്കുന്നത് . പോലീസ് സേവനങ്ങൾ ജനങ്ങളിലേക്ക് കൂടുതൽ സുതാര്യതയോടെ എത്തിക്കുന്നതിന് കഴിയുംവിധമാണ് രക്ഷ തയ്യാറാക്കിയിരിക്കുന്നത് . ഗൂഗിൾ പ്ലേസ്റ്റോറിൽ നി് നേരിട്ടോ / / play . google . com / store / apps / details… എന്ന ലിങ്കിൽ നിന്നോ രക്ഷ ഡൌലോഡ് ചെയ്യാം . സ്റ്റേഷൻ എസ് എച്ച് ഒ മാർ മുതൽ സംസ്ഥാന പോലീസ് മേധാവി വരെയുള്ളവരുടെ ഫോൺ നമ്പരുകൾ , വിവിധ യൂണിറ്റുകളിലെ ഫോൺ നമ്പരുകൾ ഉൾപ്പെടെയുള്ള പോലീസ് ടെലിഫോൺ ഡയറക്ടറി ഇതിൽ ലഭ്യമാണ് . ഇതിലൂടെ എല്ലാ പോലീസ് ഓഫീസുകളിലേക്കും ബന്ധപ്പെടാം . തൊട്ടടുത്ത പോലീസ് സ്റ്റേഷനുകളും ഓരോ പ്രദേശത്തിന്റേയും അധികാരപരിധിയിലുള്ള പോലീസ് സ്റ്റേഷനും കണ്ടെത്തുന്നതിനും ആ സ്റ്റേഷനിലേക്ക് ബന്ധപ്പെടുന്നതിനും സ്റ്റേഷനിലേക്കുള്ള മാർഗ്ഗം ജിപിഎസ് മുഖേന മനസ്സിലാക്കുന്നതിനുമുള്ള സംവിധാനവും രക്ഷയിലുണ്ട് . നടപടിക്രമങ്ങൾ സംബന്ധിച്ച സംശയനിവാരണവും ( FAQ ) ഈ മൊബൈൽ ആപ്പിലുണ്ട് . എമർജൻസി ഹെൽപ്ലൈൻ നമ്പരുകൾ , സ്ത്രീ സുരക്ഷാ നിർദ്ദേശങ്ങൾ , പോലീസ് വാർത്തകളും അറിയിപ്പുകളും , ഗതാഗതസുരക്ഷാ നിർദേശങ്ങൾ , ജനങ്ങൾക്കുള്ള ജാഗ്രതാ നിർദ്ദേശങ്ങൾ തുടങ്ങിയവയും ഇതിൽ ലഭിക്കും . പാസ്സ്പോർട്ട് വെരിഫിക്കേഷൻ സ്റ്റാറ്റസ് , എഫ് ഐ ആർ ഡൌൺലോഡ് ചെയ്യൽ , പെറ്റിഷന്റെ നിലവിലുള്ള സ്ഥിതി മനസ്സിലാക്കൽ തുടങ്ങി വെബ്സൈറ്റിൽ ലഭ്യമായ ഇ - സർവ്വീസുകളിലേക്കുള്ള ലിങ്കുകളും ഇതിൽ ലഭ്യമാണ് . അടിയന്തര സാഹചര്യങ്ങളിലും ഒറ്റപ്പെട്ട യാത്രാവേളകളിലും സുരക്ഷ വർധിപ്പിക്കുതിനുള്ള ആപ്ലിക്കേഷനാണ് സിറ്റിസൺ സേഫ്ടി . ഒറ്റയ്ക്ക് യാത്രചെയ്യുന്ന സ്ത്രീകൾക്കും മുതിർന്ന പൌരൻമാർക്കും പ്രയോജനപ്രദമാണ് ഇത് . യാത്ര ചെയ്യുന്ന വാഹനത്തിന്റെ ഫോട്ടോ , രജിസ്ട്രേഷൻ നമ്പർ എന്നിവ കൺട്രോൾ റൂമിലേക്ക് അയയ്ക്കാനുള്ള സൌകര്യവും ലഭ്യമാണ് . യാത്ര ചെയ്യാൻ ഉദ്ദേശിക്കുന്ന റൂട്ടും ഇതുവഴി ബന്ധുക്കൾക്ക് കൈമാറാം . അടിയന്തര നമ്പരുകളിലേക്ക് സന്ദേശം അയയ്ക്കുതിനുള്ള സൌകര്യവും ഒരുക്കിയിട്ടുണ്ട് . സിറ്റിസൺ സേഫ്റ്റിയുടെ മറ്റൊരു സവിശേഷത പാനിക് ബട്ടൺ എന്ന സംവിധാനമാണ് . ആപത്ഘട്ടങ്ങളിൽ നമ്പർ ഡയൽ ചെയ്യാതെതന്നെ ഇതിലുള്ള പാനിക് ബട്ടൺ അമർത്തുന്നതുവഴി ഒരു അടിയന്തര സന്ദേശം പോലീസ് കൺട്രോൾ റൂമിൽ ലഭിക്കും . സഹായമഭ്യർത്ഥിച്ചയാളുടെ സമീപം വേഗത്തിലെത്താൻ പോലീസിന് ഇത് സഹായകമാവും . ഈ ആപ്ലിക്കേഷന്റെ ഹോംസ്ക്രീനിലെ ‘കാൾ’ ബട്ടണിൽ അമർത്തിപ്പിടിച്ചാൽ സൌജന്യ നമ്പരുകളിലേക്ക് വിളിക്കുന്നതിനും സംവിധാനമുണ്ട് . ആഡ്രോയിഡ് / ഐ . ഒ . എസ് . പ്ലാറ്റ്ഫോമുകളിൽ പ്രവർത്തിക്കുന്ന ഈ ആപ്ലിക്കേഷൻ കേരള പോലീസിന്റെ ഇൻഫർമേഷൻ കമ്മ്യൂണിക്കേഷൻ ആന്റ് ടെക്നോളജി വിഭാഗമാണ് രൂപകൽപന ചെയ്തിരിക്കുന്നത് . ആപ്പ് ഗൂഗിൾ പ്ലേസ്റ്റോറിൽ നിന്നും നേരിട്ടോ / / play . google . com / store / apps / details… എന്ന ലിങ്കിൽ നിന്നോ ഡൌലോഡ് ചെയ്യാം . സുരക്ഷിത ഡ്രൈവിങ്ങിനുള്ള ഗെയിം ആപ്ലിക്കേഷനാണ് ട്രാഫിക് ഗുരു . ട്രാഫിക് നിയമങ്ങൾ മനസ്സിലാക്കുന്നതിനും അവ പാലിക്കുന്നതിനുള്ള രീതികൾ അറിയുന്നതിനും ഇത് സഹായകമാണ് . ഡ്രൈവിങ്ങിനിടയിൽ നേരിടേണ്ടിവരുന്ന ‘ബംബർ - ടു - ബംബർ ട്രാഫിക്’ , ‘ലൈൻ ഡിസിപ്ലിൻ’ , ‘ഓവർടേക്കിങ്’ , ‘സ്പീഡ് കട്രോൾ’ , ‘പാർക്കിങ്’ എന്നിവ വളരെ സുരക്ഷിതമാക്കുതിനുള്ള മാർഗങ്ങൾ ഈ ആപ്ലിക്കേഷൻ പറഞ്ഞുതരും . മികച്ച ഗ്രാഫിക്സും ശബ്ദവുമുള്ള ഈ ഗെയിമിലൂടെ യഥാർത്ഥ ഡ്രൈവിങ് അനുഭവം ലഭിക്കും . ആപ്പ് ഗൂഗിൾ പ്ലേസ്റ്റോറിൽ നിന്നും നേരിട്ടോ / / play . google . com / store / apps / details… എന്ന ലിങ്കിൽ നിന്നോ ഡൌലോഡ് ചെയ്യാം . തങ്ങൾ നിൽക്കുന്നത് എത് പോലീസ് സ്റ്റേഷൻ പരിധിയിലാണെന്ന് അറിയുന്നതിനും ഓരോ പ്രദേശത്തെയും അധികാരപരിധിയുള്ള പോലീസ് സ്റ്റേഷനുകൾ കണ്ടെത്തുന്നതിനും ആ സ്റ്റേഷനുമായി ബന്ധപ്പെടുന്നതിനും സ്റ്റേഷനിലേക്കുള്ള മാർഗ്ഗം ജിപിഎസ് മുഖേന മനസ്സിലാക്കുന്നതിനുമുള്ള മൊബൈൽ ആപ്പാണ് Know Your Jurisdiction ഗൂഗിൾ മാപ്പിന്റെ സഹായത്തോടെ തങ്ങൾ നിൽക്കുന്ന സ്ഥലം കൃത്യമായി അറിയുന്നതിനും ഈ ആപ്പിൽ സംവിധാനമുണ്ട് . ആപ്പ് ഗൂഗിൾ പ്ലേസ്റ്റോറിൽ നിന്നും നേരിട്ടോ / / play . google . com / store / apps / details… എന്ന ലിങ്കിൽ നിന്നോ ഡൌലോഡ് ചെയ്യാം . പരീക്ഷണാടിസ്ഥാനത്തിൽ ലഭ്യമാക്കിയിട്ടുള്ള ഈ ആപ്ലിക്കേഷനുകൾ പരിശോധിച്ച് പൊതുജനങ്ങൾക്ക് നിർദ്ദേശങ്ങൾ നൽകാം . ഉചിതമായ നിർദ്ദേശങ്ങൾക്കനുസരിച്ചുള്ള മാറ്റങ്ങൾ വരുത്തി ഈ ആപ്ലിക്കേഷൻ അന്തിമരൂപത്തിൽ പുറത്തിറക്കും . പൊതുജനങ്ങൾക്ക് നിർദ്ദേശങ്ങൾ aig2phq . pol @ kerala . gov . in , info . pol @ kerala . gov . in , sppcc . pol @ kerala . gov . in , sapcc . pol @ kerala . gov . in എന്നീ ഇ - മെയിൽവിലാസങ്ങളിലേക്ക് അയയ്ക്കാവുതാണ് .


വിവാഹബന്ധം വേർപെടുത്തിയ , സംവിധായകൻ പ്രിയദർശനും നടി ലിസിയും വീണ്ടും വിവാഹിതരാകുന്നുവെന്ന് ചില ഓൺലൈൻ മാധ്യമങ്ങൾ റിപ്പോർട്ട് ചെയ്തിരുന്നു . എന്നാൽ വാർത്ത നിഷേധിച്ച് ലിസി തന്നെ രംഗത്തെത്തി . അടുത്ത ഡിസംബറിൽ വീണ്ടും വിവാഹിതരാകുമെന്നായിരുന്നു വാർത്ത . ആ വാർത്ത തെറ്റാണെന്നും അതൊരിക്കലും സംഭവിക്കില്ലെന്നും ലിസി ഫേസ്ബുക്കിലൂടെ വ്യക്താക്കി . വാഹമോചനത്തിന്റെ കാരണമെന്തെന്ന് പ്രിയനും കുട്ടികൾക്കും ബഹുമാനപ്പെട്ട കോടതിയ്ക്കും അറിയാവുന്നതാണ് . ഇപ്പോൾ മാധ്യമങ്ങളിൽ പ്രചരിക്കുന്ന കാരണങ്ങൾ അടിസ്ഥാനബന്ധം പോലും ഇല്ലാത്തതാണ് . ഏതൊക്കെ സാഹചര്യങ്ങളിലൂടെ സഞ്ചരിച്ചെന്നും വിവാഹമോചനം നൽകാനുമുള്ള കാരണങ്ങളെയും കുറിച്ച് ഇപ്പോൾ ചർച്ച ചെയ്യാനോ വെളിപ്പെടുത്താനോ ആകില്ല . ഇപ്പോൾ വന്നിരിക്കുന്ന വാർത്തയും അഭിമുഖങ്ങളും കെട്ടിച്ചമച്ചതാണ് . ഇക്കാര്യത്തെ കുറിച്ച് ഞാനാരോടും പ്രതികരിച്ചില്ല . എന്നാൽ ചിലർ എന്നെ ആക്രമിച്ചുകൊണ്ടേയിരിക്കുന്നു . പ്രിയദർശനുമായുള്ള വിവാഹമോചനം നിയമപരമായി പൂർത്തിയാകാൻ ഇനി മൂന്നുമാസത്തെ കാലതാമസമുണ്ട് . അതുവരെ പ്രിയദർശനെതിരെയുള്ള ഗാർഹിക പീഡനത്തിന്റെ കേസും തടഞ്ഞുവച്ചിരിക്കുകയാണ് . മറ്റുള്ള ആളുകളുടെ സ്വകാര്യതയിൽ കൈകടത്തി സന്തോഷം കണ്ടെത്തുന്നതിലൂടെ എന്താണ് നിങ്ങൾ നേടുന്നത് . ദയവായി ജീവിക്കാൻ അനുവദിക്കൂ - ലിസി ഫേസ്ബുക്കിൽ കുറിച്ചു .


ഏഷ്യൻ ഗെയിംസ് വനിതാ ഹോക്കിയിൽ സ്വർണം തേടി ഇന്ത്യ ഇന്നിറങ്ങും . ഫൈനലിൽ ജപ്പാൻ ആണ് എതിരാളികൾ . ഇന്ത്യൻ സമയം വൈകീട്ട് 6:30നു ആണ് ഫൈനൽ . സെമിയിൽ ചൈനയെ ഒറ്റ ഗോളിന് തോൽപിച്ചാണ് ഇന്ത്യ ഫൈനലിലേക്ക് മുന്നേറിയത് . പുൾ സ്റ്റേജിൽ ഇന്തോനേഷ്യ , കസാക്കിസ്ഥാൻ , ദക്ഷിണ കൊറിയ , തായ്ലൻഡ് ടീമുകളെ വൻ മാർജിനിൽ ഇന്ത്യ പരാജയപ്പെടുത്തിയിരുന്നു . വനിതാ ഹോക്കിയിൽ 36 വർഷത്തിനിടയിലെ ആദ്യ സ്വർണമാണ് ഇന്ത്യയുടെ ലക്ഷ്യം . ആദ്യമായി വനിതാ ഹോക്കി ഉൾപ്പെടുത്തിയ 1982 ഗെയിംസിലാണ് ഇന്ത്യ നേരത്തെ സ്വർണം നേടിയത് . 1998ൽ വെള്ളിയും 2006ലും 2014ലും വെങ്കലവും സ്വന്തമാക്കി . സ്ക്വാഷ് ടീം ഇനത്തിൽ ഇന്ത്യൻ പുരുഷ - വനിതാ ടീമുകൾക്കും ഇന്ന് സെമി ഉണ്ട് . ബോക്സിങ് സെമിയിൽ വികാസ് കൃഷനും അമിതും മത്സരിക്കും . നിലവിൽ 13 സ്വർണവുമായി എട്ടാം സ്ഥാനത്താണ് ഇന്ത്യ .